Ŋmalɛ Krɔŋkrɔŋ Lɛ—Jeŋ Hee Shishitsɔɔmɔ Lɛ Ni Ajie Lɛ Kpo Yɛ Ga Mli\nWoji kɛ Nibii ni Wɔfeɔ\nKANEMƆ YƐ Ga Guarani Isoko Kikongo Lithuania Malay Maya Nepali Nzema Swahili (Congo) Telugu Tetun Dili Tzotzil Waray-Waray\nNƆ KO NI SA KADIMƆ WAA!\nYƐ October 28, 2017 lɛ, nɔ ko ni sa kadimɔ waa tee nɔ yɛ Yehowa webii lɛ ateŋ: Ajie Ŋmalɛ Krɔŋkrɔŋ Lɛ—Jeŋ Hee Shishitsɔɔmɔ lɛ kpo yɛ Ga mli.\nAmrɔ nɛɛ Ga Jeŋ Hee Shishitsɔɔmɔ lɛ ebafata Bibliai ni mɛi ni sheɔ Nyɔŋmɔ gbeyei lɛ kɛtsu nii be saŋŋ yɛ Ghana lɛ ahe. Mɛni hewɔ ehe bahia ni ana Biblia shishitsɔɔmɔ kroko yɛ Ga mli? Namɛi fee? Ni te ooofee tɛŋŋ oná nɔmimaa akɛ Jeŋ Hee Shishitsɔɔmɔ lɛ ja jogbaŋŋ lɛ?\nMɛni Hewɔ Ayɔɔ Biblia Shishitsɔɔmɔi Babaoo Lɛ?\nNyɛsɛɛ nɛɛ, afee Biblia shishitsɔɔmɔi babaoo. Shishitsɔɔmɔi nɛɛ ekomɛi ehã aná Nyɔŋmɔ Wiemɔ lɛ yɛ wiemɔi ni tsutsu ko lɛ abɛ eko yɛ amɛmli lɛ amli. Shi yɛ wiemɔi ni ayɔɔ Biblia lɛ yɛ amɛmli momo lɛ po amli lɛ, aafee ekrokomɛi yɛ nakai wiemɔi lɛ amli nɔŋŋ kɛmiifata he. Mɛni hewɔ? Wolo ko ni atsɛɔ lɛ So Many Versions? ni Sakae Kubo kɛ Walter Specht ŋma lɛ tsɔɔ mli akɛ: “Biblia shishitsɔɔmɔ ko bɛ ni abaanyɛ akɛɛ yɛ he akɛ, esɛɛ lɛ eko baŋ ni baafe no. Be ni Biblia lɛ he nilee yaa hiɛ ni wiemɔi tsakeɔ lɛ, esa akɛ atsake Bibliai ni yɔɔ lɛ koni ekɛ nilee ni aná lɛ kɛ tsakemɔi ni eba yɛ wiemɔi amli lɛ akpã gbee.”\nNyɛsɛɛ nɛɛ, nilee ni ayɔɔ yɛ Hebri, kɛ Aramaik, kɛ Greek, ni ji wiemɔi ni aŋma Biblia lɛ yɛ mli klɛŋklɛŋ kwraa lɛ he lɛ etee hiɛ. Agbɛnɛ hu, ana Biblia wolokpoi ni etsɛ ni ja fe wolokpoi ni Biblia shishitsɔɔlɔi lɛ kwɛ nɔ kɛtsɔɔ Bibliai ni yɔɔ momo lɛ ashishi lɛ. No hewɔ lɛ, amrɔ nɛɛ abaanyɛ atsɔɔ Nyɔŋmɔ Wiemɔ lɛ shishi jogbaŋŋ fe tsutsu lɛ!\nDeclan Hayes, ni ji majimaji ateŋ jarayeli he nilelɔ kpanaa lɛ ŋma akɛ, “Daa afi lɛ, Biblia lɛ ji wolo ni ahéɔ fe woji krokomɛi fɛɛ.” Bei komɛi lɛ, akɛni Biblia shishitsɔɔlɔi miitao ni ahé amɛ-Biblia lɛ waa hewɔ lɛ, amɛtsɔɔ shishi eko kɛ eko kɛkɛ. Yɛ Biblia ko mli lɛ, ajie ŋmalɛi komɛi ni Biblia shishitsɔɔlɔi lɛ susuɔ akɛ mɛi nyaŋ ekanemɔ he lɛ kɛje mli. Biblia kroko hu etsake saji komɛi ni amɛsusuɔ akɛ ebaawo Biblia kanelɔi komɛi amlifu lɛ hiɛ. Akɛ nɔkwɛmɔnɔ, akɛni amɛmiitao amɛsa mɛi komɛi ahiɛ hewɔ lɛ, amɛtsɛɔ Nyɔŋmɔ akɛ “Ataa-Naa.”\nAtsĩ Nyɔŋmɔ Gbɛ́i Lɛ Nɔ\nEkolɛ nɔ ni ehiii fe fɛɛ ni Biblia shishitsɔɔlɔi komɛi efee lɛ kɔɔ Nyɔŋmɔ gbɛ́i ni ji Yehowa lɛ he. (Biblia he nilelɔi komɛi tsɔɔ Nyɔŋmɔ gbɛ́i lɛ shishi akɛ “Yahweh.”) Yɛ blema Biblia wolokpoi lɛ amli lɛ, akɛ Hebri kɔnsonant YHWH loo JHVH damɔɔ shi kɛhãa Nyɔŋmɔ gbɛ́i lɛ. Gbɛ́i ni yɔɔ srɔto nɛɛ jeɔ kpo aaafee shii 7,000 yɛ nɔ ni mɛi tsɛɔ lɛ Kpaŋmɔ Momo lɛ pɛ mli. (2 Mose 3:15; Lala 83:18) Belɛ ekã shi faŋŋ akɛ, wɔ-Bɔlɔ lɛ miitao ni mɛi ni jáa lɛ lɛ ale egbɛ́i lɛ ni amɛkɛtsu nii!\nShi afii ohai abɔ ni eho nɛ ni Yudafoi lɛ kpa Nyɔŋmɔ gbɛ́i lɛ tsɛmɔ yɛ hemɔkɛyeli gbonyo ko hewɔ. Sɛɛ mli lɛ, hemɔkɛyeli gbonyo nɛɛ babote Kristojamɔ hu mli. (Bɔfoi 20:29, 30; 1 Timoteo 4:1) Biblia shishitsɔɔlɔi babaoo kɛ gbɛnaa gbɛ́i ni ji “Nuŋtsɔ” lɛ yeɔ Nyɔŋmɔ gbɛ́i lɛ najiaŋ. Ŋmɛnɛ lɛ, ajie Nyɔŋmɔ gbɛ́i lɛ kwraa kɛje Bibliai babaoo amli. Yɛ Yohane 17:6 lɛ, Yesu kɛɛ akɛ: “Mijie ogbɛ́i lɛ shi mitsɔɔ,” shi Blɔfo Bibliai komɛi ni afee nyɛsɛɛ nɛɛ ejie wiemɔ ni ji “ogbɛ́i” lɛ kɛje ŋmalɛ nɛɛ mli. Biblia ko ni atsɛɔ lɛ Good News Translation lɛ tsɔɔ ŋmalɛ nɛɛ shishi akɛ: “Mihã ale bo.”\nMɛni hewɔ Biblia shishitsɔɔlɔi nɛɛ sumɔɔɔ ni amɛkɛ Nyɔŋmɔ gbɛ́i lɛ tsuɔ nii lɛ? Susumɔ saji komɛi ni awie yɛ wolo ko ni atsɛɔ lɛ Practical Papers for the Bible Translator lɛ mli lɛ he okwɛ. Mɛi ni fee wolo nɛɛ ji United Bible Societies (UBS) ni ji mɛi ni kwɛɔ Biblia shishitsɔɔmɔ ni yaa nɔ yɛ jeŋ fɛɛ lɛ ateŋ babaoo anɔ lɛ. Sane lɛ eko kɛɛ akɛ: “Akɛni ekã shi faŋŋ akɛ YHWH ji gbɛ́i diɛŋtsɛ hewɔ lɛ, kulɛ nɔ ni sa jogbaŋŋ ni esa akɛ afee ji ni atsɔɔ shishi akɛ, YHWH.” Shi sane lɛ bɔ kɔkɔ akɛ: “Shi dani abaafee nakai lɛ, esa akɛ asusu anɔkwa saji komɛi ahe dã.”\nAni saji ni akɛɛ amɛji “anɔkwa saji” lɛ yɛ mli nakai? Aŋma yɛ nakai wolo lɛ mli akɛ, Biblia he nilelɔi komɛi kɛɔ akɛ: “Kɛ́ wɔkɛ gbɛ́i ni ji Yahweh lɛ tsu nii lɛ ebaahã mɛi aná susumɔ ni ejaaa . . . , amɛbaasusu akɛ ‘Yahweh’ ji maŋ ko nɔ bii a-Nyɔŋmɔ, loo Nyɔŋmɔ hee ko ni aleee ni esoro lɛ yɛ Nyɔŋmɔ ni amɛle lɛ momo lɛ he.” Shi Biblia lɛ feɔ lɛ faŋŋ akɛ, esoro Yehowa Nyɔŋmɔ yɛ nyɔŋmɔi ni mɛi ni jeee Kristofoi lɛ jáa lɛ ahe!—Yesaia 43:10-12; 44:8, 9.\nBiblia he nilelɔi komɛi kɛɔ akɛ kɛ́ amɛkɛ gbɛnaa gbɛ́i ni ji “Nuŋtsɔ” lɛ ye Nyɔŋmɔ gbɛ́i lɛ najiaŋ lɛ, amɛfeko nɔ ko hee, shi moŋ lɛ, amɛmiitsa blema kpãa nɔ. Shi Yesu kɛɛ esaaa akɛ wɔnyiɛɔ kusumii ni wooo Nyɔŋmɔ hiɛ nyam lɛ asɛɛ. (Mateo 15:6) Agbɛnɛ hu, nɔ ko nɔ ko bɛ Ŋmalɛ lɛ mli ni tsɔɔ akɛ abaanyɛ akɛ gbɛnaa gbɛ́i aye gbɛ́i diɛŋtsɛ najiaŋ. Yesu Kristo yɛ gbɛnaa gbɛ́i babaoo, ekomɛi ji “Nyɔŋmɔ Wiemɔ Lɛ” kɛ “maŋtsɛmɛi a-Maŋtsɛ.” (Kpojiemɔ 19:11-16) Ani esa akɛ, akɛ gbɛnaa gbɛ́i nɛɛ eko aye gbɛ́i ni ji Yesu lɛ najiaŋ?\nAŋma yɛ sane kroko ni je kpo yɛ nakai wolo lɛ nɔŋŋ mli akɛ: “Esaaa akɛ akɛ gbɛ́i ni ji ‘Yehowa’ lɛ tsuɔ nii.” Mɛni hewɔ? “Biblia he nilelɔi babaoo heɔ amɛyeɔ akɛ gbɛ́i ni ji ‘Yahweh’ lɛ ja jogbaŋŋ fe gbɛ́i krokomɛi ni akɛtsuɔ nii lɛ.” Shi Biblia mli gbɛ́i ni ale waa tamɔ Yesaia, Yeremia, kɛ Yesu lɛ tamɔɔɔ bɔ ni atsɛ amɛ yɛ Hebri mli lɛ kwraa (Yeshaʽ·yaʹhu, Yir·meyahʹ, and Yehoh·shuʹaʽ). Akɛni gbɛ́i ni ji “Yehowa” lɛ ji bɔ ni mɛi ekpɛlɛ nɔ akɛ atsɔɔ Nyɔŋmɔ gbɛ́i lɛ shishi, ni no ji nɔ ni akɛtsu nii yɛ Blɔfo kɛ wiemɔi krokomɛi amli afii ohai abɔ hewɔ lɛ, ejaaa akɛ abaawie ashi. Anɔkwa, jeee Biblia he nilee ko ni aná hewɔ mɛi komɛi sumɔɔɔ ni amɛkɛ Nyɔŋmɔ gbɛ́i lɛ tsuɔ nii lɛ, shi moŋ bɔ ni amɛnuɔ he amɛhãa, kɛ mɛi ni kɛ Nyɔŋmɔ gbɛ́i lɛ tsuɔ nii lɛ ahe jwɛŋmɔ ni ejaaa ni amɛyɔɔ lɛ hewɔ ni.\nShi sane nɛɛ jeee sane ni abaanyɛ ataa naa bɔ ni asumɔɔ yɛ nilelɔi ateŋ kɛkɛ. Akɛ nɔkwɛmɔnɔ lɛ, mɔ ko ni woɔ UBS ŋaa ni yɔɔ India lɛ tsɔɔ nɔ hewɔ ni esaaa akɛ abaajie Nyɔŋmɔ gbɛ́i lɛ yɛ Bibliai ni tsutsu ko lɛ akɛ gbɛ́i lɛ tsu nii yɛ amɛmli lɛ amli. Ekɛɛ akɛ: “Jeee Nyɔŋmɔ gbɛnaa gbɛ́i ji nɔ ni Hindubii lɛ taoɔ amɛle; amɛmiitao amɛle Nyɔŋmɔ gbɛ́i diɛŋtsɛ, ni kɛ́ amɛleee gbɛ́i lɛ diɛŋtsɛ lɛ, amɛnyɛŋ amɛkɛ lɛ ashara.” Lɛɛlɛŋ, nakai nɔŋŋ eji yɛ mɛi fɛɛ ni taoɔ Nyɔŋmɔ sɛɛ gbɛ lɛ ahe. Ehe miihia ni wɔle Nyɔŋmɔ gbɛ́i diɛŋtsɛ dani wɔbaanyɛ wɔle lɛ jogbaŋŋ akɛ mɔ ko ni yɔɔ diɛŋtsɛ ni wɔbaanyɛ wɔkɛ lɛ abɔ, shi jeee akɛ hewalɛ ko kɛkɛ. (2 Mose 34:6, 7) No hewɔ lɛ, Biblia lɛ kɛɔ akɛ: “Mɔ fɛɛ mɔ ni boɔ tsɛɔ Yehowa gbɛ́i lɛ, abaahere eyiwala.” (Romabii 10:13) Esa akɛ mɛi ni jáa Nyɔŋmɔ lɛ kɛ egbɛ́i lɛ atsu nii!\nBiblia Shishitsɔɔmɔ Ni Woɔ Nyɔŋmɔ Hiɛ Nyam\nAkɛ Nyɔŋmɔ gbɛ́i ni ji Yehowa lɛ tsu nii yɛ Jeŋ Hee Shishitsɔɔmɔ lɛ mli\nNo hewɔ lɛ, be ni ajie Kristofoi A-Greek Ŋmalɛ Lɛ—Jeŋ Hee Shishitsɔɔɔmɔ lɛ kpo klɛŋklɛŋ kwraa yɛ Blɔfo mli yɛ afi 1950 lɛ, no mli lɛ, eji nɔ ko ni nɔ bɛ kwraa. Yɛ afii nyɔŋma ni nyiɛ sɛɛ kɛba lɛ amli lɛ, ajie Hebri Ŋmalɛ lɛ loo nɔ ni mɛi tsɛɔ lɛ Kpaŋmɔ Momo lɛ kpo fiofio. Yɛ afi 1961 lɛ, ajie Biblia muu lɛ fɛɛ kpo yɛ Blɔfo mli. Nɔ ni sa kadimɔ ji akɛ, yɛ Jeŋ Hee Shishitsɔɔmɔ lɛ mli lɛ, atsɔɔ Nyɔŋmɔ gbɛ́i lɛ shishi akɛ Yehowa yɛ hei aaafee 7,000 ni ejeɔ kpo yɛ Kpaŋmɔ Momo lɛ mli lɛ. Ni nɔ ni sa kadimɔ waa ji akɛ, akɛ Nyɔŋmɔ gbɛ́i lɛ tsu nii shii 237 yɛ Kristofoi A-Greek Ŋmalɛ lɛ loo nɔ ni mɛi tsɛɔ lɛ Kpaŋmɔ Hee lɛ mli.\nJeee Nyɔŋmɔ hiɛ nyam kɛkɛ Nyɔŋmɔ gbɛ́i lɛ ni akɛtsu nii yɛ Biblia lɛ mli lɛ woɔ, shi moŋ lɛ, ehãa anuɔ Biblia lɛ shishi jogbaŋŋ hu. Akɛ nɔkwɛmɔnɔ lɛ, yɛ Bibliai babaoo amli lɛ, atsɔɔ Mateo 22:44 lɛ shishi akɛ: “Nuŋtsɔ lɛ kɛɛ mi-Nuŋtsɔ lɛ akɛ.” Shi namɔ kɛ namɔ wieɔ yɛ ŋmalɛ nɛɛ mli lɛ? Yɛ Jeŋ Hee Shishitsɔɔmɔ lɛ mli lɛ atsɔɔ Mateo 22:44 lɛ shishi akɛ: “Yehowa kɛɛ mi-Nuŋtsɔ lɛ akɛ,” tamɔ bɔ ni eji pɛpɛɛpɛ yɛ Lala 110:1 lɛ ni ji ŋmalɛ ni atsɛ sane nɛɛ yisɛɛ kɛjɛ mli lɛ. Enɛ baahã mɛi ni baakane lɛ ana srɔto ni yɔɔ Yehowa Nyɔŋmɔ kɛ e-Bi lɛ teŋ.\nWatch Tower Bible and Tract Society, ni ji mla naa nitsumɔ kuu ni Yehowa Odasefoi kɛtsuɔ nii lɛ ji mɛi ni fee Jeŋ Hee Shishitsɔɔmɔ lɛ. Yehowa Odasefoi kɛ nɔ ni fe afii oha ekala Bibliai ni amɛja yɛ jeŋ fɛɛ. Kristofoi akuu fioo ko ni atsɛɔ amɛ Jeŋ Hee Biblia Shishitsɔɔmɔ Ajinafoi ji mɛi ni fee Jeŋ Hee Shishitsɔɔmɔ lɛ amɛhã Yehowa Odasefoi. Akɛni ajinafoi nɛɛ taooo hiɛnyam amɛhãaa amɛhe hewɔ lɛ, amɛbi ni akahã ale amɛ gbɛ́i kɛyashi amɛbaagboi, ni yɛ amɛgbele sɛɛ po lɛ akahã ale amɛ gbɛ́i.—1 Korintobii 10:31.\nMɛni hewɔ atsɛɔ Biblia nɛɛ akɛ Jeŋ Hee Shishitsɔɔmɔ lɛ? Biblia ni ajie lɛ kpo yɛ afi 1950 lɛ hiɛkpamɔ lɛ tsɔɔ mli akɛ wɔyɛ nɔmimaa waa akɛ “eshwɛ fioo” ni adesai anine baashɛ “jeŋ hee” ni awo he shi yɛ 2 Petro 3:13 lɛ nɔ. No hewɔ lɛ, ajinafoi lɛ ŋma akɛ, “kɛjɛ he ni wɔshɛ yɛ jeŋ momo nɛɛ mli kɛyashi jalɛ jeŋ hee lɛ baaba” lɛ, ehe miihia ni Biblia shishitsɔɔlɔi ahã “Nyɔŋmɔ Wiemɔ lɛ mli anɔkwale krɔŋŋ lɛ” akpɛ ahã mɛi.\nBiblia Shishitsɔɔmɔ Ko Ni Ja\nOti titri ni mɛi ni tsɔɔ Biblia nɛɛ shishi lɛ kɛma amɛhiɛ ji ni amɛhã shishinumɔ ni yɔɔ wiemɔi lɛ asɛɛ lɛ aje kpo faŋŋ. Mɛi ni tsɔɔ Blɔfo nɔ lɛ shishi lɛ tsɔɔ shishi kɛjɛ Hebri, kɛ Aramaik, kɛ Greek ni ji wiemɔi ni aŋma Ŋmalɛ lɛ yɛ mli klɛŋklɛŋ kwraa lɛ mli, ni amɛkwɛ ŋmalɛi ni yɔɔ wiemɔi nɛɛ amli lɛ ateŋ nɔ ni ja fe fɛɛ lɛ anɔ kɛfee nakai. * Amɛkwɛ jogbaŋŋ ni amɛtsɔɔ blema wiemɔi nɛɛ ashishi bɔ ni eji lɛ pɛpɛɛpɛ—shi amɛkɛ wiemɔi ni mɛi ni baakane lɛ kɛtsuɔ nii tsɔɔ shishi koni kɛ́ amɛkane lɛ amɛnu shishi oya.\nEbɛ naakpɛɛ mɔ akɛ, Biblia he nilelɔi komɛi ewie Jeŋ Hee Shishitsɔɔmɔ lɛ he akɛ atsɔɔ shishi jogbaŋŋ ni akɛ nɔ ko ni bɛ Ŋmalɛ lɛ mli wooo mli. Yɛ afi 1989 lɛ, tsɔɔlɔ kpanaa ko ni atsɛɔ lɛ Benjamin Kedar ni eji Hebri wiemɔ lɛ he nilelɔ ni eyɔɔ Israel lɛ kɛɛ akɛ: “Kɛ́ miitao nii amli yɛ bɔ ni atsɔɔ Hebri Ŋmalɛ lɛ shishi ahã yɛ wiemɔi krokomɛi amli lɛ he lɛ, bei pii lɛ mikwɛɔ Blɔfo Biblia ni atsɛɔ lɛ Jeŋ Hee Shishitsɔɔmɔ lɛ mli. Be fɛɛ be ni mafee nakai lɛ, minaa akɛ mɛi ni fee Biblia nɛɛ bɔ mɔdɛŋ waa koni amɛtsɔɔ shishi jogbaŋŋ bɔ ni shishinumɔ ni yɔɔ wiemɔi lɛ asɛɛ lɛ baaje kpo faŋŋ.”\nBɔ Ni Fee Ni Aná Eko Yɛ Wiemɔi Krokomɛi Amli\nNo hewɔ lɛ, ehi jogbaŋŋ akɛ Yehowa Odasefoi efee Jeŋ Hee Shishitsɔɔmɔ lɛ yɛ wiemɔi krokomɛi hu amli. Amrɔ nɛɛ afee Jeŋ Hee Shishitsɔɔmɔ Biblia muu lɛ fɛɛ loo efã ko yɛ wiemɔi ni fa fe 150 mli. Bɔ ni afee ni enɛ aya nɔ jogbaŋŋ lɛ, ato gbɛjianɔ ko ni baahã atsɔ kɔmpiuta ni akɛ Biblia mli wiemɔi ni ato amɛhe gbɛjianɔ jogbaŋŋ ewo nɔ lɛ nɔ atsɔɔ Biblia lɛ shishi. Ato nitsumɔhe ko ni atsɛɔ lɛ Translation Services shishi koni amɛye amɛbua mɛi ni tsɔɔ Biblia lɛ shishi lɛ. Yehowa Odasefoi lɛ Agbɛtsɔɔmɔ Kuu lɛ tsɔɔ eniŋmaa ajinafoi lɛ nɔ ekwɛɔ Biblia shishitsɔɔmɔ nitsumɔ lɛ nɔ. Shi te afeɔ tɛŋŋ atsɔɔ Biblia lɛ shishi yɛ wiemɔi krokomɛi lɛ amli?\nKlɛŋklɛŋ lɛ, ahalaa Yehowa Odasefoi komɛi akɛ wiemɔ shishitsɔɔmɔ kuu. Akpa shi ana akɛ kɛ́ wiemɔi shishitsɔɔlɔi tsu nii akɛ kuu lɛ amɛtsɔɔ wiemɔi lɛ shishi jogbaŋŋ bɔ ni mɔ fɛɛ mɔ baana he sɛɛ fe nɔ ni abaahã amɛtsɔɔ shishi aŋkro aŋkro. (Abɛi 11:14) Bei pii lɛ, mɛi ni ahalaa lɛ ji mɛi ni kɛ afii saŋŋ etsɔɔ Yehowa Odasefoi awoji ashishi. No sɛɛ lɛ, atsɔɔ amɛ otii komɛi ni he hiaa ni esa akɛ amɛle yɛ Biblia shishitsɔɔmɔ mli, ni agbɛnɛ hu atsɔɔ amɛ bɔ ni amɛkɛ kɔmpiuta program srɔtoi ni afee kɛhã Biblia shishitsɔɔmɔ lɛ baatsu nii.\nAtsɔɔ Biblia shishitsɔɔmɔ kuu lɛ bɔ ni amɛbaatsɔɔ Biblia lɛ shishi yɛ gbɛ ni ja nɔ, kɛ agbɛnɛ hu bɔ ni kɛ́ mɔ fɛɛ mɔ kane lɛ ebaanu shishi oya. Kɛ́ ashɛ hei komɛi ni ana akɛ abaanyɛ atsɔɔ shishi pɛpɛɛpɛ tamɔ bɔ ni eyɔɔ yɛ wiemɔi ni aŋma Biblia lɛ yɛ mli lɛ amli lɛ, afeɔ nakai, shi akwɛɔ jogbaŋŋ koni shishinumɔ ni yɔɔ sɛɛ lɛ akalaaje. Te afeɔ enɛ ahãa tɛŋŋ? Hã wɔkɛ Ga Jeŋ Hee Shishitsɔɔmɔ Biblia lɛ afee he nɔkwɛmɔnɔ. Klɛŋklɛŋ lɛ, Biblia shishitsɔɔlɔi lɛ tsɔɔ Biblia mli wiemɔi titrii ni yɔɔ Blɔfo nɔ lɛ mli lɛ ekomekomei ashishi kɛbaa Ga mli. Kɔmpiuta program ni ji Watchtower Translation System lɛ buaa Biblia mli wiemɔi ni wieɔ sane oti kome too lɛ he loo wiemɔi ni hiɛ shishinumɔ kome lɛ anaa koni shishitsɔɔlɔi lɛ atsɔɔ shishi. Agbɛnɛ hu lɛ, program nɛɛ hãa Biblia shishitsɔɔlɔi lɛ naa Greek loo Hebri wiemɔi ni akwɛ nɔ atsɔɔ Blɔfo wiemɔi lɛ ashishi lɛ koni Biblia shishitsɔɔlɔi lɛ ana bɔ ni atsɔɔ nakai Greek loo Hebri wiemɔi lɛ ashishi yɛ Blɔfo mli yɛ ŋmalɛi krokomɛi amli. Enɛ yeɔ ebuaa amɛ ni amɛnaa Ga wiemɔ ni sa kɛhã Blɔfo wiemɔ fɛɛ wiemɔ. Kɛ́ Biblia shishitsɔɔlɔi lɛ na Ga wiemɔi ni sa lɛ fɛɛ lɛ, amɛjeɔ Biblia lɛ shishitsɔɔmɔ shishi, ni kɛ́ amɛshɛ ŋmalɛ mli kuku ko nɔ lɛ, kɔmpiuta program lɛ hãa amɛnaa Ga wiemɔi ni amɛhala kɛhã wiemɔi ni yɔɔ nakai kuku lɛ mli lɛ.\nShi enɛ etsɔɔɔ akɛ Biblia shishitsɔɔlɔi lɛ kɛ Ga wiemɔi lɛ yeɔ Blɔfo wiemɔi lɛ anajiaŋ kɛkɛ. Amɛbɔɔ mɔdɛŋ waa koni Ga wiemɔi ni amɛkɛbaatsu nii lɛ ajie shishinumɔ ni ja ni yɔɔ ŋmalɛ mli kuku fɛɛ kuku sɛɛ lɛ kpo jogbaŋŋ. Amɛkwɛɔ jogbaŋŋ koni amɛto wiemɔi lɛ yɛ bɔ ni awieɔ Ga lɛ naa koni eŋɔɔ toi hu naa kɛ́ aakane. Kɛ́ okane Ga Biblia nɛɛ, bo diɛŋtsɛ obaana nɔ ni wɔwieɔ lɛ. Atsɔɔ Ga Jeŋ Hee Shishitsɔɔmɔ lɛ shishi bɔ ni baahã mɛi aná Nyɔŋmɔ Wiemɔ lɛ kanemɔ he miishɛɛ, ni akɛ wiemɔi ni shishinumɔ waaa ni mli kã shi faŋŋ tsu nii. Agbɛnɛ hu, akwɛ jogbaŋŋ ni atsɔɔ shishi ni ekɛ blema nɔ ni aŋma lɛ anyiɛ pɛpɛɛpɛ. *\nWɔmiiwo bo hewalɛ ni bo diɛŋtsɛ okane Ŋmalɛ Krɔŋkrɔŋ Lɛ—Jeŋ Hee Shishitsɔɔmɔ lɛ. Obaanyɛ oná eko yɛ mɛi ni fee magazin ni okaneɔ nɛɛ adɛŋ loo kɛjɛ Yehowa Odasefoi asafo ni yɔɔ he ni oyɔɔ lɛ adɛŋ. Kɛ́ ookane lɛ, obaanyɛ oná nɔmimaa akɛ eji Nyɔŋmɔ wiemɔi ni atsɔɔ shishi jogbaŋŋ yɛ bo diɛŋtsɛ owiemɔ mli. Ŋwanejee ko bɛ he akɛ, etsɛŋ ni obaana akɛ Ga Biblia nɛɛ ni ajie lɛ kpo lɛ ji nɔ ko ni nɔ bɛ ni akɛdro Yehowa webii lɛɛlɛŋ!\n^ kk. 24 Yɛ Blɔfo nɔ ni atsɔɔ shishi klɛŋklɛŋ kwraa lɛ gbɛfaŋ lɛ, akwɛ The New Testament in the Original Greek, ni Westcott kɛ Hort fee lɛ nɔ kɛtsɔɔ Greek Ŋmalɛ lɛ shishi. Ni akwɛ Biblia Hebraica ni R. Kittel fee lɛ nɔ atsɔɔ Hebri Ŋmalɛ lɛ shishi. Agbɛnɛ hu, yɛ nɔ ni afee yɛ afi 2013 lɛ mli lɛ, akwɛ blema papiro krokomɛi ni asusuɔ akɛ afee yɛ afi 101 kɛyashi afi 200 Ŋ.B. lɛ mli, kɛ nɔ ni afee yɛ afi 201 kɛyashi afi 300 Ŋ.B. lɛ mli lɛ anɔ kɛtsɔɔ shishi. Akwɛ Ŋmalɛi ni akwɛɔ nɔ atsɔɔ Biblia lɛ shishi ni afee nyɛsɛɛ nɛɛ ni nibii hee ni ana nyɛsɛɛ nɛɛ yɔɔ mli tamɔ nɔ ni Nestle kɛ Aland fee lɛ kɛ nɔ ni United Bible Societies lɛ fee lɛ hu nɔ kɛtsɔɔ shishi.\n^ kk. 30 Kɛ́ ootao ole taomɔ nii ni esa akɛ ashɛ he yɛ Biblia shishitsɔɔmɔ mli lɛ he saji krokomɛi kɛ nibii ni yɔɔ Ga Biblia nɛɛ mli lɛ, ofainɛ kwɛmɔ saji krokomɛi A1 kɛ A2 ni yɔɔ Ga Jeŋ Hee Shishitsɔɔmɔ lɛ mli lɛ.\nNibii Komɛi Ni Yɔɔ Jeŋ Hee Shishitsɔɔmɔ Lɛ Mli\nWiemɔi Lɛ Dara Bɔ Ni Sa\nAto Kukuji Ni Wieɔ Sane Kome He Lɛ Anaa Yɛ Kui Amli:\nYɛ nɔ najiaŋ ni abaato kukuji lɛ anaa ekomekomei lɛ, ato amɛnaa yɛ kui amli. Enɛ yeɔ ebuaa mɔ ni kaneɔ lɛ ni enuɔ sane ni mɔ ni ŋma ŋmalɛ ko lɛ wieɔ he lɛ shishi jogbaŋŋ\nŊmalɛi Ni Atsɛ Yisɛɛ:\nYɛ baafa fɛɛ baafa lɛ, atsɛ ŋmalɛi komɛi ayisɛɛ yɛ teŋgbɛ ni kɛ nikanelɔ lɛ yaa ŋmalɛi krokomɛi ni kɔɔ ŋmalɛ ni ekaneɔ lɛ he lɛ anɔ\nBiblia lɛ mli wolo fɛɛ wolo shishijee lɛ, obaana baafa ko ni wieɔ saji ni yɔɔ wolo lɛ mli lɛ ahe kuku yɛ jɛmɛ, ni afee enɛ ni eye ebua koni ana Biblia mli sane ko oya\nBiblia Mli Wiemɔi Ni Ato Naa Yɛ Alfabɛt Naa:\nYɛ Biblia lɛ sɛɛgbɛ lɛ obaana saneyitso ni ji “Biblia Mli Wiemɔi Ni Ato Naa.” Obaana wiemɔi komɛi ni ahala kɛ hei ni amɛjeɔ kpo yɛ Biblia lɛ mli lɛ yɛ jɛmɛ, ni bei pii lɛ aŋma ŋmalɛ lɛ mli wiemɔ kuku ko. Obaana wiemɔi komɛi ni ahala kɛ hei ni amɛjeɔ kpo yɛ Biblia lɛ mli lɛ yɛ jɛmɛ, ni bei pii lɛ aŋma ŋmalɛ lɛ mli wiemɔ kuku ko\nAwie Biblia mli tsɔɔmɔi komɛi kɛ saji ni kɔɔ tsɔɔmɔi nɛɛ ahe yɛ jɛmɛ\nMap srɔtoi ni yeɔ ebuaa mɔ ni kaneɔ lɛ koni ena bɔ ni Biblia mli shikpɔji lɛ ashikamɔ yɔɔ yɛ mli


Yesu Nyiɛ Nu Hiɛ | Biblia Mli Nikasemɔi Kɛhã Gbekɛbii\nYesu Nyiɛ Nu Hiɛ\nYesu tsa helai ni etee gbohii ashi. Shi ani ole akɛ enyɛ ená kɔɔyɔɔ lɛ kɛ nugbɔ hu nɔ hewalɛ? Be ni Yesu sɔle yɛ gɔŋ lɛ nɔ egbe naa lɛ, ekwɛ Galilea Ŋshɔ lɛ, ni ena akɛ ahum ko miitswa. Bɔfoi lɛ ta amɛlɛlɛ lɛ mli, ni eetɔ amɛ kɛ lɛlɛ lɛ kudɔmɔ, ejaakɛ amɛmiikpee kɔɔyɔɔ. Yesu kpeleke shi kɛjɛ gɔŋ lɛ nɔ, ni enyiɛ nu lɛ hiɛ kɛbɛŋkɛ amɛlɛlɛ lɛ. Be ni bɔfoi lɛ na mɔ ko nyiɛ nu lɛ hiɛ lɛ, amɛshe gbeyei waa. Shi Yesu kɛɛ amɛ akɛ: ‘Mi ni; nyɛkashea gbeyei.’\nPetro kɛɛ lɛ akɛ: ‘Nuŋtsɔ, kɛ́ bo ni lɛɛlɛŋ lɛ, fã mi koni maba oŋɔɔ.’ Yesu here nɔ akɛ: ‘Ba miŋɔɔ.’ No hewɔ lɛ, Petro kpeleke shi kɛje lɛlɛ lɛ mli be ni ahum lɛ kã he etswaa lɛ, ni enyiɛ nu lɛ hiɛ akɛ eeya Yesu ŋɔɔ. Shi be ni ebɛŋkɛ Yesu lɛ, ekwɛ ahum lɛ ni eshe gbeyei. Petro bɔi shiumɔ. No hewɔ lɛ, ebo ekɛɛ Yesu akɛ: ‘Nuŋtsɔ, heremɔ mi!’ Yesu mɔ enine mli, ni ekɛɛ lɛ akɛ: ‘Mɛni hewɔ ohã oyiŋ fee bo kɔshikɔshi? Ani obɛ hemɔkɛyeli ko kwraa?’\nBe ni Yesu kɛ Petro kwɔ lɛlɛ lɛ, ahum lɛ kpa tswaa amrɔ nɔŋŋ. Kɛ́ okwɛ lɛ, te bɔfoi lɛ baanu he amɛhã tɛŋŋ? Amɛwie akɛ: “Nyɔŋmɔ Bi ji bo lɛɛlɛŋ.”\nShi jeee sane nɛɛ pɛ tsɔɔ akɛ Yesu nyɛ ená kɔɔyɔŋ tsakemɔ nɔ hewalɛ. Naa sane kroko ni tsɔɔ nakai. Be ko lɛ, Yesu kɛ bɔfoi lɛ yɛ lɛlɛ mli ni amɛmiifo ŋshɔ lɛ. Yesu tee lɛlɛ lɛ sɛɛgbɛ ni eyakã shi ewɔ. Be ni ewɔɔ lɛ, ahum kpele ko bɔi tswaa. Ŋshɔkei kumɔ wo lɛlɛ lɛ mli, ni lɛlɛ lɛ mli yi kɛ nu. Bɔfoi lɛ tsĩɛ Yesu, ni amɛbolɔ akɛ: ‘Tsɔɔlɔ, wɔbaagboi! Heremɔ wɔ!’ Yesu te shi ni ekɛɛ ŋshɔ lɛ akɛ: “Feemɔ diŋŋ!” Amrɔ nɔŋŋ lɛ, kɔɔyɔɔ lɛ kpa tswaa, ni ŋshɔ lɛ efeee hamahama dɔŋŋ. Yesu bi bɔfoi lɛ akɛ: ‘Ani nyɛbɛ hemɔkɛyeli ko kwraa?’ Bɔfoi lɛ kɛɛkɛɛ amɛhe akɛ: “Kɔɔyɔɔ kɛ ŋshɔ tete boɔ lɛ toi.” Amɛkase akɛ, kɛ́ amɛhe Yesu amɛye kɛ amɛtsui fɛɛ lɛ, nɔ ko bɛ ni baawo amɛhe gbeyei.\n“Eji miheee miyeee akɛ Yehowa baafee mi ekpakpa be ni miyɔɔ wala mli nɛɛ kulɛ, benɛ nɛɛ nɛgbɛ miyɔɔ?”—Lala 27:13\nSanebimɔi: Mɛni hewɔ Petro bɔi shiumɔ lɛ? Mɛni bɔfoi lɛ kase?\nBe ni Yesu nyiɛ ŋshɔ hiɛ ni ehã kɔɔyɔɔ fɔ̃ɔ tswaa lɛ, mɛni bɔfoi lɛ kase?\nKɛmaje Mɔ Ko Kɛmaje Mɔ Ko Yesu Nyiɛ Nu Hiɛ\nlfb nikasemɔ 84 bf. 196-197


JW Shiɛmɔ Wiemɔi Kɛhã October 2016\nSanebimɔ: Mɛi komɛi heee yeee akɛ Yesu ji mɔ ko ni hi shi diɛŋtsɛ, shi mɛi komɛi heɔ yeɔ. Ni mɛi komɛi hu kɛɔ akɛ anyɛŋ ale. Te bo hu osusuɔ tɛŋŋ?\nWolo lɛ Kɛhãmɔ: Awake! nɛɛ wieɔ nibii ni baanyɛ ahã wɔna hetoo lɛ he.\nTSƆƆMƆ ANƆKWALE LƐ\nSanebimɔ: Kɛ́ mɔ ko gbo lɛ, mɛɛ shihilɛ mli eyajeɔ?\nŊmalɛ: Yoh 11:11-14\nAnɔkwa Sane: Kɛ́ mɔ ko gbo lɛ, ewala sɛɛ foɔ. Hewɔ lɛ esaaa akɛ wɔsheɔ gbeyei akɛ kɛ́ wɔgboi lɛ, wɔbaayaje shihilɛ kroko mli. Yesu kɛ gbele to wɔ he. Taakɛ efee ehã Lazaro lɛ, ‘ebaatsiɛ’ wɔsuɔlɔi ni egboi lɛ ahiɛ kɛba wala mli ekoŋŋ yɛ shikpɔŋ lɛ nɔ.—Hio 14:14.\nASAFOŊ KPEE HE NINEFƆƆ WOLO (inv)\nNinefɔɔ Wolo lɛ Kɛhãmɔ: Masumɔ ni mafɔ̃ bo nine ni obabo Biblia mli wiemɔ ko ni aheee shika lɛ toi. Abaahã yɛ wɔ-Maŋtsɛyeli Asa, ni ji he ni wɔjáa Nyɔŋmɔ yɛ lɛ nɔ. [Okɛ kpee he ninefɔɔ wolo lɛ ahã lɛ, ni okɛ be kɛ he ni abaafee otsi naagbee asafoŋ kpee lɛ yɛ lɛ atsɔɔ lɛ, ni otsɔɔ lɛ wiemɔ ni abaahã lɛ yitso.]\nSanebimɔ: Ani otee Maŋtsɛyeli Asa ko nɔ dã? [Kɛ́ ebaahi lɛ, jiemɔ vidio ni ji, Mɛni Yaa Nɔ yɛ Maŋtsɛyeli Asa lɛ Nɔ? lɛ ohã lɛ.]\nTOO BO DIƐŊTSƐ OSHIƐMƆ WIEMƆ HE GBƐJIANƆ\nKwɛmɔ bɔ ni ato shiɛmɔ wiemɔi ni tsɔ hiɛ lɛ he gbɛjianɔ lɛ nɔ koni oto bo diɛŋtsɛ onɔ he gbɛjianɔ.\nShiɛmɔ Wiemɔi Kɛhã October 2016\nNinefɔ̃ɔ Wolo Kɛhã Asafoŋ Kpeei


Biblia Kaselɔi, aaafee afi 1870 mli\nBiblia lɛ gba akɛ, yɛ Kristo gbele sɛɛ lɛ, amale tsɔɔlɔi baate shi yɛ blema Kristofoi lɛ ateŋ ni amɛkɛ amale tsɔɔmɔi baafutu Biblia mli anɔkwale tsɔɔmɔi lɛ. (Bɔfoi 20:29, 30) Nakai pɛpɛɛpɛ eba lɛ. Amale tsɔɔlɔi kɛ amagajalɔi atsɔɔmɔi bafutu Yesu tsɔɔmɔi lɛ, ni enɛ kɛ amale Kristojamɔ ba. (2 Timoteo 4:3, 4) Ŋmɛnɛ lɛ, te wɔbaafee tɛŋŋ wɔná nɔmimaa akɛ wɔnuɔ nɔ ni Biblia lɛ tsɔɔ diɛŋtsɛ lɛ shishi jogbaŋŋ?\nBe ni Yehowa eto akɛ ebaajie anɔkwale lɛ kpo lɛ bashɛ. Yehowa gba akɛ yɛ ‘naagbee be lɛ mli lɛ, anɔkwa nilee baafa babaoo.’ (Daniel 12:4) Yɛ afi 1870 lɛ, kuu bibioo ko ni miitao anɔkwale lɛ yɔse akɛ nibii babaoo ni sɔlemɔi lɛ tsɔɔ lɛ damɔɔɔ Ŋmalɛ lɛ nɔ. No hewɔ lɛ, amɛbɔi nibii amlipɛimɔ koni amɛle nɔ ni Biblia lɛ tsɔɔ diɛŋtsɛ, ni Yehowa ye ebua amɛ ni amɛnu ŋmalɛi lɛ ashishi jogbaŋŋ.\nHii anɔkwafoi komɛi kase Biblia lɛ jogbaŋŋ. Mɛi ni tsɔ wɔhiɛ, ni ji Biblia Kaselɔi ni yɔɔ ekãa nɛɛ, tsɔ gbɛ ko nɔ amɛkase Biblia lɛ, ni wɔkɛ nakai gbɛ lɛ nɔŋŋ miitsu nii ŋmɛnɛ. Amɛsusu Biblia mli saji lɛ ahe ekomekomei. Kɛ́ amɛkɛ Biblia mli sane ko ni shishinumɔ wa kpe lɛ, amɛtaoɔ ŋmalɛi krokomɛi ni gbálaa mli. Kɛ́ amɛná shishinumɔ ni ja ni kɛ Ŋmalɛ lɛ kpãa gbee lɛ, amɛŋmaa amɛfɔ̃ɔ shi. No hewɔ lɛ, amɛhã Biblia lɛ nɔŋŋ ye ebua amɛ koni amɛnu Biblia lɛ shishi, ni enɛ ji nɔ ni hã Biblia mli anɔkwalei lɛ bafee faŋŋ ekoŋŋ kɛhã amɛ. Anɔkwalei ni amɛna lɛ kɔɔ Nyɔŋmɔ gbɛ́i lɛ, e-Maŋtsɛyeli lɛ, nɔ hewɔ ni ebɔ adesai kɛ shikpɔŋ lɛ, shihilɛ mli ni gbohii lɛ yɔɔ, kɛ gbohiiashitee he hiɛnɔkamɔ lɛ he. Amɛniiamlitaomɔ lɛ hã amɛye amɛhe kɛje hemɔkɛyelii kɛ nifeemɔi babaoo ni kɛ Biblia lɛ kpãaa gbee lɛ ahe.—Yohane 8:31, 32.\nBe ni shɛɔ afi 1879 lɛ, Biblia Kaselɔi lɛ eyɔse akɛ, be eshɛ ni esa akɛ amɛhã mɛi ale anɔkwalei nɛɛ. No hewɔ lɛ, yɛ nakai afi lɛ mli lɛ amɛbɔi Buu-Mɔɔ Eetswa Yehowa Maŋtsɛyeli He Adafi lɛ kalamɔ, ni aakala kɛbashi ŋmɛnɛ. Amrɔ nɛɛ, wɔkɛ Biblia mli anɔkwalei miihã mɛi yɛ maji 240 anɔ yɛ wiemɔi ni fa fe 750 amli. Anɔkwa nilee fako yɛ shikpɔŋ lɛ nɔ nɛkɛ pɛŋ!\nMɛni ehã anɔkwalei ni yɔɔ Nyɔŋmɔ Wiemɔ lɛ mli lɛ efee faŋŋ ekoŋŋ kɛhã wɔ?\nKɛmaje Mɔ Ko Kɛmaje Mɔ Ko Te Fee Tɛŋŋ Ni Biblia Mli Anɔkwalei Lɛ Bafee Faŋŋ Ekoŋŋ Lɛ?


Taakɛ Biblia lɛ Tsɔɔ lɛ, Namɔ Ji Antikristo Lɛ?\nKANEMƆ YƐ Afrikaans Albania Amharic Arabic Armenia Armenia (West) Aymara Bicol Blɔfo Bulgaria Cambodia Catalan Cebuano Chichewa Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitumbuka Cibemba Cinyanja Croatia Czech Dangme Denmark Dutch Efik Ewe Finland French Ga Georgia Germany Greenland Guarani Haitian Creole Hausa Hebri Hela Hiligaynon Hungary Igbo Iloko Indonesia Isoko Italia Japan Kamba Kikaonde Kikongo Kikuyu Kimbundu Kinyarwanda Kirghiz Kiribati Kirundi Kongo Korea Kwangali Kwanyama Lingala Lithuania Luganda Lunda Luo Luvale Macedonia Malagasy Malta Maya Myanmar Nahuatl (Central) Ndebele Ndonga Ngabere Norway Nyaneka Nzema Ossetia Otetela Pangasinan Papiamento (Aruba) Papiamento (Curaçao) Poland Portuguese (Brazil) Quechua (Ancash) Quechua (Ayacucho) Quechua (Bolivia) Quechua (Cuzco) Romania Russia Samoa Sango Sepedi Serbia (Roma) Serbian (Cyrillic) Sesotho (Lesotho) Setswana Seychelles Creole Shona Silozi Sinhala Slovak Slovenia Spania Sranantongo Swahili Swahili (Congo) Sweden Tagalog Tatar Tetun Dili Thailand Tigrinya Tiv Tok Pisin Totonac Tshiluba Tsonga Turkey Tuvalu Twi Tzotzil Umbundu Venda Vietnam Wolaita Xhosa Yoruba Zapotec (Isthmus) Zulu\nSini ko ni yɔɔ gbeyei ni afee nyɛsɛɛ nɛɛ lɛ yitso ji Antichrist.\nLalafolɔi akuu ko ni ale amɛ waa lɛ wo lalai ni amɛfo lɛ eko gbɛ́i akɛ Antichrist Superstar.\nJeŋ nilelɔ ko ni atsɛɔ lɛ Friedrich Nietzsche, ni hi shi yɛ afi 1800 afii lɛ amli lɛ, wo woji ni eŋmala lɛ ateŋ ekome gbɛ́i akɛ The Antichrist.\nMaŋtsɛmɛi kɛ nɔyelɔi ni hi shi yɛ afi 500 kɛyashi afi 1500 afii lɛ amli lɛ fɔɔ amɛhenyɛlɔi lɛ tsɛmɔ akɛ antikristo.\nMartin Luther, ni eji German Reformation lɛ hiɛnyiɛlɔ lɛ tsɛ Roma Katolik paapai lɛ akɛ antikristoi.\nAKƐNI akɛ wiemɔ “antikristo” lɛ etsu nii kɛjɛ blema tɔ̃ɔ, ni akɛwo nɔ fɛɛ nɔ, kɛjɛ nɔyelɔi anɔ kɛyashi sinii anɔ hewɔ lɛ, eja gbɛ akɛ abaabi akɛ: Namɔ ji antikristo lɛ? Ani gbɛ́i nɛɛ hiɛ shishinumɔ ko kɛhã wɔ ŋmɛnɛ? Eyɛ faŋŋ akɛ kɛ́ wɔmiitao wɔna mɔ ni antikristo lɛ ji lɛ, esa akɛ wɔkwɛ Biblia lɛ mli, he ni gbɛ́i nɛɛ je kpo shii enumɔ sɔŋŋ lɛ.\nAKPA ANTIKRISTO LƐ HE MAMA\nBɔfo Yohane pɛ ji Biblia ŋmalɔ ni kɛ wiemɔ “antikristo” lɛ tsu nii. Namɔ etsɔɔ akɛ antikristo lɛ ji? Kadimɔ wiemɔ nɛɛ ni yɔɔ klɛŋklɛŋ wolo ni egbɛ́i kã nɔ lɛ mli lɛ. Ekɛɛ akɛ: “Gbekɛbii bibii, naagbee ŋmɛlɛtswaa lɛ nɛ, ni bɔ ni nyɛnu akɛ antikristo lɛ miiba lɛ, amrɔ nɛɛ po lɛ antikristoi pii eba, ni anɔkwa sane nɛɛ hewɔ lɛ, wɔle akɛ naagbee ŋmɛlɛtswaa lɛ nɛ. Wɔteŋ amɛjɛ amɛtee, shi kɛ̃lɛ amɛjeee wɔteŋ mɛi komɛi . . . Namɔ ji amalelɔ, kɛ́ jeee mɔ ni kpoɔ akɛ Yesu ji Kristo lɛ? Mɔ nɛ ji antikristo lɛ, mɔ ni kpoɔ Tsɛ lɛ kɛ Bi lɛ.”—1 Yohane 2:18, 19, 22.\nBɔfo Yohane hã efee faŋŋ akɛ, mɛi fɛɛ ni jeɔ gbɛ amɛgbɛɔ Yesu Kristo kɛ Yesu tsɔɔmɔi lɛ he amalei amɛshwãa lɛ ji antikristo lɛ\nMɛni nakai wiemɔi lɛ tsɔɔ wɔ? Yohane tsĩ “antikristoi pii” tã, ni tsɔɔ akɛ wiemɔ antikristo lɛ kɔɔ kuu he, shi jeee mɔ kome. Mɛi loo kui ni feɔ antikristo lɛ gbɛɔ amalei amɛshwãa, amɛkɛɔ akɛ jeee Yesu ji Kristo lɛ, loo Mesia lɛ, ni amɛhãa mɛi ayiŋ futuɔ amɛ yɛ srɔto ni yɔɔ Nyɔŋmɔ kɛ e-Bi Yesu Kristo teŋ lɛ he. Mɛi ni ji antikristo lɛ wieɔ akɛ amɛji Kristo loo Kristo najiaŋdamɔlɔi, shi akɛni “wɔteŋ amɛjɛ amɛtee” hewɔ lɛ, amɛgba afã kɛje Biblia mli anɔkwalei lɛ ahe. Kɛfata he lɛ, mɛi nɛɛ yɛ shihilɛ mli be ni Yohane ŋma ewolo lɛ, yɛ “naagbee ŋmɛlɛtswaa lɛ” mli lɛ, ni eeenyɛ efee akɛ eŋma kɛmiiba bɔfoi lɛ abe lɛ naagbee gbɛ.\nMɛni hu Yohane ŋma yɛ antikristo lɛ he? Be ni ewieɔ amale gbalɔi lɛ ahe lɛ, ebɔ kɔkɔ akɛ: “Wiemɔ fɛɛ wiemɔ ni jɛ mumɔŋ ní jajeɔ akɛ Yesu Kristo ba yɛ heloo mli lɛ jɛ Nyɔŋmɔ ŋɔɔ. Shi wiemɔ fɛɛ wiemɔ ni jɛ mumɔŋ ní ejajeee akɛ Yesu ba yɛ heloo mli lɛ, jeee Nyɔŋmɔ ŋɔɔ ejɛ. Kɛfata he lɛ, enɛ ji antikristo lɛ wiemɔ ní jɛ mumɔŋ ní nyɛnu akɛ eeba lɛ, ni amrɔ nɛɛ eyɛ je lɛ mli momo.” (1 Yohane 4:2, 3) Agbɛnɛ hu Yohane ma nɔ mi yɛ ewolo ni ji enyɔ lɛ mli akɛ: “Mɛi babaoo ni lakaa mɛi eba je lɛ mli, mɛi ni ejajeee amɛtsɔɔɔ akɛ Yesu Kristo ba yɛ heloo mli lɛ. Mɔ nɛ ji mɔlakalɔ lɛ kɛ antikristo lɛ.” (2 Yohane 7) Yohane hã efee faŋŋ akɛ, mɛi fɛɛ ni jeɔ gbɛ amɛgbɛɔ Yesu Kristo kɛ Yesu tsɔɔmɔi lɛ ahe amalei amɛshwãa lɛ ji antikristo lɛ.\n“AMALE GBALƆI” KƐ “MLATƆMƆ GBƆMƆ LƐ”\nYesu bɔ kɔkɔ akɛ, amale gbalɔi baaba tamɔ ‘klaji fulɔi ni eŋɔ gwantɛŋ hewolo eha amɛhe’\nJeeŋmɔ dani Yohane baaŋma mɔlakalɔi nɛɛ ahe sane lɛ, Yesu Kristo bɔ esɛɛnyiɛlɔi lɛ kɔkɔ akɛ: “Nyɛkwɛa nyɛhe nɔ jogbaŋŋ yɛ amale gbalɔi lɛ ahe, amɛŋɔɔ gwantɛŋ hewolo amɛhaa amɛhe kɛbaa nyɛŋɔɔ, shi amɛmligbɛ lɛ amɛji klaji fulɔi.” (Mateo 7:15) Bɔfo Paulo hu bɔ Kristofoi ni hi Tesalonika lɛ kɔkɔ akɛ: “Nyɛkahãa mɔ ko miihã nyɛmiidu gbɛ yɛ gbɛ ko gbɛ ko nɔ, ejaakɛ [Yehowa gbi lɛ] baŋ ja jamɔkwamɔ lɛ eba dã ní ajie mlatɔmɔ gbɔmɔ, ni ji hiɛkpatamɔ bi lɛ kpo.”—2 Tesalonikabii 2:3.\nNo hewɔ lɛ yɛ klɛŋklɛŋ afii oha lɛ mli tɔ̃ɔ lɛ, amale gbalɔi kɛ jamɔkwalɔi yɛ, ni amɛbɔ mɔdɛŋ akɛ amɛbaagbɛ Kristofoi asafo lɛ. “Antikristo” ni Yohane kɛtsu nii lɛ kɔɔ mɛi fɛɛ ni gbɛɔ amalei amɛshwãa ni wieɔ Yesu Kristo kɛ etsɔɔmɔi lɛ ahe amalei lɛ ahe. Paulo hã ana bɔ ni Yehowa naa amɛ be ni etsɛ amɛ “hiɛkpatamɔ bi lɛ.”\nOHIƐ AHI OHE NƆ YƐ NIBII NI ANTIKRISTO LƐ FEƆ ŊMƐNƐ LƐ HE\nNi ŋmɛnɛ hu? Mɛi kɛ kui ni damɔ shi kɛhã antikristo lɛ teɔ shi amɛwoɔ Kristo kɛ etsɔɔmɔi lɛ lolo. Amɛjeɔ gbɛ amɛgbɛɔ amalei kɛ lakamɔi amɛshwaa koni amɛkɛfutu mɛi ayiŋ yɛ mɔ ni Yehowa Nyɔŋmɔ, ni ji Tsɛ lɛ, kɛ e-Bi Yesu Kristo lɛ ji lɛ he. Esa akɛ wɔkwɛ wɔhe nɔ jogbaŋŋ yɛ jamɔ mli amalei nɛɛ ahe. Nyɛhãa wɔsusua nɔkwɛmɔnii enyɔ komɛi ahe.\nAfii ohai abɔ nɛ lɛ, jamɔi lɛ egbɛ Triniti tsɔɔmɔ lɛ eshwã, ni amɛtsɔɔ akɛ Tsɛ lɛ, kɛ Bi lɛ fɛɛ ji gbɔmɔ kome. Enɛ hewɔ lɛ, antikristo lɛ futuɔ mɛi ayiŋ yɛ mɛi tuuntu ni Yehowa Nyɔŋmɔ kɛ Yesu Kristo ji lɛ he. Enɛ hãaa mɛi ni hiɛ tsui kpakpa lɛ akase Yesu Kristo, ni amɛtsi amɛbɛŋkɛ Nyɔŋmɔ taakɛ Biblia lɛ woɔ amɛ hewalɛ ni amɛfee lɛ.—1 Korintobii 11:1; Yakobo 4:8.\nKɛfata he lɛ, sɔlemɔi lɛ woɔ mɛi hewalɛ ni amɛkɛ Biblia shishitsɔɔmɔi ni amɛjie Nyɔŋmɔ gbɛ́i ni ji Yehowa lɛ kɛje mli lɛ atsu nii, ni enɛ hu hãa mɛi ayiŋ futuɔ amɛ. Amɛfeɔ enɛ yɛ anɔkwa sane ni eji akɛ, gbɛ́i Yehowa lɛ jeɔ kpo aaafee shii 7,000 sɔŋŋ yɛ shishijee Bibliai lɛ amli lɛ fɛɛ sɛɛ. Mɛni ejɛ mli kɛba? Ehã mɛi ayiŋ efutu amɛ kwraa moŋ yɛ mɔ ni anɔkwa Nyɔŋmɔ lɛ ji lɛ he.\nShi kɛ́ mɛi ni hiɛ tsui kpakpa lɛ ná le Nyɔŋmɔ gbɛ́i ni ji Yehowa lɛ, ehãa amɛtsiɔ amɛbɛŋkɛɔ lɛ. Enɛ ji niiashikpamɔ ni owula ko ni atsɛɔ lɛ Richard lɛ ná be ni ekɛ Yehowa Odasefoi enyɔ komɛi gba sane lɛ. Richard wie akɛ: “Amɛtsɔɔ mi kɛjɛ Biblia lɛ mli akɛ, anɔkwa Nyɔŋmɔ lɛ gbɛ́i ji Yehowa. Miná miishɛɛ waa be ni miná mile akɛ Nyɔŋmɔ yɛ gbɛ́i lɛ, ni enɛ ji nɔ ko ni minuko dã.” Kɛjɛ nakai be lɛ nɔ kɛyaa lɛ, efee tsakemɔi yɛ eshihilɛ mli bɔ ni afee ni ehi shi yɛ Biblia mli shishitoo mlai anaa, koni esa Yehowa hiɛ. Richard kɛfata he akɛ: “Nyɔŋmɔ gbɛ́i lɛ ni miná mile lɛ ehã wekukpãa ni yɔɔ gbagbalii ebakã mi kɛ lɛ teŋ.”\nAfii ohai abɔ nɛ lɛ, antikristo lɛ ehã mɛi akpekpei abɔ eyaje mumɔŋ duŋ mli. Shi kɛ́ wɔkase Biblia lɛ, ni ji Nyɔŋmɔ Wiemɔ lɛ, wɔnyɛɔ wɔleɔ mɔ tuuntu ni antikristo lɛ ji, ni wɔyeɔ wɔhe kɛjɛɔ jamɔŋ lakamɔi kɛ amalei ni antikristo lɛ gbɛɔ eshwãa lɛ ahe.—Yohane 17:17.\nEkolɛ hetoo ni Biblia lɛ hãa lɛ baafee bo naakpɛɛ. Taomɔ nɔ hewɔ ni ehe hiaa kɛ bɔ ni ebaasa wɔshihilɛ he ehã wɔsɛɛ.\nJamɔi babaoo tsɔɔ akɛ Nyɔŋmɔ ji Triniti ko. Ani no ji nɔ ni Biblia lɛ tsɔɔ?\nKɛmaje Mɔ Ko Kɛmaje Mɔ Ko Namɔ Ji Antikristo Lɛ?


‘Agbɛnɛ lɛ Nyɔŋmɔ Webii Ji Nyɛ’ | Nikasemɔ\nKANEMƆ YƐ Afrikaans Albania Amerika Mumuii Awiemɔ Amharic Arabic Argentina Mumuii Awiemɔ Armenia Armenia (West) Aymara Azerbaijani Azerbaijani (Cyrillic) Bengali Bicol Bislama Blɔfo Brazil Mumuii Awiemɔ Bulgaria Catalan Cebuano Chichewa Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Cibemba Cinyanja Colombia Mumuii Awiemɔ Croatia Czech Dangme Denmark Drehu Dutch Efik Estonia Ewe Finland French Ga Garifuna Georgia Germany Guarani Gujarat Gun Haitian Creole Hebri Hela Hiligaynon Hindi Hungary Iceland Igbo Iloko Indonesia Italia Italia Mumuii Awiemɔ Japan Japan Mumuii Awiemɔ Kannada Kazakh Kikaonde Kikuyu Kiluba Kinyarwanda Kirghiz Kirundi Kisi Kisonge Kongo Korea Krio Kwangali Kwanyama Latvia Lingala Lithuania Luganda Lunda Luo Luvale Macedonia Malagasy Malay Malayalam Malta Mam Marathi Mauritia Creole Maya Mazatec (Huautla) Mexico Mumuii Awiemɔ Mixe (North Central) Mizo Mongolia Moore Nahuatl (Central) Ndebele Ndonga Nepali Ngabere Norway Nzema Oromo Ossetia Otetela Pangasinan Papiamento (Aruba) Papiamento (Curaçao) Persia Poland Portuguese (Brazil) Punjabi Quechua (Ancash) Quechua (Ayacucho) Quechua (Bolivia) Quechua (Cuzco) Rarotongan Romania Russia Russia Mumuii Awiemɔ Samoa Sango Sepedi Serbia (Roma) Serbian (Cyrillic) Sesotho (Lesotho) Setswana Seychelles Creole Shona Silozi Sinhala Slovak Slovenia Spania Sranantongo Swahili Swahili (Congo) Swati Sweden Tagalog Tajiki Tamil Tatar Telugu Thailand Tigrinya Totonac Tshiluba Tsonga Turkey Turkmen Turkmen (Cyrillic) Tuvalu Twi Tzotzil Ukrain Urdu Uruund Uzbek Venda Vietnam Wallis Waray-Waray Wayuunaiki Wolaita Xhosa Zande Zulu\n“Sá lɛ nyɛjeee maŋ, shi agbɛnɛ lɛ Nyɔŋmɔ maŋ ji nyɛ.”—1 PETRO 2:10.\nNamɛi batsɔ Yehowa maŋ yɛ klɛŋklɛŋ afii 100 lɛ mli?\nMɛɛ gbɛ nɔ anɔkwa Kristofoi ni hi shi yɛ klɛŋklɛŋ afii 100 lɛ mli lɛ ji maŋ ni Yehowa ehala ehã egbɛ́i lɛ?\nŊmɛnɛ lɛ, namɛi ji Yehowa maŋ? Mɛni esa akɛ “tooi krokomɛi” lɛ afee koni abu amɛhe yɛ “amanehulu kpeteŋkpele lɛ” mli?\n1, 2. Mɛɛ tsakemɔ Yehowa fee yɛ afi 33 Pentekoste gbi lɛ nɔ? Namɛi batsɔmɔ Yehowa jeŋmaŋ hee lɛ mli bii? (Kwɛmɔ mfoniri ni yɔɔ nikasemɔ lɛ shishijee lɛ.)\nYƐ AFI 33 Pentekoste gbi lɛ nɔ lɛ, Yehowa fee tsakemɔ ko ni sa kadimɔ waa. Eto jeŋmaŋ hee ni ji “Nyɔŋmɔ Israel,” loo mumɔŋ Israel lɛ. (Galatabii 6:16) Yehowa tsɔɔ emumɔ krɔŋkrɔŋ lɛ nɔ ehalaa mɛi ni feɔ jeŋmaŋ nɛɛ mli bii lɛ. Paulo ŋma akɛ, ehe ehiaaa ni afo mɔ ko ketia dani ebatsɔ jeŋmaŋ hee nɛɛ mli nyo, taakɛ afolɔ Abraham seshibii lɛ ketia lɛ. Yɛ jeŋmaŋ nɛɛ mli bii lɛ agbɛfaŋ lɛ, amɛketiafoo lɛ ji “tsuiŋ ketiafoo ni yɔɔ mumɔ mli.”—Romabii 2:29.\n2 Bɔfoi lɛ kɛ Kristo kaselɔi oha kɛ sɛɛ ni no mli lɛ amɛkpe yɛ ŋwɛitsu ko mli yɛ Yerusalem lɛ ji mɛi klɛŋklɛŋ ni bafee Nyɔŋmɔ jeŋmaŋ nɛɛ mli bii. (Bɔfoi lɛ Asaji 1:12-15) Nyɔŋmɔ kɛ mumɔ krɔŋkrɔŋ lɛ fɔ amɛ mu, ni no hã amɛbatsɔmɔ Nyɔŋmɔ bii. (Romabii 8:15, 16; 2 Korintobii 1:21) Enɛ hã ana faŋŋ akɛ Yehowa ekpɛlɛ Kristo afɔle lɛ nɔ, ni ekɛ kpaŋmɔ hee lɛ eye Mla kpaŋmɔ lɛ najiaŋ. (Luka 22:20; nyɛkanea Hebribii 9:15.) Kaselɔi ni afɔ amɛ mu nɛɛ batsɔmɔ Yehowa jeŋmaŋ loo maŋ hee lɛ mli bii. Mumɔ krɔŋkrɔŋ lɛ hã amɛnyɛ amɛwie wiemɔi srɔtoi babaoo ni amɛnu shishi hu, ni amɛjaje “Nyɔŋmɔ niwuji lɛ.”—Bɔfoi lɛ Asaji 2:1-11.\nNYƆŊMƆ MAŊ HEE LƐ\n3-5. (a) Mɛni Petro kɛɛ Yudafoi lɛ yɛ Pentekoste gbi lɛ nɔ? (b) Be ni ato jeŋmaŋ hee lɛ shishi sɛɛ etsɛɛɛ lɛ, te fee tɛŋŋ ni emli bii lɛ ayi bafa lɛ?\n3 Yehowa tsɔ bɔfo Petro nɔ efɔ̃ Yudafoi kɛ mɛi ni ebatsɔmɔ Yudafoi lɛ nine ní amɛbafata E-jeŋmaŋ, ni ji Kristofoi asafo ni afɔ emli bii lɛ mu lɛ he. Yɛ Pentekoste gbi lɛ nɔ lɛ, Petro fee ekãa ni ekɛɛ Yudafoi lɛ akɛ, amɛ amɛgbe Yesu, ni amrɔ nɛɛ ehe miihia ni amɛkpɛlɛ enɔ akɛ ‘amɛ-Nuŋtsɔ kɛ amɛ-Kristo.’ Be ni mɛi lɛ bi nɔ ni esa akɛ amɛfee lɛ, Petro kɛɛ amɛ akɛ: “Nyɛtsakea nyɛtsuii amli ni nyɛteŋ mɔ fɛɛ mɔ ahã abaptisi lɛ awo Yesu Kristo gbɛ́i amli, koni aŋɔ nyɛhe eshai lɛ afa nyɛ, ni nyɛaaná Mumɔ krɔŋkrɔŋ nɔkeenɔ lɛ.” (Bɔfoi lɛ Asaji 2:22, 23, 36-38) Nakai gbi lɛ, mɛi aaashɛ 3,000 sɔŋŋ bafata jeŋmaŋ hee nɛɛ, ni ji mumɔŋ Israel lɛ he. (Bɔfoi lɛ Asaji 2:41) No sɛɛ lɛ, bɔfoi lɛ tee nɔ amɛkɛ ekãa shiɛ, ni mɛi babaoo bamɔ anɔkwale lɛ mli. (Bɔfoi lɛ Asaji 6:7) Jeŋmaŋ hee nɛɛ mli bii lɛ ayi miifa!\n4 Sɛɛ mli lɛ, Yesu kaselɔi lɛ shiɛ amɛhã Samariabii hu. Amɛteŋ mɛi babaoo mɔ anɔkwale lɛ mli ni abaptisi amɛ, shi amɛnáaa mumɔ krɔŋkrɔŋ lɛ eko. Gbɛtsɔɔmɔ kuu ni yɔɔ Yerusalem lɛ tsu Petro kɛ Yohane kɛtee Samariabii ni ebamɔ anɔkwale lɛ mli nɛɛ aŋɔɔ. Bɔfoi enyɔ nɛɛ kɛ amɛniji ŋmɛlɛ amɛnɔ, ni “amɛná mumɔ krɔŋkrɔŋ lɛ.” (Bɔfoi lɛ Asaji 8:5, 6, 14-17) Gbɛ nɛɛ nɔ atsɔ afɔ Samariabii lɛ mu ni amɛ hu amɛbafata mumɔŋ Israelbii lɛ ahe.\nPetro shiɛ etsɔɔ Kornelio kɛ ewekumɛi kɛ enanemɛi (Kwɛmɔ kuku 5)\n5 Yɛ afi 36 lɛ, Nyɔŋmɔ tsɔ Petro nɔ efɔ̃ kuu kroko hu nine kɛbafata jeŋmaŋ hee, ni ji mumɔŋ Israel lɛ he. Enɛ ba be ni Petro shiɛ etsɔɔ Roma asraafoiatsɛ ko ni atsɛɔ lɛ Kornelio kɛ ewekumɛi kɛ nanemɛi, ní amɛ fɛɛ amɛji jeŋmajiaŋbii lɛ. (Bɔfoi lɛ Asaji 10:22, 24, 34, 35) Biblia lɛ tsɔɔ akɛ, be ni Petro wieɔ etsɔɔ amɛ lɛ, afɔse mumɔ krɔŋkrɔŋ lɛ ashwie amɛnɔ. “Héyelilɔi ni jɛ ketiafoo lɛ mli ní kɛ Petro ba lɛ anaa kpɛ amɛhe akɛ afɔse Mumɔ krɔŋkrɔŋ nɔkeenɔ lɛ ashwie jeŋmajiaŋbii hu anɔ.” (Bɔfoi lɛ Asaji 10:44, 45) Kɛjɛ nakai be lɛ kɛyaa lɛ, afɔ̃ jeŋmajiaŋbii foolɔi lɛ hu nine koni amɛbafata mumɔŋ Israelbii lɛ ahe.\n‘EHALA MAŊ KO EHÃ EGBƐ́I LƐ’\n6, 7. Mɛni jeŋmaŋ hee nɛɛ mli bii lɛ fee kɛtsɔɔ akɛ amɛji maŋ ni Yehowa ehala ehã egbɛ́i lɛ?\n6 Yɛ kpee ko ni gbɛtsɔɔmɔ kuu lɛ fee yɛ afi 49 lɛ mli lɛ, kaselɔ Yakobo wie akɛ: “Simeon [Petro] egba bɔ ni Nyɔŋmɔ basara jeŋmaji lɛ tsutsu ko ni ehala amɛteŋ maŋ ko ehã egbɛ́i lɛ.” (Bɔfoi lɛ Asaji 15:14) Nɛkɛ ‘maŋ ni ehala ehã egbɛ́i’ lɛ mli bii ji Yudafoi kɛ mɛi ni jeee Yudafoi ni ebatsɔmɔ Kristofoi, ní Nyɔŋmɔ efee amɛ jeŋmaŋ kome lɛ. (Romabii 11:25, 26a) Sɛɛ mli lɛ, Petro ŋma akɛ: “Sá lɛ nyɛjeee maŋ, shi agbɛnɛ lɛ Nyɔŋmɔ maŋ ji nyɛ.” Petro gbala nɔ hewɔ ni ato jeŋmaŋ hee nɛɛ mli be ni ekɛɛ akɛ: “Shi nyɛ lɛ, weku ní ahala ji nyɛ, maŋtsɛmɛi ní yeɔ osɔfoi, jeŋmaŋ krɔŋkrɔŋ, maŋ ní eŋɔfee enɔ̃, koni nyɛjaje mɔ ni tsɛ nyɛ kɛjɛ duŋ lɛ mli kɛba lɛ diɛŋtsɛ enaakpɛɛ la lɛ he lɛ agbojee lɛ.” (1 Petro 2:9, 10) Esa akɛ amɛye Yehowa he odase kɛ ekãa, ni amɛjie eyi yɛ faŋŋ akɛ Jeŋ Muu Fɛɛ Nɔyelɔ.\n7 Agbɛnɛ, Yehowa kɛ jeŋmaŋ hee ni ji mumɔŋ Israel lɛ bɔi nitsumɔ, ni no hewɔ lɛ ebaanyɛ etsɛ amɛ akɛ, “maŋ ní mishɔ̃ mihã mihe, koni amɛgba miyijiemɔ lɛ.” (Yesaia 43:21) Amɛkɛ ekãa kɛɛ mɛi akɛ Yehowa ji anɔkwa Nyɔŋmɔ koome lɛ, ni nyɔŋmɔi krokomɛi lɛ fɛɛ lɛ, amale nyɔŋmɔi ni. (1 Tesalonikabii 1:9) Amɛbatsɔmɔ Yehowa kɛ Yesu odasefoi “yɛ Yerusalem kɛ Yudea kɛ Samaria fɛɛ, kɛyashi shikpɔŋ lɛ naagbeehei lɛ.”—Bɔfoi lɛ Asaji 1:8; Kolosebii 1:23.\nTaakɛ eji yɛ klɛŋklɛŋ afii 100 lɛ mli lɛ, Kristofoi ni afɔ amɛ mu ni ji “maŋtsɛyeli lɛŋ bii” lɛ hu yeɔ Yehowa he odase\n8. Mɛɛ kɔkɔ bɔfo Paulo bɔ Nyɔŋmɔ maŋ lɛ yɛ klɛŋklɛŋ afii 100 lɛ mli?\n8 Paulo kɛ ekãa ye Yehowa he odase ni efã ehe akɛ anɔkwa Nyɔŋmɔ koome lɛ, ni efee enɛ be ni ekɛ jeŋ nilelɔi ni jeee Kristofoi po wieɔ lɛ. Ekɛ amɛ susu nii ahe akɛ, Yehowa “ni fee je lɛ kɛ emli nibii fɛɛ,” ni lɛ ji “ŋwɛi kɛ shikpɔŋ Nuŋtsɔ lɛ.” (Bɔfoi lɛ Asaji 17:18, 23-25) Paulo bɔ Nyɔŋmɔ maŋ hee nɛɛ mli bii lɛ kɔkɔ akɛ: “Mile akɛ, kɛ́ mikpa mihe lɛ, klaji fulɔi baabote nyɛteŋ, ni amɛbaaŋ tooku lɛ yi; ni nyɛ diɛŋtsɛ nyɛteŋ hu lɛ, hii ni wieɔ nii ni ejaaa aaate shi, ni amɛaakpala kaselɔi lɛ amɛshwie amɛsɛɛ.” (Bɔfoi lɛ Asaji 20:29, 30) Be ni shɛɔ klɛŋklɛŋ afii 100 lɛ naagbee gbɛ lɛ, mɛi babaoo etsɔmɔ jamɔkwalɔi.—1 Yohane 2:18, 19.\n9. Mɛni ba Nyɔŋmɔ maŋ lɛ nɔ yɛ bɔfoi lɛ agbele sɛɛ?\n9 Yɛ bɔfoi lɛ agbele sɛɛ lɛ, jamɔkwalɔi lɛ gbɛ shwã asafoi lɛ amli, ni amɛtotoi Kristendom sɔlemɔi lɛ. Yɛ nɔ najiaŋ ni amɛaafee maŋ kɛhã Yehowa gbɛ́i lɛ, nɛkɛ amale Kristofoi nɛɛ ejie Nyɔŋmɔ gbɛ́i lɛ kɛjɛ amɛ-Biblia shishitsɔɔmɔi lɛ babaoo mli. Amɛgbeɔ Nyɔŋmɔ he guɔ hu yɛ gbɛi babaoo nɔ. Amɛkɛ amɛhe woɔ wɔŋjamɔ kusumii amli, ni amɛtsɔɔ tsɔɔmɔi ni bɛ Biblia lɛ mli. Amɛkɛ amɛhe woɔ tai ni amɛtsɛɔ lɛ tai krɔŋkrɔŋi lɛ amli, ni amɛkɛɔ akɛ amɛmiiwu tai nɛɛ amɛmiihã Nyɔŋmɔ. Amɛkɛ amɛhe woɔ juu kɛ fɔ̃ kɛ bɔlɛnamɔ jeŋba sha mli. Be ni jamɔkwamɔ lɛ je shishi lɛ sɛɛ afii ohai abɔ lɛ, no mli lɛ Yehowa jálɔi anɔkwafoi fioo pɛ yɔɔ shikpɔŋ lɛ nɔ, ni abɛ kuu ko ni ato he gbɛjianɔ akɛ ‘maŋ kɛhã egbɛ́i lɛ.’\nAFƆ́ NYƆŊMƆ MAŊ LƐ EKOŊŊ\n10, 11. (a) Mɛni Yesu gba yɛ “ŋmaa lɛ” kɛ “jwɛi lɛ” he? (b) Te Yesu abɛbua lɛ ba mli ehã tɛŋŋ yɛ afi 1914 sɛɛ?\n10 Yesu tsɔ ebɛbua ni kɔɔ ŋmaa lɛ kɛ jwɛi lɛ he lɛ nɔ egba akɛ jamɔkwamɔ lɛ baahã ewa waa akɛ aaayɔse anɔkwa jamɔ lɛ. Ewie akɛ, “be ni mɛi [ewɔ] lɛ,” Abonsam baadu jwɛi yɛ abɔɔ ni gbɔmɔ Bi lɛ edu ŋmaa lɛ yɛ mli lɛ mli. Ŋmaa lɛ kɛ jwɛi lɛ fɛɛ baakwɛ̃ kɛyashi “je nɛŋ naagbee lɛ.” Etsɔɔ mli akɛ, “dũmɔ nii kpakpai lɛ” damɔ shi kɛhã “maŋtsɛyeli lɛŋ bii lɛ,” ni “jwɛi lɛ” damɔ shi kɛhã “mɔ fɔŋ lɛ bii lɛ.” Yɛ naagbee be lɛ mli lɛ, gbɔmɔ Bi lɛ baatsu ŋwɛibɔfoi koni amɛyabua jwɛi lɛ naa kɛjɛ ŋmaa lɛ teŋ. No sɛɛ lɛ, ŋwɛibɔfoi lɛ baabua Maŋtsɛyeli lɛŋ bii lɛ anaa. (Mateo 13:24-30, 36-43) Te enɛ ba mli ehã tɛŋŋ? Mɛɛ gbɛ nɔ enɛ ye ebua ni Nyɔŋmɔ ná kuu ko ni ato he gbɛjianɔ ni jáa lɛ yɛ shikpɔŋ lɛ nɔ ekoŋŋ?\n11 “Je nɛŋ naagbee lɛ” je shishi yɛ afi 1914. Nakai beiaŋ lɛ, Kristofoi ni afɔ amɛ mu aaafee 5,000 pɛ yɔɔ shikpɔŋ lɛ nɔ. Be ni awuɔ Jeŋ Ta I lɛ yɛ nakai afi lɛ mli lɛ, no mli lɛ, Babilon Kpeteŋkpele lɛ eŋɔ “maŋtsɛyeli lɛŋ bii” ni afɔ amɛ mu nɛɛ nom lolo. Shi yɛ afi 1919 lɛ, Yehowa kpɔ̃ amɛ, ni srɔto ni yɔɔ anɔkwa Kristofoi nɛɛ kɛ amale Kristofoi lɛ ateŋ lɛ bafee faŋŋ diɛŋtsɛ. Ebua “maŋtsɛyeli lɛŋ bii” lɛ naa akɛ maŋ ni ato he gbɛjianɔ, taakɛ Yesaia etsɔ hiɛ egba lɛ, akɛ: “Ani gbi kome afɔ́ɔ shikpɔŋ, aloo shi kome afɔ́ɔ jeŋmaŋ? Shi Zion kɔ̃mɔ pɛ, ni efɔ́ ebii lɛ.” (Yesaia 66:8) Yɛ ŋmalɛ nɛɛ mli lɛ, Zion damɔ shi kɛhã Yehowa bɔfoi akuu ni ato he gbɛjianɔ lɛ. Zion ‘fɔ́’ be ni ato jeŋmaŋ ni afɔ emli bii lɛ mu yɛ shikpɔŋ lɛ nɔ lɛ.\n12. Mɛɛ gbɛ nɔ mɛi ni afɔ amɛ mu lɛ ji maŋ kɛhã Yehowa gbɛ́i lɛ?\n12 Taakɛ eji yɛ klɛŋklɛŋ afii 100 lɛ mli lɛ, ŋmɛnɛ lɛ, Kristofoi ni afɔ amɛ mu ni ji “maŋtsɛyeli lɛŋ bii” lɛ hu yeɔ Yehowa he odase. (Nyɛkanea Yesaia 43:1, 10, 11.) Esoro amɛ kwraa, ejaakɛ amɛbaa amɛjeŋ jogbaŋŋ akɛ Kristofoi, ni amɛshiɛɔ Maŋtsɛyeli lɛ he sane kpakpa lɛ kɛyeɔ “jeŋmaji lɛ fɛɛ odase.” (Mateo 24:14; Filipibii 2:15) Amɛtsɔ gbɛ nɛɛ nɔ amɛye amɛbua mɛi akpekpei abɔ ni amɛbatsɔmɔ Yehowa nanemɛi.—Nyɛkanea Daniel 12:3.\n13, 14. Mɛni esa akɛ mɛi ni afɔko amɛ mu lɛ afee koni Yehowa akpɛlɛ amɛnɔ akɛ ejálɔi? Te agba enɛ he sane yɛ Biblia lɛ mli ahã tɛŋŋ?\n13 Nikasemɔ ni tsɔ hiɛ lɛ hã wɔna akɛ, Yehowa ŋmɛ gbɛ ni mɛi ni jeee Israelbii lɛ bafata Israelbii lɛ ahe kɛjá lɛ. (1 Maŋtsɛmɛi 8:41-43) Ŋmɛnɛ lɛ, esa akɛ mɛi ni afɔko amɛ mu lɛ abafata Odasefoi ni afɔ́ amɛ mu lɛ ahe kɛjá Yehowa.\n14 Kɛjɛ blema tɔ̃ɔ lɛ, gbalɔi egba akɛ mɛi babaoo baabafata Yehowa maŋ lɛ he yɛ naagbee gbii lɛ amli kɛjá lɛ. Yesaia gba akɛ: “Majimaji pii aaatee ayakɛɛ akɛ: Nyɛbaa ni wɔyakwɔa Yehowa gɔŋ lɛ, kɛyaa Yakob Nyɔŋmɔ lɛ we lɛ, koni etsɔɔ wɔ egbɛi lɛ, ní wɔnyiɛ etempɔŋi lɛ anɔ! Ejaakɛ mla lɛ, Zion ebaajɛ, ni Yehowa wiemɔ lɛ, Yerusalem ebaajɛ.” (Yesaia 2:2, 3) Zakaria gba akɛ: “Majimaji pii kɛ jeŋmaji ní he wa aaaba abatao Yehowa Zebaot sɛɛgbɛ yɛ Yerusalem, ni amɛaakpa Yehowa fai.” Kuu nɛɛ baajɛ “jeŋmaji anɔ wiemɔi srɔtoi fɛɛ mli.” Amɛbaafata mumɔŋ Israel he kɛjá Nyɔŋmɔ ni amɛbaakɛɛ akɛ: “Wɔkɛ nyɛ aaatee; ejaakɛ wɔnu akɛ Nyɔŋmɔ kɛ nyɛ yɛ!”—Zakaria 8:20-23.\n15. Mɛɛ gbɛ nɔ “tooi krokomɛi” lɛ kɛ mumɔŋ Israel lɛ ‘yaa’?\n15 “Tooi krokomɛi” lɛ kɛ mumɔŋ Israel lɛ ‘yaa’ kɛtsɔ Maŋtsɛyeli lɛ he sane kpakpa lɛ ni amɛshiɛɔ lɛ nɔ. (Marko 13:10) Amɛbafata Nyɔŋmɔ maŋ lɛ he. Amɛ kɛ mɛi ni afɔ amɛ mu lɛ fɛɛ efee “kuu kome” yɛ “tookwɛlɔ kpakpa,” ni ji Kristo Yesu lɛ shishi.—Nyɛkanea Yohane 10:14-16.\nHII YEHOWA MAŊ LƐ MLI KONI ABU OHE\n16. Mɛni Yehowa baafee ní kɛ Harmagedon ta lɛ baaba?\n16 Kɛ́ akpata Babilon Kpeteŋkpele lɛ hiɛ sɛɛ lɛ, abaatutua Nyɔŋmɔ maŋ lɛ kɛ hiɛdɔɔ. Ja Yehowa ebu wɔhe dani wɔbaanyɛ wɔje mli shweshweeshwe. Yɛ Yehowa diɛŋtsɛ be ni eto lɛ mli lɛ, ebaakudɔ nibii ni yaa nɔ yɛ shikpɔŋ lɛ nɔ lɛ, ni no baahã atutua emaŋ lɛ. Enɛ kɛ ‘amanehulu kpeteŋkpele’ lɛ naagbee fã, ni ji Harmagedon lɛ baaba. (Mateo 24:21; Ezekiel 38:2-4) No hewɔ lɛ, Gog baatutua “maŋ ní abua naa kɛjɛ jeŋmaji lɛ amli” lɛ. (Ezekiel 38:10-12) Kɛ́ eba lɛ nakai lɛ, Yehowa kɛ ehe baawo sane lɛ mli amrɔ nɔŋŋ, ni ebaakpɔ̃ emaŋ lɛ, ni ekɛ Gog kɛ etai lɛ baawu. Yehowa baahã ale akɛ lɛ ji jeŋ muu fɛɛ nɔyelɔ, ni ebaatse egbɛ́i lɛ he. Ewie akɛ: “Mafee mihe agbo, ni mafee mihe krɔŋkrɔŋ, ni mahã ale mi yɛ jeŋmaji pii ahiɛ, ni amɛaaná amɛle akɛ mi ji Yehowa lɛ.”—Ezekiel 38:18-23.\nEsa akɛ wɔkɛ asafo ni wɔyɔɔ mli lɛ abɔ gbagbalii yɛ ‘amanehulu kpeteŋkpele’ lɛ mli (Kwɛmɔ kuku 16-18)\n17, 18. (a) Kɛ́ Gog batutua Yehowa maŋ lɛ, mɛni Yehowa baakɛɛ etsuji lɛ? (b) Kɛ́ wɔmiitao ni Yehowa abu wɔhe lɛ, mɛni esa akɛ wɔfee?\n17 Kɛ́ Gog je tutuamɔ lɛ shishi lɛ, Yehowa baakɛɛ etsuji lɛ akɛ: “Yaa, mimaŋ, ní oyabote opia lɛ mli, ní oŋa oshinaa lɛ owo oyi; teemɔ ohe hiŋmɛitswaaoo ko kɛyashi beyinɔ ní mlifu lɛ aaaho!” (Yesaia 26:20) Nakai beiaŋ lɛ, Yehowa baatsɔɔ wɔ nɔ ni esa akɛ wɔfee koni ebu wɔhe. Abaanyɛ akɛ ‘pia’ ni atsĩ tã yɛ gbalɛ nɛɛ mli lɛ ato asafoi ni wɔyɔɔ mli lɛ ahe.\n18 Kɛ́ wɔmiitao ni abu wɔhe yɛ amanehulu kpeteŋkpele lɛ mli lɛ, esa akɛ wɔkpɛlɛ nɔ akɛ Yehowa yɛ maŋ ko yɛ shikpɔŋ lɛ nɔ ŋmɛnɛ, ni eto amɛhe gbɛjianɔ ewo asafoi amli. Esa akɛ wɔhi Yehowa maŋ lɛ mli, ní wɔkɛ asafo ni wɔyɔɔ mli lɛ abɔ gbagbalii. Nyɛhãa wɔjɛa wɔtsui muu fɛɛ mli wɔkɛ lalatsɛ lɛ afea ekome kɛkɛa akɛ: “Yehowa dɛŋ yiwalaheremɔ yɔɔ! Ojɔɔmɔ aba omaŋ lɛ nɔ!”—Lala 3:9.\nMumɔŋ Israel, loo “Nyɔŋmɔ Israel lɛ”: Mɛi ni Yehowa etsɔ mumɔ krɔŋkrɔŋ lɛ nɔ ehala koni amɛtsɔ ejeŋmaŋ. Afɔ emli bii lɛ ateŋ mɔ fɛɛ mɔ mu. Amɛjeee maŋ pɔtɛɛ ko ni yɔɔ shikpɔŋ lɛ nɔ lɛ mli bii, ni amɛhiɛɛɛ hewolonɔ su kome hu. Yehowa kɛ jeŋmaŋ hee nɛɛ kpaŋ kpaŋmɔ ko, ni ekɛ amɛ ye blema Israel ní sɔmɔ akɛ emaŋ lɛ najiaŋ


Nyɔŋmɔ Yiŋtoo Lɛ Baaba Mli! | Nikasemɔ\nKANEMƆ YƐ Afrikaans Albania Amerika Mumuii Awiemɔ Amharic Angola Mumuii Awiemɔ Arabic Argentina Mumuii Awiemɔ Armenia Armenia (West) Australia Mumuii Awiemɔ Aymara Azerbaijani Azerbaijani (Cyrillic) Bashkir Bassa (Cameroon) Bengali Bicol Blɔfo Bolivia Mumuii Awiemɔ Boulou Brazil Mumuii Awiemɔ Britian Mumuii Awiemɔ Bulgaria Catalan Cebuano Chichewa Chile Mumuii Awiemɔ China Mumuii Awiemɔ Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Chiyao Chuvash Cibemba Cinyanja Colombia Mumuii Awiemɔ Croatia Cuban Sign Language Czech Czech Mumuii Awiemɔ Dangme Denmark Digor Douala Dutch Ecuador Mumuii Awiemɔ Efik Estonia Ewe Fiji Filipi Mumuii Awiemɔ Finland Finland Mumuii Awiemɔ Fon French French Mumuii Awiemɔ Ga Georgia Germany Germany Mumuii Awiemɔ Guarani Gujarat Gun Haitian Creole Hausa Hebri Hela Hiligaynon Hindi Hiri Motu Hungary Hungary Mumuii Awiemɔ Ibanag Iceland Igbo Iloko India Mumuii Awiemɔ Indonesia Indonesia Mumuii Awiemɔ Isoko Italia Italia Mumuii Awiemɔ Japan Japan Mumuii Awiemɔ Jula Kabiye Kannada Kikamba Kikaonde Kikuyu Kiluba Kinyarwanda Kirghiz Kiribati Kirundi Kisonge Kongo Korea Korea Mumuii Awiemɔ Kurdish Kurmanji Kurdish Kurmanji (Caucasus) Kurdish Kurmanji (Cyrillic) Kwangali Kwanyama Lamba Latvia Lingala Lithuania Luganda Lunda Luo Luvale Macedonia Malagasy Malay Malayalam Mambwe-Lungu Marathi Maya Mbunda Mexico Mumuii Awiemɔ Mingrelian Mongolia Moore Motu Myanmar Ndebele Ndebele (Zimbabwe) Ndonga Nepali Nigerian Pidgin Norway Nzema Okpe Oromo Ossetia Otetela Pangasinan Papiamento (Curaçao) Paraguay Mumuii Awiemɔ Persia Peru Mumuii Awiemɔ Pidgin (Cameroon) Poland Poland Mumuii Awiemɔ Portugal Mumuii Awiemɔ Portuguese (Brazil) Punjabi Quebec Mumuii Awiemɔ Quechua (Bolivia) Romania Romania Mumuii Aweimɔ Russia Russia Mumuii Awiemɔ Samoa Sango Sepedi Serbia (Roma) Serbian (Cyrillic) Sesotho (Lesotho) Sesotho (South Africa) Setswana Shona Sidama Silozi Sinhala Slovak Slovak Mumuii Awiemɔ Slovenia Solomon Islands Pidgin South Africa Mumuii Awiemɔ Spania Spania Mumuii Awiemɔ Sranantongo Swahili Swahili (Congo) Swati Sweden Tagalog Taiwan Mumuii Awiemɔ Tajiki Tamil Tatar Telugu Tetun Dili Thailand Tigrinya Tiv Tok Pisin Tonga Tshiluba Tsonga Turkey Turkmen Tuvalu Twi Tzotzil Ukrain Umbundu Urhobo Uzbek Venda Venezuela Mumuii Awiemɔ Vietnam Waray-Waray Welsh Wolaita Xhosa Yoruba Zande Zapotec (Isthmus) Zimbabwe Mumuii Awiemɔ Zulu\n“Mi miwie, ni mi nɔŋŋ mahã aba mli; mito miyiŋ, ni mafee hu.”—YES. 46:11.\nLALAI: 147, 149\nMɛni hewɔ Yehowa bɔ adesai?\nMɛɛ gbɛ nɔ mɛi komɛi tse Yehowa hiɛ atua?\nMɛɛ gbɛjianɔ Yehowa eto koni enyɛ efee nɔ ni eto eyiŋ akɛ ebaafee lɛ?\n1, 2. (a) Mɛni Yehowa ehã wɔle? (b) Mɛɛ shiwoo yɔɔ Yesaia 46:10, 11 kɛ 55:11?\nKLƐŊKLƐŊ ŋmalɛ ni yɔɔ Biblia lɛ mli lɛ yɛ kuku, shi esa kadimɔ waa. Ekɛɔ akɛ: “Shishijee mli lɛ Nyɔŋmɔ bɔ ŋwɛi kɛ shikpɔŋ.” (1 Mose 1:1) Nibii ni Nyɔŋmɔ ebɔ lɛ ahe nɔ ko fioo pɛ wɔle. Akɛ nɔkwɛmɔnɔ lɛ, nɔ ni wɔle yɛ kane, nibii ni yɔɔ ŋwɛiniiaŋ, kɛ adebɔɔ naa mlai ahe lɛ shɛɛɛ nɔ ko kwraa. Yɛ anɔkwale mli lɛ, nibii ni Nyɔŋmɔ ebɔ lɛ babaoo yɛ ni wɔnako po dã. (Jaj. 3:11) Shi Yehowa ehã wɔle nɔ hewɔ ni ebɔ shikpɔŋ lɛ kɛ adesai. Ebɔ adesai yɛ esubaŋ nɔ, ni ebɔ shikpɔŋ lɛ koni amɛhi nɔ yɛ miishɛɛ babaoo mli. (1 Mose 1:26) Yehowa shwe akɛ ekɛ wɔ ahi shi akɛ Tsɛ kɛ ebii.\n2 Mose Klɛŋklɛŋ Wolo lɛ yitso etɛ lɛ hãa wɔleɔ akɛ, mɛi komɛi te shi amɛwo yiŋtoo hewɔ ni Yehowa bɔ adesai lɛ. (1 Mose 3:1-7) Shi naagba ko bɛ, ni asaŋ mɔ ko hu bɛ, ni baanyɛ atsĩ Yehowa naa koni ekanyɛ efee nɔ ni eto eyiŋ akɛ ebaafee lɛ. (Yes. 46:10, 11; 55:11) No hewɔ lɛ, wɔbaanyɛ wɔná nɔmimaa akɛ, nɔ ni Yehowa wie yɛ shikpɔŋ lɛ kɛ adesai ahe be ni ebɔ amɛ lɛ baaba mli yɛ ebe naa pɛpɛɛpɛ!\n3. (a) Mɛɛ saji ni he hiaa waa yeɔ ebuaa wɔ ni wɔnuɔ Biblia lɛ shishi? (b) Mɛni hewɔ wɔbaasusu saji nɛɛ ahe ekoŋŋ lɛ? (d) Mɛɛ sanebimɔi amli wɔbaapɛi?\n3 Biblia lɛ ehã wɔle nɔ hewɔ ni Nyɔŋmɔ bɔ shikpɔŋ lɛ kɛ adesai, kɛ nɔ ni Yesu Kristo tsuɔ koni enɛ aba mli. Saji nɛɛ ahe miihia waa, ni eeenyɛ efee akɛ, amɛfata klɛŋklɛŋ nibii ni atsɔɔ wɔ be ni akɛ wɔ bɔi Nyɔŋmɔ Wiemɔ lɛ kasemɔ lɛ ahe. Wɔ hu wɔmiisumɔ ni wɔtsɔɔ mɛi ni hiɛ tsui krɔŋŋ lɛ anɔkwalei ni he hiaa waa nɛɛ. Amrɔ nɛɛ ni wɔfee ekome akɛ asafo kɛmiikase sane nɛɛ lɛ, wɔmiifɔ̃ mɛi fɛɛ nine ni amɛbafata wɔhe kɛkai Kristo gbele lɛ. (Luka 22:19, 20) Mɛi fɛɛ ni baaba lɛ baakase nɔ ni Nyɔŋmɔ eto eyiŋ akɛ ebaafee ehã adesai lɛ he saji babaoo. No hewɔ lɛ, amrɔ nɛɛ ni eshwɛ gbii fioo ni Kaimɔ gbi lɛ baashɛ lɛ, ehi waa akɛ wɔbaatao sanebimɔi pɔtɛi komɛi ni wɔbaanyɛ wɔkɛye wɔbua wɔ-Biblia mli nikaselɔi kɛ mɛi krokomɛi ni hiɛ tsui kpakpa lɛ koni amɛna nɔ hewɔ ni esa akɛ amɛba Kaimɔ lɛ. Yɛ nikasemɔ nɛɛ mli lɛ, wɔbaapɛi sanebimɔi etɛ nɛɛ amli: (1) Mɛni hewɔ Nyɔŋmɔ bɔ shikpɔŋ lɛ kɛ adesai? (2) Mɛɛ gbɛ nɔ ate shi awo Nyɔŋmɔ? (3) Mɛni hewɔ Yesu kpɔmɔ afɔleshãa lɛ ji nɔ titri ni baahã nɔ ni Nyɔŋmɔ eto eyiŋ akɛ ebaafee lɛ aba mli?\nMƐNI HEWƆ NYƆŊMƆ BƆ SHIKPƆŊ LƐ KƐ ADESAI?\n4. Mɛɛ gbɛ nɔ adebɔɔ gbaa Yehowa anunyam lɛ?\n4 Yehowa he yɛ naakpɛɛ waa, ni wɔnaa enɛ yɛ nibii ni ebɔ lɛ amli. Nibii ni ebɔ lɛ fɛɛ hi kɛwula shi. (1 Mose 1:31; Yer. 10:12) Kɛ́ wɔkwɛ nibii ni ebɔ lɛ, bɔ ni amɛyɔɔ fɛo hã, kɛ bɔ ni eto amɛhe gbɛjianɔ jogbaŋŋ lɛ, wɔnaa kpɛɔ wɔhe waa. Kɛ́ wɔhe be kɛsusu nibii ni Yehowa ebɔ lɛ, bibii kɛ ewuji fɛɛ ahe lɛ, wɔbaana akɛ, eko fɛɛ eko he yɛ sɛɛnamɔ. Kɛ́ ona gbekɛ ŋmɔŋ, loo hulu lɛ ni eenyɔ shi lɛ, ani efeee bo fɛo? Ni kɛ́ osusu bɔ ni adesai awala yibii lɛ yɔɔ hwanyaŋŋ hã lɛ he lɛ, ani onaa ekpɛɛɛ ohe? Nibii nɛɛ feɔ wɔ fɛo kɛ naakpɛɛ ejaakɛ Yehowa bɔ wɔ bɔ ni wɔbaanyɛ wɔnya nibii ni yɔɔ fɛo ahe.—Kanemɔ Lala 19:2; 104:24.\n5. Mɛni Yehowa efee koni nibii aya nɔ jogbaŋŋ yɛ je lɛ mli?\n5 Yehowa ejɛ suɔmɔ mli ewo mlai koni ekɛkudɔ nibii fɛɛ ni ebɔ lɛ. Mlai nɛɛ ekomɛi ji adebɔɔ naa mlai, ni ekomɛi hu ji jeŋba he mlai. Kɛ̃lɛ, fɛɛ yeɔ ebuaa ni nibii yaa nɔ jogbaŋŋ yɛ je lɛ mli. (Lala 19:8-10) Yehowa eto nibii fɛɛ ni ebɔ lɛ ahe gbɛjianɔ jogbaŋŋ; eko fɛɛ eko kɛ nɔ ni etsuɔ. Efee nakai koni nɔ hewɔ ni ebɔ shikpɔŋ lɛ kɛ adesai lɛ aba mli. Akɛ nɔkwɛmɔnɔ lɛ, ayɛ adebɔɔ naa mla ko ni atsɛɔ lɛ gravity. Gravity nɛɛ ji nɔ ni hãa wɔnáa kɔɔyɔɔ wɔmuɔ, ni no nɔŋŋ hãa ŋshɔ lɛ fãa ni eyiɔ. Eji Yehowa wooo mla nɛɛ kɛ adebɔɔ naa mlai krokomɛi lɛ kulɛ, nibii eyaŋ nɔ jogbaŋŋ yɛ je lɛ mli, ni tsei, kooloi, kɛ adesai fɛɛ ahiɛ baakpãtã. Bɔ ni Nyɔŋmɔ eto nibii fɛɛ ni ebɔ lɛ ahe gbɛjianɔ jogbaŋŋ lɛ hãa wɔnaa akɛ, nɔ ko hewɔ ebɔ shikpɔŋ lɛ kɛ adesai. Kɛ́ wɔtee shiɛmɔ lɛ, wɔbaanyɛ wɔkɛ mɛi asusu bɔ ni ato nibii fɛɛ ahe gbɛjianɔ jogbaŋŋ lɛ he, koni amɛna akɛ, mɔ ko ni bɔ je lɛ.—Kpoj. 4:11.\n6, 7. Mɛɛ nibii kpakpai komɛi Yehowa duro Adam kɛ Hawa?\n6 Yehowa bɔ adesai ni amɛhi shi kɛya naanɔ yɛ shikpɔŋ lɛ nɔ. (1 Mose 1:28; Lala 37:29) Eduro Adam kɛ Hawa nibii kpakpai babaoo ni baahã amɛná miishɛɛ yɛ shihilɛ mli. (Kanemɔ Yakobo 1:17.) Ehã amɛ heyeli kɛ jwɛŋmɔ, ni ebɔ amɛ bɔ ni amɛbaanyɛ amɛsumɔ mɛi krokomɛi ni amɛkɛ amɛ abɔ naanyo. Yehowa kɛ Adam wie ni etsɔɔ lɛ nɔ ni esa akɛ efee kɛ nɔ ni esaaa akɛ efeɔ. Adam kase bɔ ni ebaafee ekwɛ ehe ni ekwɛ kooloi lɛ kɛ shikpɔŋ lɛ hu. (1 Mose 2:15-17, 19, 20) Yehowa bɔ lilɛi, toi, gugɔ, kɛ hiŋmɛi ehã Adam kɛ Hawa, bɔ ni afee ni amɛnu niyenii aŋɔɔmɔ, amɛnu gbɛɛmɔi, amɛnu nibii srɔtoi aŋma, ni amɛna nii. Kɛfata he lɛ, bɔ ni ebɔ amɛ ehã lɛ hewɔ lɛ, kɛ́ amɛta nɔ ko he loo nɔ ko sa amɛhe lɛ, amɛnuɔ he. Nyɔŋmɔ duro amɛ nibii nɛɛ fɛɛ bɔ ni afee ni amɛmii ashɛ amɛhe yɛ shĩa fɛfɛo ni efee ehã amɛ lɛ mli. Ehã amɛ nitsumɔi kpakpai babaoo ni baahã amɛtsui anyɔ amɛmli, ni kulɛ, amɛbaaya nɔ amɛkase nibii hei ni amɛkpa jeŋ shi kɛya naanɔ.\n7 Mɛɛ nɔ kroko hewɔ Nyɔŋmɔ bɔ adesai? Yehowa bɔ Adam kɛ Hawa ni amɛfɔ bii ni eye emuu. Yiŋtoo hewɔ ni efee nakai ji, koni amɛ hu amɛbii lɛ afɔ kɛyashi shikpɔŋ lɛ nɔ fɛɛ baayi. Yehowa jie suɔmɔ kpo etsɔɔ Adam kɛ Hawa, ni ekpa gbɛ akɛ amɛ kɛ fɔlɔi krokomɛi fɛɛ ni baaba yɛ amɛsɛɛ lɛ hu baasumɔ amɛbii. Yehowa kɛ shikpɔŋ lɛ kɛ emli nibii kpakpai lɛ fɛɛ hã amɛ koni amɛhi nɔ kɛya naanɔ.—Lala 115:16.\nMƐƐ GBƐ NƆ ATE SHI AWO NYƆŊMƆ?\n8. Mɛni hewɔ Yehowa wo mla ni yɔɔ 1 Mose 2:16, 17 lɛ?\n8 Shi nibii eyaaa lɛ bɔ ni Nyɔŋmɔ to lɛ amrɔ nɔŋŋ. Mɛni hewɔ? Yehowa wo Adam kɛ Hawa mla ko ni kulɛ ewaaa kwraa akɛ amɛbaaye nɔ. Mla nɛɛ baahã ana kɛji amɛkpɛlɛɔ nɔ akɛ Yehowa ji mɔ ni esa akɛ etsɔɔ amɛ nɔ ni amɛfee kɛ nɔ ni amɛkafee. Ekɛɛ Adam akɛ: “Trom lɛ mli tsei lɛ fɛɛ nɔ yibii lɛ ye bɔ ni osumɔɔ; shi ekpakpa kɛ efɔŋ lee tso lɛ yibii lɛ kaaye eko; ejaakɛ gbi nɔ ni oooye eko lɛ, gbo ooogbo.” (1 Mose 2:16, 17) Ekã shi faŋŋ akɛ, Adam kɛ Hawa nu mla nɛɛ shishi jogbaŋŋ, ni kulɛ amɛbaanyɛ amɛye nɔ aahu, ejaakɛ niyenii ebu yɛ abɔɔ lɛ mli.\n9, 10. (a) Mɛɛ gbɛ nɔ Satan folɔ Yehowa naa? (b) Mɛɛ yiŋ Adam kɛ Hawa kpɛ? (Kwɛmɔ mfoniri ni yɔɔ nikasemɔ lɛ shishijee lɛ.)\n9 Satan Abonsam tsɔ onufu ko nɔ elaka Hawa ni egbo e-Tsɛ Yehowa nɔ toi. (Kanemɔ 1 Mose 3:1-5; Kpoj. 12:9) Satan hã Hawa nu he akɛ, Nyɔŋmɔ bɛ hegbɛ ni etsɔɔ amɛ nɔ ni amɛye kɛ nɔ ni amɛkaye yɛ trom lɛ mli. Yɛ gbɛ ko nɔ lɛ, ekɛɛ lɛ akɛ, ‘Esa akɛ Nyɔŋmɔ ashi nyɛ ni nyɛfee nɔ ni nyɛsumɔɔ.’ No sɛɛ lɛ, emale ewie akɛ kɛ́ amɛye tso lɛ nɔ yibii lɛ eko lɛ, ‘jeee gboimɔ amɛbaagboi.’ Kɛkɛ ni ewie wiemɔi ni nyiɛ sɛɛ nɛɛ koni ekɛkɔne Hawa yiŋ akɛ ehe ehiaaa ni eboɔ Nyɔŋmɔ toi. Ekɛɛ lɛ akɛ: “Le Nyɔŋmɔ le akɛ gbi nɔ ni nyɛaaye eko lɛ, nyɛhiŋmɛii aaagbele.” Satan miitao etsɔɔ akɛ Nyɔŋmɔ sumɔɔɔ ni amɛhiŋmɛii gbeleɔ ni no hewɔ ekɛɛ amɛkaye tso lɛ nɔ yibii lɛ eko lɛ. Naagbee lɛ, elaka amɛ akɛ: “Nyɛaatsɔmɔ tamɔ Nyɔŋmɔ, ni nyɛaale ekpakpa kɛ efɔŋ.”\n10 Agbɛnɛ lɛ, mɛni Adam kɛ Hawa baafee? Ani amɛbaabo Yehowa toi, aloo amɛbaabo onufu lɛ toi? Amɛkpɛ amɛyiŋ akɛ amɛboŋ Nyɔŋmɔ toi. Yiŋ ni amɛkpɛ nɛɛ hã amɛyafata Satan he kɛtse Nyɔŋmɔ hiɛ atua. Amɛtse amɛhe kɛje amɛ-Tsɛ Yehowa he, ni amɛnáaa mɔ ko abu amɛhe dɔŋŋ.—1 Mose 3:6-13.\n11. Mɛni hewɔ Yehowa ekuuu ehiɛ efɔ̃ɔɔ Adam kɛ Hawa atuatsemɔ lɛ nɔ lɛ?\n11 Be ni Adam kɛ Hawa tse Yehowa hiɛ atua lɛ, emuuyeli ŋmɛɛ amɛ. Kɛfata he lɛ, wekukpaa kpakpa ni yɔɔ amɛ kɛ Yehowa teŋ lɛ fite, ejaakɛ Yehowa nyɛɔ mɛi fɔji. ‘Ehiŋmɛii yɛ krɔŋŋ tsɔ bɔ ni ekɛaakwɛ nɔ fɔŋ.’ (Hab. 1:13) Eji eku ehiɛ efɔ̃ atua ni amɛtse lɛ nɔ kulɛ, no baaye nibii fɛɛ ni ebɔ yɛ ŋwɛi kɛ shikpɔŋ lɛ nɔ lɛ awui. Nɔ ni fe fɛɛ lɛ, kulɛ ŋwɛibɔfoi kɛ adesai fɛɛ heŋ lɛ amɛyeŋ dɔŋŋ. Yehowa ji anɔkwafo, ni eyeɔ mlai ni lɛ diɛŋtsɛ ewo lɛ anɔ be fɛɛ be. (Lala 119:142) Heyeli ni Nyɔŋmɔ duro Adam kɛ Hawa lɛ etsɔɔɔ akɛ kɛji amɛku emlai lɛ amli lɛ nɔ ko baŋ. Yehowa hiɛ atua ni amɛtse lɛ hewɔ lɛ, amɛgboi ni amɛku amɛsɛɛ kɛtee sũ mli ejaakɛ no mli ajie amɛ kɛjɛ.—1 Mose 3:19.\n12. Mɛni ba Adam bii lɛ anɔ?\n12 Be ni Adam kɛ Hawa ye tso lɛ nɔ yibii lɛ, Yehowa shwie amɛ kɛje eweku lɛ mli. Eshwie amɛ kɛje Eden trom lɛ mli hu, ni ehãaa amɛku amɛsɛɛ amɛya jɛmɛ dɔŋŋ. (1 Mose 3:23, 24) Yehowa hã amɛkpa yibii gbohii ni jɛ yiŋ gbonyo ni amɛ diɛŋtsɛ amɛkpɛ lɛ mli kɛba lɛ. (Kanemɔ 5 Mose 32:4, 5.) Akɛni amɛyeee emuu dɔŋŋ hewɔ lɛ, amɛnyɛɛɛ amɛjie Nyɔŋmɔ sui lɛ akpo jogbaŋŋ kɛmɔ shi. Shi jeee Adam pɛ nibii kpakpai nɛɛ ŋmɛɛ; eŋmɛɛ ebii lɛ hu. Eshi emuu ni ayeee, esha, kɛ gbele ehã amɛ akɛ gboshinii. (Rom. 5:12) Adam hã naanɔ wala bɔ ebii fɛɛ. Kɛfata he lɛ, akɛni bii ni ekɛ Hawa fɔ lɛ yeee emuu hewɔ lɛ, amɛbii lɛ hu fɔ bii ni yeee emuu. Kɛjɛ be ni Satan Abonsam hã Adam kɛ Hawa tse amɛhe kɛje Nyɔŋmɔ he nɛɛ lɛ, etee nɔ elaka adesai kɛbashi ŋmɛnɛ.—Yoh. 8:44.\nKPƆMƆNƆ LƐ SAA NYƆŊMƆ KƐ ADESAI ATEŊ\n13. Mɛni Yehowa miisumɔ ni ehi ekɛ adesai ateŋ?\n13 Yɛ atua ni Adam kɛ Hawa tse lɛ fɛɛ sɛɛ lɛ, Yehowa shwe akɛ wekukpaa kpakpa aya nɔ ahi ekɛ adesai ateŋ, ejaakɛ esumɔɔ amɛ. Esumɔɔɔ ni adesa kome po hiɛ kpãtãa. (2 Pet. 3:9) Enɛ hewɔ lɛ, yɛ atuatsemɔ lɛ sɛɛ nɔŋŋ lɛ, eto gbɛjianɔ koni eye ebua adesai ni amɛsaa wekukpaa ni yɔɔ amɛ kɛ lɛ teŋ lɛ, ní yɛ nakai beiaŋ nɔŋŋ lɛ, ekuuu emlai lɛ eko kwraa mli. Mɛɛ gbɛ nɔ etsɔ efee nakai?\n14. (a) Yɛ Yohane 3:16 lɛ naa lɛ, mɛɛ gbɛjianɔ Nyɔŋmɔ to koni ekɛkpɔ̃ adesai? (b) Mɛɛ sanebimɔ wɔbaanyɛ wɔkɛ mɛi asusu he?\n14 Kanemɔ Yohane 3:16. Mɛi ni wɔfɔ̃ɔ amɛ nine kɛbaa Kaimɔ lɛ shishi lɛ ateŋ mɛi pii le ŋmalɛ nɛɛ mli wiemɔi lɛ jogbaŋŋ. Shi mɛɛ gbɛ nɔ Yesu kpɔmɔ afɔleshãa lɛ baanyɛ ahã wɔná naanɔ wala? Be ni wɔfɔ̃ɔ amɛ nine kɛhã Kaimɔ lɛ, be ni amɛba Kaimɔ lɛ shishi, kɛ sɛɛ mli be ni wɔtee wɔyaasara amɛ lɛ, wɔbaanyɛ wɔye wɔbua amɛ ni amɛná sanebimɔ nɛɛ hetoo. Ŋwanejee ko bɛ he akɛ, kɛ́ amɛbanu kpɔmɔnɔ lɛ shishi jogbaŋŋ lɛ, amɛbaana akɛ Yehowa sumɔɔ adesai asane waa ni ehiɛ kã shi diɛŋtsɛ, ni enɛ baata amɛtsuiŋ. Mɛɛ saji ni he hiaa ni kɔɔ kpɔmɔnɔ lɛ he wɔbaanyɛ wɔkɛ amɛ asusu he?\n15. Mɛɛ gbɛ nɔ esoro Yesu yɛ Adam he?\n15 Yehowa hã gbɔmɔ ko ni eye emuu ba shikpɔŋ lɛ nɔ koni ebagbo kɛkpɔ̃ wɔ. Ehe bahia ni gbɔmɔ ni eye emuu nɛɛ aye Yehowa anɔkwa ni ejɛ esuɔmɔ mli ekɛ ewala ahã kɛkpɔ̃ adesai. (Rom. 5:17-19) Yehowa jie ekromɔ-Bi Yesu wala kɛjɛ ŋwɛi ni ehã abafɔ lɛ akɛ gbɔmɔ yɛ shikpɔŋ lɛ nɔ. (Yoh. 1:14) No hewɔ lɛ, be ni afɔ Yesu lɛ, eye emuu tamɔ bɔ ni Adam ji be ni abɔ lɛ lɛ. Shi Yesu efeee enii tamɔ Adam. Etee nɔ eye Yehowa anɔkwa, taakɛ akpaa gbɛ akɛ mɔ ko ni eye emuu baafee lɛ. Be ni ekɛ shihilɛi ni jaraa waa kpe po lɛ, efeee esha ni ekuuu Nyɔŋmɔ mlai lɛ ateŋ eko kwraa mli.\n16. Mɛni hewɔ kpɔmɔnɔ lɛ ji nikeenii ko ni jara wa waa lɛ?\n16 Yesu nyɛ ekɛ ewala hã kɛkpɔ̃ adesai kɛjɛ esha kɛ gbele mli, ejaakɛ eye emuu. Be ni Yesu ba shikpɔŋ lɛ nɔ akɛ gbɔmɔ ni eye emuu lɛ, enyɛ efee nibii fɛɛ ni eyahiii Adam feemɔ lɛ. Eye Yehowa anɔkwa kɛyawula shi ni ebo lɛ toi yɛ nɔ fɛɛ nɔ mli. (1 Tim. 2:6) Yesu kɛ ewala shã afɔle akɛ kpɔmɔnɔ koni “mɛi babaoo,” hii, yei, kɛ gbekɛbii fɛɛ, aná naanɔ wala. (Mat. 20:28) Kpɔmɔnɔ lɛ ji nɔ titri ni baahã nɔ hewɔ ni Nyɔŋmɔ bɔ shikpɔŋ lɛ kɛ adesai lɛ aba mli. (2 Kor. 1:19, 20) Kpɔmɔnɔ lɛ hewɔ lɛ, adesai fɛɛ ni yeɔ Nyɔŋmɔ anɔkwa lɛ baaná hegbɛ amɛhi shi kɛya naanɔ.\nYEHOWA TO GBƐJIANƆ KONI WƆBAFATA EWEKU LƐ HE EKOŊŊ\n17. Mɛɛ hegbɛ kpɔmɔnɔ lɛ baahã wɔná?\n17 Nɔ ni Yehowa kɛshã afɔle koni ekɛkpɔ̃ wɔ lɛ jara wa waa. (1 Pet. 1:19) Wɔjara wa hã Nyɔŋmɔ aahu akɛ, ejɛ esuɔmɔ mli ehã e-Bi koome lɛ bagbo yɛ wɔhewɔ. (1 Yoh. 4:9, 10) Yɛ gbɛ ko nɔ lɛ, Yesu baye Adam najiaŋ akɛ wɔtsɛ. (1 Kor. 15:45) Enɛ hewɔ lɛ, jeee naanɔ wala he hiɛnɔkamɔ pɛ Yesu ehã wɔná, shi moŋ ehã wɔná hegbɛ akɛ wɔbafata Nyɔŋmɔ weku lɛ he ekoŋŋ wɔsɛɛ. Yesu afɔleshaa lɛ hewɔ lɛ, Yehowa baanyɛ ahã adesai abafata eweku lɛ he ekoŋŋ, ní yɛ nakai beiaŋ nɔŋŋ lɛ, ekuuu emlai lɛ ateŋ eko kwraa mli. Ni tsɔɔ akɛ, be ko baaba ni adesai anɔkwafoi fɛɛ baaye emuu ekoŋŋ, ni amɛkɛ Yehowa weku lɛ fã ni yɔɔ ŋwɛi lɛ baafee ekome! Wɔ fɛɛ wɔbaatsɔmɔ Nyɔŋmɔ bii. Hiɛnɔkamɔ nɛɛ hãa wɔmii shɛɔ wɔhe waa.—Rom. 8:21.\n18. Mɛɛ be Yehowa baatsɔ “nibii fɛɛ ahã mɔ fɛɛ mɔ”?\n18 Eyɛ mli akɛ klɛŋklɛŋ adesai ni Yehowa bɔ lɛ tse ehiɛ atua moŋ, shi no hãaa suɔmɔ ni eyɔɔ kɛhã adesai lɛ sɛɛ afo. Wɔyeee emuu. Kɛ̃lɛ, kɛ́ wɔkpɛ wɔyiŋ akɛ wɔbaaye Yehowa anɔkwa lɛ, Satan nyɛŋ atsĩ wɔnaa. Yehowa baatsɔ kpɔmɔnɔ ni ekɛhã lɛ nɔ eye ebua ebii fɛɛ ni amɛbatsɔmɔ jalɔi ni eye emuu. Wɔsɛɛ lɛ, “mɔ fɛɛ mɔ ni yɔseɔ Bi lɛ, ni ejieɔ hemɔkɛyeli kpo yɛ emli lɛ” baaná naanɔ wala, ni shihilɛ baaŋɔɔ waa! (Yoh. 6:40) Yehowa suɔmɔ kpele kɛ ehiɛshikamɔ lɛ hewɔ lɛ, ebaahã adesai fɛɛ aye emuu, tamɔ bɔ ni eji be ni ebɔ amɛ klɛŋklɛŋ kwraa lɛ. Kɛkɛ lɛ, wɔ-Tsɛ Yehowa baatsɔ “nibii fɛɛ ahã mɔ fɛɛ mɔ.”—1 Kor. 15:28.\n19. (a) Kɛ́ wɔhiɛ sɔɔ kpɔmɔnɔ lɛ, mɛni wɔbaafee? (Kwɛmɔ akrabatsa ni yitso ji, “ Nyɛhãa Wɔyaa Nɔ Wɔtaoa Mɛi Ni Sa” lɛ.) (b) Mɛni he wɔbaasusu yɛ nikasemɔ ni nyiɛ sɛɛ lɛ mli?\n19 Esa akɛ wɔhiɛ asɔ kpɔmɔnɔ lɛ waa, ni wɔhã hiɛsɔɔ nɛɛ atsirɛ wɔ ni wɔfee bɔ fɛɛ bɔ ni wɔbaanyɛ kɛye wɔbua mɛi krokomɛi ni amɛna akɛ, amɛ hu amɛbaanyɛ amɛná nikeenii ni nɔ bɛ nɛɛ he sɛɛ. Esa akɛ mɛi aná ale akɛ, akɛni Yehowa sumɔɔ wɔ hewɔ lɛ, etsɔ kpɔmɔnɔ lɛ nɔ ehã adesai fɛɛ hegbɛ ni amɛhi shi kɛya naanɔ. Shi kpɔmɔnɔ lɛ tsu yiŋtoi krokomɛi hu ahe nii. Ehã ana saji komɛi ni Satan tee lɛ shi yɛ Eden abɔɔ lɛ mli lɛ anaa. Wɔbaasusu enɛ he yɛ nikasemɔ ni nyiɛ sɛɛ lɛ mli.\nNyɛhãa Wɔyaa Nɔ Wɔtaoa Mɛi Ni Sa\nKAIMƆ lɛ he ninefɔɔ wolo lɛ ji wɔwoji ni ajaraa waa lɛ ateŋ ekome. Nyɛsɛɛ afi lɛ, wɔkala ninefɔɔ woji aaafee 440,000,000 yɛ wiemɔi fe 530 amli. Ani oyɛ afi nɛɛ Kaimɔ lɛ he ninefɔɔ woji lɛ eko ni obaanyɛ okɛhã mɛi dani Kaimɔ lɛ ashɛ? Namɔ aaale akɛ ninefɔɔ woji nɛɛ ateŋ ekome baahã mɔ ko aba Kaimɔ lɛ?—Mat. 10:11.


Matsɛ Ahab Kɛ Manyɛ Jezebɛl—A Gbla A Tue Ngɛ Yi Wu Tso Níhi Nɛ A Pee ɔ He | Baiblo Mi Ní Kasemi Kɛ Ha Jokuɛwi\nKANE NGƐ Acholi Afrikaans Albanian Amerika Mumuihi A Gbi Amharic Arabic Armenian Azerbaijani Azerbaijani (Cyrillic) Basque Bassa (Cameroon) Batak (Karo) Bicol Bislama Boulou Bulgarian Catalan Cebuano Chichewa Chinese Mandarin (Simplified) Chinese Mandarin (Traditional) Chitonga Chitonga (Malawi) Chitonga (Zimbabwe) Chitumbuka Chiyao Chokwe Chol Chuabo Cibemba Croatian Czech Dangme Danish Dutch Edo Efik English Estonian Ewe Fijian Finnish Fon French Ga Galician Garifuna Georgian German Germany Mumuihi A Gbi Greek Guarani Gun Haitian Creole Hausa Herero Hiligaynon Hindi Hmong (White) Hungarian Iban Ibinda Igbo Iloko Indonesian Irish Isoko Italian Italy Mumuihi A Gbi Kabiye Kabuverdianu Kannada Karen (S'gaw) Kazakh Kekchi Kikaonde Kikongo Kikuyu Kimbundu Kinyarwanda Kirghiz Kiribati Kirundi Kisonge Kongo Korean Kwangali Kwanyama Latvian Lhukonzo Lingala Lithuanian Lomwe Low German Luganda Luo Macedonian Macua Malagasy Malay Malayalam Mam Marathi Maya Mazatec (Huautla) Mixe Moore Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Ndebele Ndebele (Zimbabwe) Ndonga Ngabere Ngangela Nias Nigeria Pidgin Norwegian Nyungwe Nzema Okpe Ossetian Otetela Pangasinan Pidgin (Cameroon) Polish Ponapean Portuguese Portuguese (Portugal) Punjabi Quechua (Ancash) Quechua (Ayacucho) Quechua (Cuzco) Quiche Quichua (Chimborazo) Quichua (Imbabura) Romanian Russian Samoan Sango Sena Sepedi Serbian Serbian (Roman) Sesotho (South Africa) Setswana Seychelles Creole Shona Sinhala Slovak Slovenian Spania Sranantongo Sunda Swahili Swati Swedish Tagalog Tahitian Tamil Tandroy Tarascan Tatar Telugu Thai Tiv Tojolabal Totonac Tshwa Tsonga Turkish Twi Tzeltal Tzotzil Ukrainian Umbundu Urhobo Uruund Valencian Venda Vezo Vietnamese Waray-Waray Wayuunaiki Wolaita Xhosa Yoruba Zapotec (Lachiguiri) Zulu\nNÍ KASEMI 49\nLigbi ko nɛ Matsɛ Ahab ngɛ e we ɔ mi ngɛ Yezreel nɛ e ngɛ e saflɛ ɔ mi hyɛe ɔ, e na wai ngmɔ ko. Ngmɔtsɛ ɔ biɛ ji Nabot. Ahab suɔ kaa wai ngmɔ ɔ nɛ pee e nɔ́. E bɔ mɔde kaa e ma ha nɛ Nabot nɛ jua wai ngmɔ ɔ ha lɛ. Se Yehowa Mlaa a ngmɛ́ blɔ kaa a jua zugba ko nɛ e ji gbo si ní. Enɛ ɔ he ɔ, Nabot kplɛɛ we kaa e maa jua ngmɔ ɔ kɛ ha Ahab. Anɛ Ahab bua jɔ Nabot he kaa e pee nɔ́ nɛ da lo? Ohoo. Ahab mi mi fu wawɛɛ. Enɛ ɔ he ɔ, e tlɔ tsu mi, nɛ e kua ní yemi.\nAhab yo ji Manyɛ Jezebɛl. Jezebɛl yi mi wa wawɛɛ. Jezebɛl de Ahab ke: ‘Mo ji matsɛ ngɛ Israel. Nɔ́ fɛɛ nɔ́ nɛ o ngɛ hlae ɔ, o nine ma nyɛ maa su nɔ. Ma ha nɛ o nine maa su zugba a nɔ.’ Jezebɛl ngma womi ya ha nikɔtɔma amɛ nɛ a ngɛ ma a mi ɔ. E ngma ngɛ womi ɔ mi kaa Nabot tu munyu kɛ si Mawu. Lɔ ɔ he ɔ, e suɔ nɛ a fiaa lɛ tɛ nɛ a gbe lɛ. Ma a mi nikɔtɔma amɛ pee nɔ́ nɛ Jezebɛl de mɛ ɔ. Jezebɛl de Ahab ke: ‘Nabot gbo. Wai ngmɔ ɔ pee o nɔ́.’\nTsa pi Nabot pɛ ji nɔ nɛ e pee we nɔ́ yayami ko nɛ Jezebɛl gbe lɛ. Jezebɛl gbe nihi fuu nɛ a suɔ Yehowa. E ji wɔ jalɔ, nɛ e pee ní yayahi fuu. Yehowa na ní yayahi tsuo nɛ Jezebɛl pee ɔ. Mɛni Yehowa pee Jezebɛl?\nBenɛ Ahab gbo se ɔ, e bi Yehoram ba ye matsɛ. Yehowa tsɔ nyumu ko nɛ a tsɛɛ lɛ ke Yehu konɛ e ya gbla Jezebɛl kɛ e weku ɔ tue.\nYehu hi e zugba lɛ ɔ mi kɛ ya Yezreel nɛ ji he nɛ Jezebɛl ngɛ ɔ. Yehoram sɛ e zugba lɛ ɔ mi, nɛ e kɛ Yehu ya kpe ngɛ blɔ ɔ nɔ, nɛ e bi Yehu ke: ‘Tue mi jɔmi ngɛ wa kpɛti lo?’ Yehu ha lɛ heto ke: ‘Ní yayami ɔmɛ nɛ o nyɛ Jezebɛl ngɛ pee he je ɔ, tue mi jɔmi be nyɛe maa hi wa kpɛti.’ Yehoram ka kaa e maa tu fo kɛ je Yehu he. Se Yehu tsɛ̃ Yehoram kɛ̃ɛ̃, nɛ e gbe lɛ.\nLɔ ɔ se ɔ, Yehu ho Jezebɛl we ɔ mi ya. Se loko Yehu ma ya su lejɛ ɔ, Jezebɛl nu kaa Yehu ma e we ɔ mi. Enɛ ɔ he ɔ, Jezebɛl dla e hɛ mi, nɛ e pee e yi, nɛ e ngɛ mlɛe ngɛ e mɔ ɔ nɔ, ngɛ saflɛ ɔ nya. Benɛ Yehu ya su Jezebɛl we ɔ mi ɔ, Jezebɛl ha we lɛ hɛ mi. Yehu kpa ngmlaa kɛ tsɛ Jezebɛl sɔmɔli ɔmɛ nɛ a daa si ngɛ e kasa nya a ke: ‘Nyɛ sake lɛ kɛ fɔ zugba!’ A tsitsɛɛ Jezebɛl kɛ gu saflɛ ɔ mi, nɛ e nɔ si nɛ e gbo.\nLɔ ɔ se ɔ, Yehu gbe Ahab binyumuhi 70 ɔmɛ tsuo, nɛ e po Baal jami se ngɛ ma a mi. Tse o na kaa Yehowa le nɔ́ fɛɛ nɔ́ nɛ ngɛ nɔ yae ɔ, nɛ ke nihi ngɛ ní yayahi pee ɔ, e gblaa a tue ngɛ be nɛ sa mi.\n‘Gbosi ní nɛ o he sɔ kɛ ná a, nyagbe ɔ, e pee we jɔɔmi.’—Abɛ 20:21\nSane bimihi: Mɛni Jezebɛl pee kɛ kpɔ̃ Nabot wai ngmɔ ɔ ngɛ e dɛ? Mɛni he je nɛ Yehowa gbla Jezebɛl tue ɔ?\n1 Matsɛmɛ 21:1-29; 2 Matsɛmɛ 9:1–10:30


2 Mose 17 | Kanemɔ Biblia Lɛ Yɛ Biɛ | Jeŋ Hee Shishitsɔɔmɔ\nMaŋ lɛ wie huhuuhu yɛ nu ni anáaa yɛ Horeb lɛ hewɔ (1-4)\nNu jɛ tɛsaa mli (5-7)\nAmalekbii lɛ batutua amɛ, ni aye Amalekbii lɛ anɔ kunim (8-16)\n17 Israelbii lɛ fɛɛ fã kɛjɛ Sin ŋa lɛ nɔ.+ Ni be ni amɛyaa lɛ, amɛto shi yɛ gbɛ lɛ nɔ fiofio yɛ Yehowa famɔ naa.+ Sɛɛ mli lɛ, amɛyabɔ nsara yɛ Refidim.+ Shi maŋbii lɛ náaa nu yɛ jɛmɛ amɛnu. 2 No hewɔ lɛ, maŋbii lɛ wo Mose béi+ amɛkɛɛ: “Hã wɔ nu wɔnu.” Shi Mose bi amɛ akɛ: “Mɛni hewɔ nyɛwoɔ mi béi? Mɛni hewɔ nyɛyaa nɔ nyɛkaa Yehowa?”+ 3 Shi kumai ye Israelbii lɛ waa yɛ jɛmɛ, ni amɛwie amɛshi Mose+ amɛkɛɛ: “Mɛni hewɔ ojie wɔ kɛje Ejipt koni okɛ kumai abagbe wɔ kɛ wɔbii kɛ wɔkooloi lɛ?” 4 Agbɛnɛ, Mose bo etsɛ Yehowa ekɛɛ: “Te mafee maŋ nɛɛ mahã tɛŋŋ? Tɛi po amɛheɔ amɛtswia mi nɛɛ!” 5 Kɛkɛ ni Yehowa kɛɛ Mose akɛ: “Kɔ otso lɛ ni okɛtswa Nilo Faa lɛ mli lɛ ohiɛ odɛ̃,+ ni oŋɔ Israel onukpai lɛ eko ofata ohe, ni okɛ amɛ atsɔ Israelbii lɛ ahiɛ kɛya. Kɔ otso lɛ ohiɛ odɛ̃ ni oya. 6 Naa! Madamɔ ohiɛ yɛ tɛsaa ni yɔɔ Horeb lɛ nɔ. Okɛ tso lɛ atswa tɛsaa lɛ, ni nu baajɛ mli aba koni maŋ lɛ anu.”+ Ni Mose fee nakai yɛ Israel onukpai lɛ ahiɛ. 7 No hewɔ lɛ, Mose wo jɛmɛ gbɛ́i akɛ, Masa*+ kɛ Meriba,*+ yɛ béi ni Israelbii lɛ wo lɛ lɛ, kɛ kɛɛmɔ ni amɛkɛɛ akɛ: “Ani Yehowa yɛ wɔteŋ, aloo ebɛ wɔteŋ?” ni amɛkɛka Yehowa+ lɛ hewɔ. 8 Ni Amalekbii+ lɛ ba koni amɛkɛ Israelbii lɛ abawu yɛ Refidim.+ 9 Kɛkɛ ni Mose kɛɛ Yoshua*+ akɛ: “Halamɔ hii komɛi yɛ wɔteŋ ni oya okɛ Amalekbii lɛ ayawu ohã wɔ. Wɔ́ lɛ, madamɔ gɔŋkpɔ lɛ yiteŋ, ni mahiɛ anɔkwa Nyɔŋmɔ lɛ tso lɛ yɛ midɛ̃.” 10 Ni Yoshua fee tamɔ bɔ ni Mose kɛɛ lɛ lɛ pɛpɛɛpɛ,+ ni ekɛ Amalekbii lɛ yawu. Ni Mose kɛ Aaron kɛ Hur+ kwɔ kɛyadamɔ gɔŋkpɔ lɛ yiteŋ. 11 Kɛ́ Mose hã eniji ni ehole nɔ lɛ tee nɔ ehi ŋwɛi lɛ, kɛkɛ lɛ Israelbii lɛ miiye kunim, shi kɛ́ ekɛ eniji ba shi nɔŋŋ pɛ lɛ, kɛkɛ lɛ Amalekbii lɛ miiye kunim. 12 Be ni etɔ Mose niji lɛ, amɛwó tɛ amɛhã lɛ koni eta nɔ, ni eta nɔ. Kɛkɛ ni Aaron kɛ Hur hiɛ eniji lɛ amli yɛ ŋwɛi, mɔ kome yɛ biɛ ni mɔ kome hu yɛ biɛ, ni eniji lɛ tsiii amɛhe kɛyashi be ni hulu lɛ nyɔ shi. 13 Ni Yoshua kɛ klante ye Amalek kɛ ewebii lɛ anɔ kunim.+ 14 Agbɛnɛ, Yehowa kɛɛ Mose akɛ: “Ŋmaa enɛ owo wolo lɛ mli ofɔ̃ shi koni etsɔ kaimɔ nɔ, ni otĩ mli ohã Yoshua akɛ, ‘Makpãtã Amalek hiɛ kɛje ŋwɛi shishi, ni akaiŋ amɛ dɔŋŋ.’”+ 15 Ni Mose ma afɔleshaa latɛ, ni ewo lɛ gbɛ́i akɛ, Yehowa-nisi,* 16 ni ekɛɛ: “Akɛni Amalek ete shi ewo* Yah+ maŋtsɛ sɛi lɛ hewɔ lɛ, Yehowa kɛ amɛ baawu yɛ amɛyinɔi fɛɛ ni baaba lɛ amli.”+\n^ Eshishi ji, “Kaa; Jaramɔ Shihilɛ.”\n^ Hebri sht. ŋm., “Yehoshua,” eshishi ji, “Yehowa Ji Yiwalaheremɔ.”\n^ Eshishi ji, “Yehowa Ji Migbɛtsɔɔmɔ Tso.”\n^ Loo “Akɛni Amalek ewó enine nɔ eshi.”


Miss Hong Kong Ná Nɔ Ko ni Jara Wa Kwraa Fe Gbɛ́ihemɔ | Wala Shihilɛ he Sane\nKANEMƆ YƐ Afrikaans Albania Amharic Arabic Armenia Aymara Bicol Blɔfo Bulgaria Cambodia Catalan Cebuano Chichewa Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Cibemba Croatia Czech Denmark Dutch Efik Estonia Ewe Fiji Finland French Ga Georgia Germany Greenland Guarani Haitian Creole Hausa Hebri Hela Hiligaynon Hungary Iceland Igbo Iloko Indonesia Isoko Italia Japan Kazakh Kikaonde Kikongo Kikuyu Kimbundu Kinyarwanda Kirghiz Kiribati Kirundi Kongo Korea Kwangali Kwanyama Lingala Lithuania Luganda Luo Luvale Macedonia Malagasy Malta Maya Myanmar Ndebele Ndonga Ngabere Norway Nyaneka Nzema Ossetia Pangasinan Papiamento (Aruba) Papiamento (Curaçao) Persia Poland Portugal Quechua (Bolivia) Rarotongan Romania Russia Samoa Sango Sepedi Serbia (Roma) Serbian (Cyrillic) Sesotho (Lesotho) Setswana Shona Silozi Sinhala Slovak Slovenia Spania Sranantongo Swahili Swahili (Congo) Sweden Tagalog Tatar Thailand Tigrinya Tiv Tok Pisin Totonac Tshiluba Tsonga Turkey Tuvalu Twi Tzotzil Ukrain Umbundu Urdu Venda Vietnam Waray-Waray Wolaita Xhosa Yoruba Zapotec (Isthmus) Zulu\nMiná Nɔ Ko ni Jara Wa Kwraa Fe Gbɛ́ihemɔ\nMɔ ni gba ji Mina Hung Godenzi\nGbi ko gbɛkɛ yɛ afi 1984 lɛ, mishihilɛ tsake kwraa; mibahe gbɛ́i waa akɛ oblayoo. Awó mi “Miss Hong Kong.” Asha mi mfoniri awo magazin srɔtoi kɛ adafitswaa woji babaoo hiɛ. Milá, mijo, mihã wiemɔ srɔtoi, miwie yɛ TV nɔ nifeemɔi amli, miwo atade fɛfɛji, ni mikɛ hiɛnaanɔbii, tamɔ Hong Kong nɔyelɔ lɛ shara.\nEnɔ afi lɛ, mibɔi sini feemɔ, ni bei pii lɛ miji mɔ titri ni agbalaa jwɛŋmɔ kɛyaa enɔ waa yɛ sini lɛ mli. Be fɛɛ be lɛ, adafitswalɔi miitao ni amɛkɛ mihe saji awo amɛwoji amli, mfonirishalɔi taoɔ ni amɛsha mi mfoniri, ni kɛ́ mɛi fee sini hee lɛ, amɛsumɔɔ ni mahi jɛmɛ dani ajie sini lɛ kpo, mɛi sumɔɔ ni kɛ́ abaagbele nitsumɔ loo nɔ ko hee naa lɛ, mahi jɛmɛ ni mafo kpãa lɛ, ni mɛi sumɔɔ ni amɛfɔ̃ mi nine kɛhã niyeli yɛ niyelihei kɛ hei krokomɛi. Be fɛɛ be lɛ, mɛi ajwɛŋmɔ yɛ minɔ.\nYɛ sini ko mli\nShi fiofio lɛ, mibayɔse akɛ nibii nɛɛ hãaa maná miishɛɛ ni mitaoɔ ní maná lɛ. Sinii ni mifee lɛ titri ji nɔ ni anɔ̃ɔ yɛ mli, ni enɛ yɛ oshara waa. Bei pii kɛ́ aafee sini lɛ, ahãa mɛi krokomɛi feɔ hei ni yɔɔ oshara lɛ moŋ fe ni abaahã mɛi ni yɔɔ sini lɛ mli lɛ diɛŋtsɛ afee, shi afɔɔɔ nakai feemɔ yɛ Hong Kong, no hewɔ lɛ, mi diɛŋtsɛ mifeɔ sini lɛ mli hei ni yɔɔ oshara lɛ, tamɔ ni abaata moto kɛtsɔ lɔle yiteŋ nɛkɛ. Sinii ni mifee lɛ babaoo amli eyi kɛ jeŋba sha kɛ awuiyeli nifeemɔi. Mumɔi atsɛmɔ nifeemɔi po yɛ ekomɛi amli.\nYɛ afi 1995 lɛ, mikɛ nuu ko ni feɔ sini bote gbalashihilɛ mli. Eyɛ mli akɛ efee tamɔ nɔ ni miyɛ nɔ fɛɛ nɔ ni baahã maná miishɛɛ—gbɛ́ihemɔ, shika, kɛ wu ni sumɔɔ mi—moŋ, shi mihao waa, ni mináaa miishɛɛ. Mikpɛ miyiŋ akɛ makpa sini feemɔ.\nMIKAI NYƆŊMƆ HE NII NI MIKASE YƐ MIGBEKƐBIIASHI LƐ\nMibɔi nibii ni mikase yɛ Nyɔŋmɔ he be ni miji gbekɛ yoo fioo lɛ kaimɔ. No mli lɛ, daa Hɔɔ lɛ, mi kɛ minyɛmi yoo nukpa yasaraa Yehowa Odasefoi aweku ko. Amɛpapa ni atsɛɔ lɛ Joe McGrath lɛ kɛ wɔ kɛ ebiyei etɛ lɛ kaseɔ Biblia lɛ. Amɛweku lɛ yɛ miishɛɛ waa, ni “Uncle Joe” kɛ eŋa kɛ ebii lɛ yeɔ jogbaŋŋ kɛ bulɛ. Mináa miishɛɛ waa kɛ́ mikɛ amɛ tee Kristofoi akpeei. Bei komɛi lɛ, wɔkɛ amɛyaa kpeei wuji hu. Mináa miishɛɛ waa yɛ nakai beiaŋ. Be ni mikɛ Odasefoi lɛ bɔɔ lɛ, minu he akɛ miyɛ shweshweeshwe.\nNɔ ni tamɔɔɔ nakai lɛ, nibii eyaaa lɛ jogbaŋŋ yɛ wɔshĩa lɛ. Mipapa fee nibii ni dɔ mimami waa, ni enɛ hã ehao waa diɛŋtsɛ. Be ni miye aaafee afii nyɔŋma lɛ, mimami kɛ Yehowa Odasefoi lɛ kpa bɔɔ. Mitee nɔ mihi asafo lɛ mli, shi jeee kɛ mitsui fɛɛ, ni be ni miye afii 17 lɛ, abaptisi mi. No sɛɛ etsɛɛɛ lɛ, mikɛ mihe yawo jeŋba gbonyo mli, no hewɔ lɛ minyɛɛɛ mahi asafo lɛ mli dɔŋŋ.\nMIKPƐ MIYIŊ AKƐ MAKU MISƐƐ\nBe ni akpee mi sɛɛ lɛ etsɛɛɛ lɛ, asafoŋ onukpai enyɔ komɛi ni yɔɔ Yehowa Odasefoi asafo ni yɔɔ he ni miyɔɔ lɛ basara mi. Amɛtsɔɔ mi nɔ ni esa akɛ mafee koni manyɛ maku misɛɛ kɛba Yehowa Nyɔŋmɔ ŋɔɔ ekoŋŋ, ni amɛto gbɛjianɔ koni maŋsɛɛ sɔɔlɔ ko ni atsɛɔ lɛ Cindy lɛ aye abua mi. No mli lɛ, mihemɔkɛyeli lɛ nɔ egbɔ kwraa, no hewɔ lɛ mibi Cindy koni etsɔɔ mi nɔ ni tsɔɔ akɛ Biblia lɛ ji Nyɔŋmɔ Wiemɔ. Etsɔɔ mi Biblia mli gbalɛi komɛi ní eba mli. Fiofio lɛ, wɔbatsɔmɔ nanemɛi, ni ekɛɛ ekɛ mi baakase Biblia mli shishijee tsɔɔmɔi lɛ, ni mikpɛlɛ. Lɛ ji mɔ ni hã minu shishi akɛ Yehowa ji Nyɔŋmɔ ni yɔɔ suɔmɔ ní miisumɔ ni maná miishɛɛ.\nBe ni mibɔi Kristofoi akpee yaa ekoŋŋ lɛ, mibana akɛ, kɛ́ miyɛ Odasefoi lɛ ateŋ lɛ, mináa miishɛɛ kwraa fe kɛ́ miyɛ mɛi ni mikɛfeɔ sini lɛ ateŋ. Shi shihilɛ mli ni mitsɔ yɛ migbekɛbiiashi lɛ hã minu he akɛ minyɛŋ mahe mɔ ko maye, ni misumɔɔɔ mi diɛŋtsɛ mihe hu. Mɔ ko ni yɔɔ asafo lɛ mli lɛ jɛ Biblia lɛ mli etsɔɔ mi bɔ ni mafee matsu nakai naagbai lɛ ahe nii, ni enɛ ye ebua mi waa, ni mibɔ mɔdɛŋ miná nanemɛi kpakpai hu.\nNƆ KO NI JARA WA KWRAA FE GBƐ́IHEMƆ\nYɛ afi 1997 lɛ, mi kɛ miwu shi kɛtee Hollywood, yɛ California, yɛ U.S.A. Miye mibua mɛi yɛ jɛmɛ koni amɛná nilee ni yɔɔ Nyɔŋmɔ Wiemɔ lɛ mli he sɛɛ. Biblia lɛ ni mitsɔɔ mɛi lɛ hãa mimii shɛɔ mihe kwraa fe gbɛ́i ni mihe be ni mifeɔ sini lɛ. Akɛ nɔkwɛmɔnɔ lɛ, yɛ afi 2002 lɛ, mikɛ Cheri, ni ji mitsutsu naanyo ko ni jɛ Hong Kong lɛ kpe. Bɔ ni mihi shi mihã lɛ tamɔ bɔ ni lɛ hu ehi shi ehã lɛ pɛpɛɛpɛ. Awó lɛ “Miss Hong Kong,” ni enɔ afi lɛ, awó mi hu. Anɔkwa, be ni ahala mi akɛ miye klɛŋklɛŋ gbɛhe lɛ, lɛ ji mɔ ni kɛ akekere lɛ bu mi. Lɛ hu ebabɔi sini feemɔ, ni sɛɛ mli lɛ ebatsɔ mɔ ni toɔ sinifeemɔ he gbɛjianɔ, ni ekɛ onukpai ni ehe gbɛ́i waa bɔi nitsumɔ. Lɛ hu eshi kɛbahi Hollywood.\nBe ni miná mile akɛ tsui hela ko ni yɔɔ mɔ ni kulɛ Cheri kɛbaahi shi lɛ he lɛ ehã egbo trukaa lɛ, edɔ mi waa kɛhã lɛ. Enáaa miishɛjemɔ ko kwraa kɛjɛɛɛ Buddha jamɔ ni eyɔɔ mli lɛ mli. Lɛ hu ehe gbɛ́i tamɔ mi nɔŋŋ, ni enɛ ji nɔ ko ní mɛi shweɔ akɛ amɛná, kɛ̃lɛ enáaa miishɛɛ, ni eheee mɔ ko mɔ ko eyeee. Mikɛ lɛ bɔi nibii ni mikase yɛ Biblia lɛ mli lɛ he sane gbaa, shi akɛni eji Buddhanyo hewɔ lɛ, ewa kɛhã lɛ akɛ ebaakpɛlɛ nɔ.\nMinaanyo Cheri yɛ sini ko mli\nGbi ko yɛ afi 2003 mli lɛ, Cheri tswa mi kɛjɛ Vancouver, yɛ Canada, ni no mli lɛ eefee sini ko yɛ jɛmɛ. Ekɛ miishɛɛ kɛɛ mi akɛ, be ko lɛ, ekɛ tsɔne nyiɛ akrowa fɛfɛo ko mli, nɔŋŋ kɛkɛ ni ebɔi sɔlemɔ waa akɛ: “Kɛɛmɔ mi, Namɔ ji anɔkwa Nyɔŋmɔ lɛ? Mɛni ji ogbɛ́i?” Etsɛɛ nɔŋŋ ni eyatsɔ Maŋtsɛyeli Asa ko he, ni ena ni aŋma gbɛ́i Yehowa lɛ yɛ he. Enɛ hã enu he akɛ Nyɔŋmɔ ehã esɔlemɔ lɛ hetoo, ni ebɔ mɔdɛŋ akɛ ebaatao Yehowa Odasefoi lɛ asɛɛgbɛ amrɔ nɔŋŋ. Mito gbɛjianɔ mihã lɛ, ni yɛ gbii fioo ko sɛɛ lɛ, etee asafoŋ kpee ni afeɔ yɛ Chinese mli yɛ Vancouver lɛ.\nSɛɛ mli lɛ, Cheri kɛɛ mi akɛ, “Mɛi nɛɛ sumɔɔ misane waa. Manyɛ makɛɛ amɛ nɔ fɛɛ nɔ ni gbaa minaa.” Be ni minu nakai lɛ, miná miishɛɛ waa diɛŋtsɛ, ejaakɛ be ni Cheri feɔ sini lɛ, efeee naanyo kɔkɔɔkɔ. Cheri tsa nɔ etee asafoŋ kpeei lɛ. Shi yɛ afi 2005 lɛ, eshi kɛtee China koni eyafee sinii enyɔ komɛi ni sɛɛ kɛlɛ waa, ni enɛ hã eyaje Hong Kong ekoŋŋ. Miishɛɛ sane ji akɛ, yɛ afi 2006 lɛ, Cheri jɔɔ ewala nɔ ehã Yehowa, ni abaptisi lɛ akɛ Odasefonyo yɛ kpee ko ni afee yɛ Hong Kong lɛ shishi. Eyɛ mi akɛ no mli lɛ eesumɔ ni ekɛ be babaoo asɔmɔ Yehowa moŋ, shi sinifeemɔ nitsumɔ lɛ hã ebafee nɔ ni wa kɛhã lɛ, ni enɛ hãaa ená miishɛɛ kwraa.\nMIISHƐƐ NI JƐƆ MƐI KROKOMƐI NI AYEƆ ABUAA LƐ MLI\nYɛ afi 2009 lɛ, Cheri shihilɛ tsake kwraa. Ekpɛ eyiŋ akɛ ebaakpa sini feemɔ bɔ ni afee ni enyɛ ekɛ be babaoo asɔmɔ Yehowa. Ebaná nanemɛi hei yɛ Kristofoi asafo lɛ mli. Ebatsɔ mɔ ni kɛ ebe fɛɛ shiɛɔ Maŋtsɛyeli lɛ he sane kpakpa lɛ, ni eyɛ he miishɛɛ waa akɛ ebaaye ebua mɛi koni amɛná shihilɛ kpakpa.—Mateo 24:14.\nSɛɛ mli lɛ, Cheri kpɛ mli akɛ ebaakase Nepalese koni enyɛ eye ebua nikasemɔ kuu ko ni Odasefoi lɛ etse yɛ Hong Kong ni amɛwieɔ Nepalese lɛ. Anɔkwa sane ji akɛ, akɛni mɛi ni yɔɔ Hong Kong ni wieɔ Nepalese lɛ nuuu Blɔfo kɛ Chinese jogbaŋŋ, ni esoro amɛkusum hu hewɔ lɛ, bei pii lɛ abuuu amɛ. Cheri gba mi bɔ ni enáa miishɛɛ kɛ́ eye ebua mɛi nɛɛ ni amɛnu Biblia lɛ shishi. Akɛ nɔkwɛmɔnɔ lɛ, gbi ko be ni eshiɛɔ yɛ shĩa fɛɛ shĩa lɛ, ekɛ Nepalese yoo ko ni le Yesu he sane fioo, shi eleee Yehowa, ni ji anɔkwa Nyɔŋmɔ lɛ he nɔ ko kwraa lɛ kpe. Cheri jɛ Biblia lɛ mli etsɔɔ yoo lɛ akɛ Yesu sɔle ehã e-Tsɛ ni yɔɔ ŋwɛi lɛ. Be ni yoo lɛ na akɛ ebaanyɛ esɔle ehã anɔkwa Nyɔŋmɔ lɛ, ni gbɛ́i ji Yehowa lɛ, ejɛ etsuiŋ ekpɛlɛ sane kpakpa lɛ nɔ. Etsɛɛ kɛkɛ ni akɛ yoo lɛ wu kɛ ebiyoo fɛɛ bɔi Biblia lɛ kasemɔ.—Lala 83:19; Luka 22:41, 42.\nBe ni miyɔse miishɛɛ ni Cheri náa akɛni ekɛ ebe fɛɛ shiɛɔ lɛ hewɔ lɛ, mibi mihe akɛ, ‘Mɛni hewɔ mi hu minyɛɛɛ mafee tamɔ Cheri feɔ?’ No mli lɛ, mi hu miyahi Hong Kong ekoŋŋ. Mikpɛ mli akɛ mato mishihilɛ he gbɛjianɔ jogbaŋŋ koni manyɛ mikɛ be babaoo atsɔɔ mɛi Biblia mli anɔkwalei lɛ. Mibayɔse akɛ kɛ́ mibo mɛi toi ni miye mibua amɛ ni amɛnu Nyɔŋmɔ Wiemɔ lɛ shishi lɛ, mináa miishɛɛ waa.\nMibayɔse akɛ kɛ́ miye mibua mɛi ni amɛnu Nyɔŋmɔ Wiemɔ lɛ shishi lɛ, mináa miishɛɛ waa\nAkɛ nɔkwɛmɔnɔ lɛ, minyɛ mikɛ yoo ko ni jɛ Vietnam ni kulɛ eyeɔ awerɛho be fɛɛ be, ni bei pii po lɛ efoɔ lɛ kase Biblia lɛ. Amrɔ nɛɛ eyɛ miishɛɛ yɛ shihilɛ mli, ni eŋɔɔ enaa waa akɛ ekɛ asafo lɛ miibɔ.\nMi kɛ Cheri fɛɛ ná nɔ ko ni jara wa kwraa fe gbɛ́ihemɔ. Eyɛ mli akɛ wɔná miishɛɛ yɛ sinifeemɔ nitsumɔ lɛ mli ni wɔhe gbɛ́i moŋ, shi miishɛɛ ni wɔnáa kɛ́ wɔtsɔɔ mɛi Yehowa Nyɔŋmɔ he nii lɛ da kwraa fe no, ejaakɛ ehãa awoɔ Nyɔŋmɔ hiɛ nyam. Wɔna akɛ Yesu wiemɔi nɛɛ ji anɔkwale, akɛ: “Nɔhãmɔ hãa mɔ náa miishɛɛ fe nɔhemɔ.”—Bɔfoi 20:35.\nNɔ ni oblayei pii ni susuɔ akɛ kɛ́ eba lɛ hesaamɔ, bɔ ni awieɔ ahãa, kɛ nifeemɔ gbɛfaŋ lɛ, amɛyɛ srɔto kwraa lɛ feɔ nɔŋŋ ji akɛ amɛkaseɔ mɛi ni amɛnaa yɛ vidioi, TV, kɛ woji amli lɛ.


Kɛ́ Obi Eje Kpa | Weku Miishɛɛ\nBuu-Mɔɔ | February 2013\nKANEMƆ YƐ Afrikaans Albania Amharic Arabic Armenia Armenia (West) Azerbaijani Bicol Bislama Blɔfo Bulgaria Cambodia Catalan Cebuano Chichewa Chinese (Shanghainese) Chinese (Sichuanese) Chinese (Yunnanese) Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Croatia Czech Denmark Dutch Efik Estonia Ewe Finland French Ga Georgia Germany Greenland Guarani Gun Haitian Creole Hebri Hela Hiligaynon Hindi Hungary Iceland Igbo Iloko Indonesia Italia Japan Kazakh Kikuyu Kiluba Kinyarwanda Kirghiz Korea Kwangali Lingala Lithuania Macedonia Malagasy Mongolia Moore Myanmar Ngabere Norway Nzema Oromo Ossetia Papiamento (Aruba) Papiamento (Curaçao) Persia Poland Portuguese (Brazil) Punjabi Quechua (Bolivia) Rarotongan Romania Russia Samoa Sango Sepedi Serbia (Roma) Serbian (Cyrillic) Sesotho (Lesotho) Setswana Seychelles Creole Shona Silozi Sinhala Slovak Slovenia Solomon Islands Pidgin Spania Sranantongo Swahili Sweden Tagalog Tahiti Tatar Telugu Thailand Tigrinya Tiv Tsonga Turkey Twi Ukrain Vietnam Xhosa Yoruba Zande Zulu\nKɛ́ Obi Eje Kpa\nCARLO: * “Wɔbinuu Angelo miiye hela ko ni haaa gbɔmɔtso lɛ fãi komɛi atsu nii jogbaŋŋ. Ehela lɛ gbalaa wɔmli waa. Kɛ́ obi yɛ hewalɛ po lɛ, kwɛ bɔ ni etɔɔ bo, aahu ni hela emɔ lɛ; okɛ nakai tɔlɛ lɛ abɔ he toi oha ni obaanu mi shishi. Bei komɛi lɛ, enɛ kɛ naagba baa wɔgbãla lɛ mli.”\nMIA: “Etɔɔ mi dani Angelo nyɛɔ efeɔ nibii bibii po ni mitsɔɔ lɛ lɛ. Ni kɛ́ etɔ mi lɛ, nɔ ko fioo nɔŋŋ kɛkɛ lɛ mimli efu miwu Carlo. Bei komɛi lɛ, wɔkpãaa gbee yɛ nibii komɛi ahe, ni no haa wɔtaa saji anaa.”\nAni obaanyɛ okai gbi nɔ ni afɔ obi lɛ? Ekã shi faŋŋ akɛ ohe tswa shi waa koni owo abifao lɛ. Yɛ fɔlɔi tamɔ Carlo kɛ Mia gbɛfaŋ lɛ, amɛmiishɛɛ lɛ batsɔ haomɔ beni aha amɛle akɛ amɛbi lɛ eje kpa lɛ.\nAni oyɛ bi ko ni eje kpa? Kɛ́ nakai ni lɛ, ekolɛ obaashwie oyiŋ akɛ ‘ani manyɛ makpee naa lo?’ Onijiaŋ akaje wui. Fɔlɔi tamɔ bo enyɛ ekpee shihilɛi nɛɛ anaa. Susumɔ naagbai etɛ ni fɔɔ kaa ni obaanyɛ okɛkpe, kɛ bɔ ni Biblia mli nilee baanyɛ aye abua bo kɛkpee naa lɛ he okwɛ.\nNAAGBA 1: EWA KƐHA BO AKƐ OBAAHE OYE AKƐ OBI LƐ EJE KPA.\nFɔlɔi babaoo atsui yeɔ waa kɛ́ amɛná amɛle akɛ amɛbi eje kpa. Juliana, mami ko ni yɔɔ Mexico lɛ kɛɛ akɛ: “Beni datrɛfoi lɛ kɛɛ mi akɛ wɔbi Santiago ená hela ko ni haaa gbɔmɔtso lɛ fãi komɛi atsu nii jogbaŋŋ lɛ, minu he akɛ je lɛ miikpa abu minɔ.” Mɛi komɛi hu baanu he tamɔ Villana, yoo ko ni jɛ Italia lɛ nu he lɛ. Ekɛɛ akɛ: “Mihala akɛ mafɔ, tsɛ mile akɛ afii abɔ ni miye hewɔ lɛ, eyɛ oshara akɛ mafɔ. Amrɔ nɛɛ mibinuu lɛ etsɔ helatsɛ, ni kɛ́ hela lɛ bɔi enaagbamɔ lɛ minuɔ fɔyeli he waa.”\nKɛ́ onijiaŋ je wui loo onu fɔyeli he lɛ, ná ole akɛ bɔ ni onuɔ he lɛ jeee nɔ ko srɔto ko. Nyɔŋmɔ ebɔɔɔ adesa koni ehe aye. (1 Mose 1:27, 28) Ebɔɔɔ fɔlɔi koni kɛ́ amɛkɛ shihilɛ ko ni ehiii kpe lɛ, amɛná lɛ mlɛo. Yɛ gbɛ ko nɔ lɛ, ekolɛ obaaye “awerɛho” yɛ obi lɛ hela hewɔ. Ná ole akɛ ebaahe be dani obaanyɛ oye ohenumɔi anɔ, koni onyɛ okɛ ohe awo shihilɛ hee ni oyaje mli lɛ mli.\nNi kɛ́ onu he akɛ bo oha obi lɛ je kpa hu? Kaimɔ akɛ mɔ ko kwraa bɛ ni baanyɛ atsɔɔ nɔ tuuntu hewɔ ni akɛ hela ko fɔɔ mɔ, loo bɔ ni feɔ ni he ni mɔ ko yɔɔ kɛ nibii krokomɛi saa gbekɛ ko hewalɛnamɔ he lɛ. Yɛ gbɛ kroko nɔ lɛ, ekolɛ obaanu he akɛ esa akɛ oshwa ohefatalɔ lɛ. Kaafee nakai kɔkɔɔkɔ. Esa akɛ okɛ ohefatalɔ lɛ afee ekome kɛsusu bɔ ni nyɛbaafee nyɛkwɛ gbekɛ lɛ he.—Jajelɔ. 4:9, 10.\nŊAAWOO: Kasemɔ obi lɛ shihilɛ lɛ he nii. Biblia lɛ kɛɔ akɛ: “Nilee akɛmaa tsu, ni niiashishinumɔ akɛhaa emaa shi.”—Abɛi 24:3, Ga Biblia hee.\nObaanyɛ okase nii babaoo kɛjɛ datrɛfoi adɛŋ, kɛ woji hu ni anyɛɔ akɛhe fɔ̃ɔ nɔ lɛ amli. Obaanyɛ okɛ obi lɛ hela lɛ he nii ni okaseɔ lɛ ato wiemɔ hee ko kasemɔ he. Shishijee lɛ, onáŋ lɛ mlɛo, shi obaanyɛ okase koni ole.\nCarlo kɛ Mia ni awie amɛhe yɛ shishijee gbɛ lɛ bi gbɛtsɔɔmɔi kɛjɛ amɛdatrɛfoi adɛŋ, ni amɛbi yelikɛbuamɔ hu kɛjɛ nitsumɔhei ni he esa kɛ hela nɛɛ he nitsumɔ lɛ adɛŋ. Amɛkɛɛ akɛ: “Enɛ ni wɔfee lɛ ye ebua wɔ ni wɔnu naagba ni hela lɛ kɛbaa lɛ shishi, ni eha wɔná ‘jwɛŋmɔ ni ja’ hu yɛ hela lɛ he. Wɔna akɛ wɔbinuu lɛ baanyɛ ahi shi ni efee nɔ fɛɛ nɔ pɛpɛɛpɛ yɛ nibii babaoo amli. Enɛ ha wɔtsui nyɔ wɔmli waa.”\nKAA ENƐ OKWƐ: Nyɛkɛ nyɛjwɛŋmɔ amaa nɔ ni nyɛbi lɛ baanyɛ afee lɛ nɔ. Nyɛfea ekome kɛtsua nii akɛ weku. Kɛ́ nyɛbi lɛ bɔ mɔdɛŋ etsu nɔ ko bibioo po “jogbaŋŋ” lɛ, oya nɔŋŋ lɛ nyɛjiea eyi koni nyɛkɛ lɛ anyaa.\nNAAGBA 2: ONUƆ HE AKƐ ETƆ BO, NI OBƐ MƆ KO NI OKƐ BAAGBA SANE.\nEkolɛ, obaanu he akɛ obi helatsɛ lɛ kwɛmɔ gbalaa omli waa. Jenney, yoo ko ni jɛ New Zealand lɛ kɛɛ akɛ: “Afii fioo komɛi asɛɛ beni ana akɛ hela ko ni haa gbɛ bakãa mliteŋ wu lɛ mli lɛ miigba mibinuu lɛ naa lɛ, kɛ́ ebalɛ akɛ matsu nibii krokomɛi kɛfata nɔ ni mitsuɔ momo yɛ shĩa lɛ he lɛ, etɔɔ mi waa, ni mifoɔ.”\nNaagba kroko hu ji akɛ, ekolɛ onuɔ he akɛ mɛi etse amɛhe kɛjɛ ohe. Ben yɛ binuu ko ni hela ko eha efaji amli egbɔjɔ, kɛ ekroko hu ni haaa enyɛ ekɛ mɛi krokomɛi ashara. Ben kɛɛ akɛ: “Mɛi babaoo nuŋ shihilɛ mli ni wɔyɔɔ lɛ shishi jogbaŋŋ.” Ekolɛ obaasumɔ ni okɛ mɔ ko awie he. Kɛlɛ, onanemɛi lɛ ateŋ babaoo abii yɛ hewalɛ. No hewɔ lɛ, oshashaoɔ shi akɛ obaaha amɛle bɔ ni onuɔ he ohaa.\nŊAAWOO: Bi yelikɛbuamɔ. Kpɛlɛmɔ wamɔ ni akɛbaaha bo lɛ nɔ. Juliana ni wɔtsĩ etã kɛtsɔ hiɛ lɛ kɛɛ akɛ: “Bei komɛi lɛ, mi kɛ miwu hiɛ gboɔ akɛ wɔbaabi yelikɛbuamɔ.” Ekɛfata he akɛ: “Wɔna akɛ mɛi krokomɛi ayelikɛbuamɔ he miihia wɔ. Kɛ́ mɛi ye amɛbua wɔ lɛ, wɔnuuu he akɛ wɔhe efee shoo.” Kɛ́ atee henaabuamɔ ko loo Kristofoi akpee shishi ni onaanyo loo wekunyo ko ni bɛŋkɛ kpaakpa lɛ bi koni ekɛ obi lɛ ata shi lɛ, okɛ hiɛsɔɔ akpɛlɛ nɔ. Biblia abɛ ko kɛɛ: “Naanyo sumɔɔ mɔ bei fɛɛ mli, ni afɔ lɛ akɛ nyɛmi ha haomɔ be.”—Abɛi 17:17.\nKwɛmɔ ohewalɛnamɔ nɔ jogbaŋŋ. Bɔ ni ehe hiaa ni daa nɛɛ akɛ pɛtro awo ambolans mli bɔni afee ni enyɛ ekɛ helatsɛmɛi aya helatsamɔhe lɛ, nakai esa akɛ oye niyenii ni hewalɛ yɔɔ mli, ogbɔle okpɔiaŋ, ni ojɔɔ ohe bɔni afee ni oná hewalɛ ni oya nɔ okwɛ obi lɛ jogbaŋŋ. Javier ni yɔɔ binuu obubuafo lɛ kɛɛ akɛ: “Mibinuu lɛ nyɛɛɛ anyiɛ no hewɔ lɛ, minuɔ he akɛ esa akɛ mabɔ mɔdɛŋ maye nii jogbaŋŋ. Ejaakɛ mi nɔŋŋ mikɛ lɛ yaa kɛ baa. Minane ji enane!”\nTe obaafee tɛŋŋ oná be kɛkwɛ ohewalɛnamɔ nɔ lɛ? Fɔlɔi komɛi toɔ naa kɛkwɛɔ amɛbi lɛ. No haa mɔ kome náa be kɛjɔɔ ehe loo ekɛfeɔ ehewɔŋ nibii krokomɛi. Ehe baahia ni okwa nibii komɛi ni amɛhe ehiaaa lɛ bɔni afee ni oná be oha ohe, ni enɛ feemɔ bɛ mlɛo. Shi taakɛ Mayuri, yoofɔyoo ko ni jɛ India lɛ kɛɛ lɛ, “Fiofio lɛ, obaaná enɛ feemɔ mlɛo.”\nOkɛ onaanyo ko ni onyɛɔ omuɔ ofɔ̃ɔ enɔ lɛ agba he sane. Nanemɛi po ni amɛbii jeee helatsɛmɛi lɛ baanyɛ ashɛje omii. Obaanyɛ okɛ Yehowa agba sane yɛ sɔlemɔ mli. Ani sɔlemɔ baanyɛ atsu nɔ ko? Yazmin ni yɔɔ bii enyɔ ni miiye hela ko tamɔ fɛ̃fɛ̃ henɔ lɛ kɛɛ akɛ: “Bei komɛi lɛ, shihilɛ lɛ mli waa aahu akɛ minuɔ he tamɔ nɔ ni miihe magbo.” Kɛlɛ ekɛfata he akɛ: “Misɔleɔ mibiɔ Yehowa koni eha mihe ajɔ mi, ni ewaje mi hu. No sɛɛ lɛ, minuɔ he akɛ manyɛ matsu sɔ ni kã mi nɔ lɛ.”—Lala 145:18.\nKAA ENƐ OKWƐ: Kwɛmɔ niyenii ni oyeɔ, be ni okɛgbɔleɔ okpɔiaŋ, kɛ be abɔ ni onaa okɛwɔɔ lɛ jogbaŋŋ. Ehe baahia ni okwa nibii komɛi ni amɛhe ehiaaa lɛ bɔni afee ni oná be kɛkwɛ ohewalɛnamɔ nɔ. Yaa nɔ ofee tsakemɔi ni he baahia yɛ obe he gbɛjianɔtoo mli.\nNAAGBA 3: ONÁA BE BABAOO OHAA OBI HELATSƐ LƐ FE BE NI ONÁA OHAA WEKU LƐŊ BII KROKOMƐI LƐ.\nHela ni gbaa gbekɛ ko naa lɛ baanyɛ asa niyenii ni weku lɛ baaye, hei ni weku lɛ baaya, kɛ bei abɔ ni fɔlɔi lɛ náa amɛhaa bii lɛ ateŋ mɔ fɛɛ mɔ he lɛ ahe. Enɛ baanyɛ aha bii krokomɛi lɛ anu he akɛ akpoo amɛ. Kɛfata he lɛ, bi helatsɛ kwɛmɔ baanyɛ ahé fɔlɔi abe aahu akɛ naagba baaba amɛgbãla lɛ mli. Lionel, tsɛ ko ni yɔɔ Liberia lɛ kɛɛ akɛ: “Bei komɛi lɛ miŋa kɛɔ akɛ mishi wɔbi lɛ kwɛmɔ miwo ekome too edɛŋ, ni miwaaa lɛ kwraa. Enɛ haa minuɔ he akɛ ebuuu mi, ni no haa bei komɛi lɛ mikɛ lɛ wieɔ bɔ ni esaaa.”\nŊAAWOO: Bɔni afee ni obii lɛ fɛɛ aná nɔmimaa akɛ osusuɔ amɛhe lɛ, too nifeemɔi komɛi ni amɛnyaa he lɛ ahe gbɛjianɔ koni nyɛ fɛɛ nyɛná mli gbɛfaŋnɔ. Jenney ni wɔtsĩ etã kɛtsɔ hiɛ lɛ kɛɛ akɛ: “Bei komɛi lɛ, wɔfeɔ nɔ ko krɛdɛɛ ko wɔhaa wɔbinuu nukpa lɛ, kɛ́ ebalɛ po akɛ wɔya wɔyaye nii yɛ niyelihe ko ni esumɔɔ waa lɛ, wɔfeɔ nakai.”\nHa obii lɛ fɛɛ ana akɛ osumɔɔ amɛsane\nBɔni afee ni obaa ogbala lɛ yi lɛ, okɛ ohefatalɔ lɛ agba sane ni okɛ lɛ asɔle hu. Aseem, tsɛ ko ni jɛ India lɛ kɛɛ akɛ: “Eyɛ mli akɛ bei komɛi lɛ, mikɛ miŋa nuɔ he akɛ etɔ wɔ bliboo, ni wɔhaoɔ moŋ, kɛlɛ wɔtoɔ gbɛjianɔ ni wɔtaa shi wɔgbaa sane, ni wɔfeɔ ekome kɛsɔleɔ. Wɔfeɔ ekome kɛsusuɔ Biblia mli ŋmalɛ ko he daa leebi dani wɔbii lɛ teɔ shi yɛ saa mli.” Gbalashihilɛ mli hefatalɔi krokomɛi hu kɛ amɛhe gbaa sane dani amɛyakamɔɔ shi. Saji ni nyɛ sɔŋŋ nyɛgbaa, kɛ nyɛtsuiiaŋ ni nyɛjɛɔ nyɛsɔleɔ lɛ baawaje nyɛgbãla lɛ bei amli ni nyɛhao waa lɛ. (Abɛi 15:22) Gbalashihilɛ mli hefatalɔi ko kɛɛ akɛ: “Bei ni wɔkaiɔ fe fɛɛ yɛ wɔshihilɛ mli akɛ wu kɛ ŋa ji bei ni wɔkɛ shihilɛi ni mli wawai fe fɛɛ kpe.”\nKAA ENƐ OKWƐ: Kɛ́ obii krokomɛi lɛ kɛ yelikɛbuamɔ ko ha obi helatsɛ lɛ, jiemɔ amɛ yi. Be fɛɛ be lɛ, feemɔ nɔ ko kɛtsɔɔ ohefatalɔ lɛ kɛ obii krokomɛi lɛ akɛ osumɔɔ amɛ, ni ohiɛ sɔɔ nɔ ni amɛfeɔ lɛ.\nONIJIAŊ AKAJE WUI KƆKƆƆKƆ\nBiblia lɛ woɔ shi akɛ etsɛŋ kwraa Nyɔŋmɔ baajie hela fɛɛ hela kɛ kpajee fɛɛ ni gbaa onukpai kɛ gbekɛbii fɛɛ anaa lɛ kɛje shihilɛ mli kwraa kɛya. (Kpojiemɔ 21:3, 4) No beaŋ lɛ, “maŋbii lɛ ateŋ mɔ ko ekɛŋ akɛ: Migbɔjɔ [loo mibɛ hewalɛ]!” *—Yesaia 33:24.\nEyɛ mli akɛ oyɛ bi ni eje kpa moŋ nɛ, shi amrɔ nɛɛ po lɛ, obaanyɛ oye omanye. Carlo kɛ Mia ni atsĩ amɛtã kɛtsɔ hiɛ lɛ kɛɛ akɛ: “Kɛ́ efee tamɔ nibii eyaaa lɛ jogbaŋŋ po lɛ, kaaha onijiaŋ miije wui. Gbalamɔ ojwɛŋmɔ kɛya nibii kpakpai babaoo ni obi lɛ feɔ lɛ anɔ.”\n^ kk. 29 Obaanyɛ okane Biblia mli shiwoo kɛha gbɔmɔtsoŋ hewalɛnamɔ ni eye emuu lɛ he saji krokomɛi yɛ wolo ni ji Mɛni Biblia lɛ Tsɔɔ Diɛŋtsɛ? ni Yehowa Odasefoi fee lɛ, yitso 3 lɛ.\nMɛni mifeɔ koni maná gbɔmɔtsoŋ kɛ henumɔŋ hewalɛ, ni mawaje mikɛ Yehowa teŋ wekukpãa lɛ?\nMɛɛ be nɛ ni mijie mibii krokomɛi lɛ ayi yɛ amɛyelikɛbuamɔ lɛ hewɔ?\nBii Atsɔsemɔ Gbalashihilɛ Kɛ Weku Gbɔmɔtsoŋ Kɛ Jwɛŋmɔŋ Hewalɛnamɔ Toiŋjɔlɛ kɛ Miishɛɛ\nBɔ ni Aaafee ni Kpajeei Baaba Naagbee\nKɛmaje Mɔ Ko Kɛmaje Mɔ Ko Kɛ́ Obi Eje Kpa\nSANEYITSO LƐ MLITSƆƆMƆ Namɔ Ji Mose?\nSANEYITSO LƐ MLITSƆƆMƆ Mose—Nuu ni Hemɔkɛyeli Mli Wa\nSANEYITSO LƐ MLITSƆƆMƆ Mose—Nuu ni Yɔɔ Heshibaa\nSANEYITSO LƐ MLITSƆƆMƆ Mose—Nuu ni Yɔɔ Suɔmɔ\nTSI OBƐŊKƐ NYƆŊMƆ “Nyɔŋmɔ lɛ . . . Hiɛkãlɔi A-Nyɔŋmɔ Ni”\nBIBLIA LƐ TSAKEƆ MƐI “Amɛsumɔ Akɛ Mi Diɛŋtsɛ Mana nɔ ni Biblia lɛ Kɛɔ”\nNIBII NI HAA MIISHƐƐ HIƆ WEKU MLI Kɛ́ Obi Eje Kpa\nMɛni ji Wolo ni Akɛɛ Eji Yuda (Iskariot) Sanekpakpa lɛ?\nSanibimɔi ni Biblia lɛ Eha Hetoo\nNiŋmaa Woji ni afee yɛ henɔi srɔtoi amli ni obaanyɛ oŋɔ eko BUU-MƆƆ Mose—Nɔ ni Wɔkaseɔ Kɛjɛɔ Edɛŋ\nKɛmaje Mɔ Ko Kɛmaje Mɔ Ko BUU-MƆƆ Mose—Nɔ ni Wɔkaseɔ Kɛjɛɔ Edɛŋ\nMose—Nɔ ni Wɔkaseɔ Kɛjɛɔ Edɛŋ\nBUU-MƆƆ Mose—Nɔ ni Wɔkaseɔ Kɛjɛɔ Edɛŋ\nBe ni Ohefatalɔ Miiye Hela ko ni Ehiii Tsamɔ


Ani Oosumɔ ni Okɛ Nyɔŋmɔ Abɔ Kpaakpa?\nKANEMƆ YƐ Afrikaans Albania Amharic Arabic Armenia Aymara Bengali Bicol Bislama Blɔfo Bulgaria Cambodia Catalan Cebuano Chichewa Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Chuvash Cibemba Croatia Czech Denmark Drehu Dutch Efik Estonia Ewe Finland French Ga Garifuna Georgia Germany Guarani Gujarat Haitian Creole Hebri Hela Hiligaynon Hindi Hmong (White) Hungary Igbo Iloko Indonesia Isoko Italia Japan Kannada Kazakh Kikaonde Kikuyu Kiluba Kimbundu Kinyarwanda Kirghiz Kirundi Kisi Kisonge Kongo Korea Krio Kwangali Kwanyama Lingala Lithuania Luganda Lunda Luo Macedonia Malagasy Malayalam Malta Mam Marathi Maya Mazatec (Huautla) Mixe Moore Myanmar Nahuatl (Central) Ndebele Ndonga Nepali Ngabere Norway Nzema Oromo Ossetia Otetela Pangasinan Papiamento (Aruba) Papiamento (Curaçao) Poland Portugal Punjabi Quechua (Bolivia) Romania Russia Sango Sepedi Serbia Serbia (Roma) Sesotho (Lesotho) Setswana Shona Silozi Sinhala Slovak Slovenia Spania Sranantongo Swahili Swahili (Congo) Sweden Tagalog Tamil Tatar Telugu Thailand Tigrinya Tiv Tlapanec Tshiluba Tsonga Turkey Twi Ukrain Umbundu Urdu Venda Vietnam Wallis Wayuunaiki Wolaita Xhosa Zande Zulu\n“Kɛ́ wekukpaa kpakpa yɛ okɛ Nyɔŋmɔ teŋ lɛ, onuɔ he akɛ oyɛ shweshweeshwe, ohe yɛ sɛɛnamɔ, ni ehãa ofeɔ shiŋŋ hu yɛ shihilɛ mli. Ehãa onuɔ he be fɛɛ be akɛ ohilɛkɛhãmɔ kã Nyɔŋmɔ tsui nɔ.”—CHRISTOPHER, OBLANYO KO NI YƆƆ GHANA.\n“Nyɔŋmɔ naa haomɔi fɛɛ ni baa onɔ lɛ, ni ejieɔ suɔmɔ babaoo kpo etsɔɔ bo, ni eboɔ bo toi hu kwraa fe bɔ ni okpaa gbɛ.”—HANNAH, EYE AFII 13, EYƐ ALASKA YƐ U.S.A.\n“Le ni ole akɛ wekukpaa kpakpa yɛ okɛ Nyɔŋmɔ teŋ lɛ ji nɔ ko ni hãa omii shɛɔ ohe, ni ehãa otsui hu nyɔɔ omli fe nɔ fɛɛ nɔ!”—GINA, YOO KO NI JƐ JAMAICA, EYE AAAFEE AFII 45.\nJeee Christopher, Hannah, kɛ Gina pɛ nuɔ he nakai. Mɛi ni yɔɔ je lɛ mli lɛ ateŋ mɛi babaoo heɔ yeɔ akɛ Nyɔŋmɔ naa amɛ akɛ enanemɛi. Ni bo hu? Ani onuɔ he akɛ obɛŋkɛ Nyɔŋmɔ? Aloo obaasumɔ ni obɛŋkɛ lɛ loo obɛŋkɛ lɛ fe tsutsu lɛ? Ekolɛ obaasusu akɛ: ‘Ani adesa ko baanyɛ aná ekɛ Nyɔŋmɔ Ofe lɛ teŋ wekukpaa ni bɛŋkɛ kpaakpa? Kɛ́ nakai lɛ, te eeefee tɛŋŋ efee nakai?’\nABAANYƐ ABƐŊKƐ NYƆŊMƆ\nBiblia lɛ tsɔɔ akɛ abaanyɛ abɛŋkɛ Nyɔŋmɔ kpaakpa. Biblia lɛ kɛɔ akɛ, Nyɔŋmɔ tsɛ Hebri blematsɛ Abraham akɛ “mishieŋtsɛ.” (Yesaia 41:8) Agbɛnɛ hu, kadimɔ ninefɔ̃ɔ ni yɔɔ Yakobo 4:8 lɛ; jɛmɛ kɛɔ akɛ: “Nyɛtsia nyɛbɛŋkɛa Nyɔŋmɔ, ni eeetsi eeebɛŋkɛ nyɛ.” No hewɔ lɛ, eyɛ faŋŋ akɛ wekukpaa kpakpa baanyɛ ahi okɛ Nyɔŋmɔ teŋ loo otsɔ enaanyo. Shi akɛni anaaa Nyɔŋmɔ hewɔ lɛ, te ooofee tɛŋŋ ‘otsi obɛŋkɛ’ lɛ koni wekukpaa kpakpa ahi okɛ lɛ teŋ?\nKɛhã sanebimɔ nɛɛ hetoo lɛ, susumɔ nɔ ni hãa naanyobɔɔ yaa nɔ yɛ adesai ateŋ lɛ he okwɛ. Bei pii lɛ, kɛ́ mɛi enyɔ komɛi le amɛgbɛ́i pɛ kɛkɛ lɛ, naanyobɔɔ eje shishi. No sɛɛ lɛ, kɛ́ amɛkɛ amɛhe fɔɔ sanegbaa, ni amɛjieɔ amɛsusumɔi kɛ amɛhenumɔi akpo lɛ, amɛnaanyobɔɔ lɛ mli waa. Ni kɛ́ amɛbɔ mɔdɛŋ amɛye amɛbua amɛhe lɛ, ewajeɔ naanyobɔɔ ni yɔɔ amɛteŋ lɛ. Abaanyɛ awie nɔ ko tamɔ nakai nɔŋŋ yɛ nɔ ni mɔ ko baanyɛ afee koni wekukpaa kpakpa ahi ekɛ Nyɔŋmɔ teŋ lɛ he. Hã wɔkwɛ bɔ ni aaafee ni enɛ aba lɛ nakai.\nAni Ole Nyɔŋmɔ Gbɛ́i ni Okɛtsuɔ Nii?\nNyɔŋmɔ etsɔ Biblia lɛ nɔ ejie ehe shi etsɔɔ wɔ, ekɛɔ akɛ: “Mi ji Yehowa, migbɛ́i ji no.”


Ester 9 | Kanemɔ Biblia Lɛ Yɛ Biɛ | Jeŋ Hee Shishitsɔɔmɔ\n1 Mose 2 Mose 3 Mose 4 Mose 5 Mose Yoshua Kojolɔi Rut 1 Samuel 2 Samuel 1 Maŋtsɛmɛi 2 Maŋtsɛmɛi 1 Kronika 2 Kronika Ezra Nehemia Ester Hiob Lala Abɛi Jajelɔ Solomon Lala Yesaia Yeremia Yaafo Ezekiel Daniel Hosea Yoel Amos Obadia Yona Mika Nahum Habakuk Zefania Hagai Zakaria Maleaki Mateo Marko Luka Yohane Bɔfoi Romabii 1 Korintobii 2 Korintobii Galatiabii Efesobii Filipibii Kolosebii 1 Tesalonikabii 2 Tesalonikabii 1 Timoteo 2 Timoteo Tito Filemon Hebribii Yakobo 1 Petro 2 Petro 1 Yohane 2 Yohane 3 Yohane Yuda Kpojiemɔ 1 2 3 4 5 6 7 8 9 10\nYudafoi lɛ ye kunim (1-19)\nAto Purim gbijurɔyeli lɛ shishi (20-32)\n9 Yɛ nyɔɔŋ ni ji 12 ni ji Adar*+ nyɔɔŋ lɛ nɔ yɛ gbi ni ji 13 lɛ nɔ, ni ji be ni akɛbaatsu maŋtsɛ lɛ wiemɔ lɛ kɛ emla lɛ he nii,+ ni ji gbi ni Yudafoi lɛ ahenyɛlɔi lɛ ahiɛ kã nɔ akɛ amɛbaaye Yudafoi lɛ anɔ lɛ, sane lɛ tsɔ sɛɛsɛɛ moŋ, ni Yudafoi lɛ ye mɛi ni nyɛɔ amɛ lɛ anɔ.+ 2 Yudafoi lɛ bua amɛhe naa yɛ amɛmaji lɛ amli yɛ Maŋtsɛ Ahasweros+ kpokpai lɛ fɛɛ anɔ koni amɛkɛ mɛi ni taoɔ aye amɛ awui lɛ awu, ni mɔ ko mɔ ko nyɛɛɛ amɛhiɛ adamɔ, ejaakɛ maji lɛ fɛɛ miishe amɛ gbeyei.+ 3 Kpokpai lɛ anɔ lumɛi lɛ, kɛ kpokpaa nɔkwɛlɔi*+ lɛ, kɛ amralofoi lɛ kɛ mɛi ni tsuɔ nibii ni kɔɔ maŋtsɛ lɛ he lɛ ahe nii lɛ fɛɛ yafi Yudafoi lɛ asɛɛ, ejaakɛ amɛmiishe Mordekai gbeyei. 4 Mordekai ná hewalɛ+ waa yɛ maŋtsɛ shĩa lɛ, ni anu ehe saji yɛ kpokpai lɛ fɛɛ nɔ, ejaakɛ Mordekai tee nɔ ená hewalɛ babaoo. 5 Yudafoi lɛ fã klante yɛ amɛhenyɛlɔi lɛ fɛɛ anɔ, ni amɛgbe amɛ ni amɛkpãtã amɛhiɛ; amɛfee mɛi ni nyɛɔ amɛ lɛ nɔ fɛɛ nɔ ni amɛsumɔɔ.+ 6 Yɛ Shushan*+ mɔɔ* lɛ mli lɛ, Yudafoi lɛ gbe hii 500 ni amɛkpãtã amɛhiɛ. 7 Agbɛnɛ hu, amɛgbe Parshandata, kɛ Dalfon, kɛ Aspata, 8 kɛ Porata, kɛ Adalia, kɛ Aridata, 9 kɛ Parmashta, kɛ Arisai, kɛ Aridai, kɛ Vaizata, 10 ni ji Haman, Hamedata binuu lɛ, ni ji Yudafoi lɛ ahenyɛlɔ+ lɛ bihii nyɔŋma lɛ. Shi be ni amɛgbe amɛ lɛ, amɛlooo amɛnibii lɛ.+ 11 Yɛ nakai gbi lɛ nɔ lɛ, abakɛɛ maŋtsɛ lɛ mɛi abɔ ni agbe yɛ Shushan* mɔɔ* lɛ mli. 12 Maŋtsɛ lɛ kɛɛ Maŋnyɛ Ester akɛ: “Yudafoi lɛ egbe hii 500 kɛ Haman bihii nyɔŋma lɛ, ni amɛkpãtã amɛhiɛ yɛ Shushan mɔɔ lɛ mli. Belɛ yɛ maŋtsɛ lɛ kpokpai krokomɛi lɛ anɔ lɛ, te amɛfee tɛŋŋ mɔ?+ Mɛni otaoɔ obi ekoŋŋ? Akɛbaahã bo aahu. Ni mɛni hu otaoɔ ni afee ahã bo? Abaafee ahã bo aahu.” 13 Ester kɛɛ lɛ akɛ: “Kɛ́ esa maŋtsɛ hiɛ lɛ,+ hã aŋmɛ Yudafoi ni yɔɔ Shushan* lɛ gbɛ koni wɔ lɛ amɛfee tamɔ bɔ ni amɛfee yɛ mla ni awo kɛhã ŋmɛnɛ lɛ naa lɛ;+ ni akɛ Haman bihii nyɔŋma lɛ asɛŋ tso nɔ.”+ 14 No hewɔ lɛ, maŋtsɛ lɛ fã koni afee nakai. Awo mla yɛ Shushan,* ni akɛ Haman bihii nyɔŋma lɛ sɛŋ tso nɔ. 15 Yudafoi ni yɔɔ Shushan* lɛ bua amɛhe naa ekoŋŋ yɛ Adar+ nyɔɔŋ lɛ nɔ gbi ni ji 14 lɛ nɔ, ni amɛgbe hii 300 yɛ Shushan,* shi amɛlooo amɛhenyɛlɔi lɛ anibii lɛ. 16 Yudafoi krokomɛi ni yɔɔ maŋtsɛ lɛ kpokpai lɛ anɔ lɛ hu bua amɛhe naa, ni amɛfã amɛwala he.*+ Amɛkpãtã amɛhenyɛlɔi lɛ ahiɛ,+ ni amɛgbe mɛi ni nyɛɔ amɛ lɛ ateŋ mɛi 75,000; shi amɛlooo amɛhenyɛlɔi lɛ anibii lɛ. 17 Amɛfee enɛ yɛ Adar nyɔɔŋ lɛ nɔ gbi ni ji 13 lɛ nɔ, ni amɛjɔɔ amɛhe yɛ gbi ni ji 14 lɛ nɔ, ni amɛfee nakai gbi lɛ gbijurɔyeli kɛ nyamɔ gbi. 18 Yudafoi ni yɔɔ Shushan* lɛ bua amɛhe naa yɛ gbi ni ji 13+ lɛ kɛ gbi ni ji 14+ lɛ nɔ, ni amɛjɔɔ amɛhe yɛ gbi ni ji 15 lɛ nɔ, ni amɛfee nakai gbi lɛ gbijurɔyeli kɛ nyamɔ gbi. 19 No hewɔ ni Yudafoi ni yɔɔ maji ni yɔɔ kpokpai krokomɛi lɛ anɔ lɛ amli lɛ fee Adar nyɔɔŋ lɛ nɔ gbi ni ji 14 lɛ gbijurɔyeli kɛ nyamɔ gbi lɛ,+ ni ji gbi ni akɛnáa miishɛɛ, kɛ be ni akɛkekeɔ mɛi niyenii.+ 20 Mordekai+ ŋmala saji nɛɛ ni eŋmala woji kɛmaje Yudafoi fɛɛ ni yɔɔ Maŋtsɛ Ahasweros kpokpai lɛ fɛɛ anɔ lɛ, mɛi ni bɛŋkɛ kɛ mɛi ni yɔɔ shɔŋŋ fɛɛ. 21 Efã amɛ koni amɛye gbi jurɔ yɛ Adar nyɔɔŋ lɛ nɔ gbi ni ji 14 lɛ, kɛ gbi ni ji 15 lɛ nɔ, koni amɛfee nakai daa afi, 22 ejaakɛ nakai gbii lɛ anɔ ni Yudafoi lɛ jɔɔ amɛhe kɛjɛ amɛhenyɛlɔi lɛ adɛŋ, ni nakai nyɔɔŋ lɛ nɔ lɛ, yɛ nɔ najiaŋ ni amɛnii baafee mɔbɔ lɛ, etsɔ nyamɔ moŋ, ni amɛwerɛhoyeli+ lɛ tsɔ miishɛɛnamɔ gbi. Nakai gbii lɛ anɔ lɛ, amɛbaaye gbi jurɔ ni amɛbaanya, ni agbɛnɛ hu, ebaatsɔ be ni akɛkekeɔ mɛi niyenii kɛ be ni akɛkeɔ ohiafoi nii. 23 Ni Yudafoi lɛ kpɛ mli akɛ amɛbaaya nɔ amɛye gbi jurɔ ni amɛje shishi lɛ, ni amɛfee nɔ ni Mordekai eŋma kɛbahã amɛ lɛ. 24 Ejaakɛ no mli lɛ, Haman,+ Hamedata Agagnyo+ lɛ binuu lɛ, ni ji Yudafoi lɛ fɛɛ ahenyɛlɔ lɛ etsɔ Yudafoi lɛ ahe ŋaa koni akpãtã amɛhiɛ,+ ni ehã afɔ̃ Pur,+ ni ji Oshiki lɛ, koni Yudafoi lɛ atsui afã ni akpãtã amɛhiɛ. 25 Shi be ni Ester tee maŋtsɛ lɛ hiɛ lɛ, maŋtsɛ lɛ ŋma wolo kɛfã akɛ:+ “Ahã ŋaa fɔŋ ni etsɔ eshi Yudafoi+ lɛ ababua lɛ diɛŋtsɛ eyiteŋ”; ni asɛŋ lɛ kɛ ebihii lɛ yɛ tso nɔ.+ 26 No hewɔ lɛ, amɛtsɛ gbii nɛɛ Purim, yɛ gbɛ́i Pur*+ lɛ hewɔ. No hewɔ lɛ, yɛ nibii fɛɛ ni aŋmala yɛ wolo nɛɛ mli kɛ nɔ ni amɛna yɛ sane nɛɛ hewɔ, kɛ nɔ ni ba amɛnɔ lɛ hewɔ lɛ, 27 Yudafoi lɛ kpɛ mli akɛ, amɛ kɛ amɛseshibii lɛ, kɛ mɛi fɛɛ ni baabafata amɛhe+ lɛ baaye gbii enyɔ nɛɛ akɛ gbi jurɔ kɛya naanɔ, ni amɛbaaye nɔ ni aŋma kɛbahã amɛ yɛ gbii nɛɛ ahe yɛ be ni ato lɛ nɔ lɛ nɔ afi fɛɛ afi. 28 Akai gbii nɛɛ ni aye yɛ yinɔ fɛɛ yinɔ mli, yɛ weku fɛɛ weku mli, yɛ kpokpaa fɛɛ kpokpaa nɔ, kɛ maŋ fɛɛ maŋ nɔ; ni esaaa akɛ akpaa Purim gbii nɛɛ yeli yɛ Yudafoi lɛ ateŋ, ni akafo sɛɛ gbi ko gbi ko yɛ Yudafoi lɛ aseshibii lɛ ateŋ. 29 Kɛkɛ ni Maŋnyɛ Ester, Abihail biyoo lɛ, kɛ Mordekai, Yudanyo lɛ kɛ hegbɛ ni amɛyɔɔ lɛ fɛɛ ma Purim lɛ he wolo ni ji enyɔ lɛ nɔ mi. 30 Ni etsu ni akɛ woji yahã Yudafoi fɛɛ ni yɔɔ kpokpai 127 lɛ anɔ,+ yɛ Maŋtsɛ Ahasweros maŋtsɛyeli lɛ mli;+ eŋma toiŋjɔlɛ kɛ anɔkwa wiemɔi yɛ woji lɛ amli 31 koni ekɛma gbii ni akɛbaaye Purim lɛ nɔ mi yɛ amɛbei ni ato lɛ amli tamɔ bɔ ni Mordekai, Yudanyo lɛ, kɛ Maŋnyɛ Ester efã amɛ ni amɛfee+ lɛ, kɛ agbɛnɛ hu, tamɔ bɔ ni Yudafoi lɛ ekpɛ mli* akɛ amɛ kɛ amɛseshibii lɛ baafee lɛ,+ ni amɛbaahi ŋmaa+ ni amɛkɛ hiɛdɔɔ baakpa fai hu.+ 32 Ni Ester famɔ lɛ ma saji nɛɛ ni kɔɔ Purim+ lɛ he lɛ nɔ mi, ni aŋma awo wolo mli.\n^ Loo “satrapii.” Satrap ji gbɛnaa gbɛ́i ni akɛtsɛɔ mɛi ni kwɛɔ kpokpai ni yɔɔ Persia nɔyeli lɛ shishi lɛ anɔ lɛ.\n^ Loo “amɛsusumai ahe.”\n^ “Pur,” shishi ji “Oshiki.” Aná Yudafoi lɛ agbi jurɔ ni atsɛɔ lɛ “Purim” ni amɛyeɔ yɛ nyɔɔŋ ni ji 12 lɛ mli, yɛ Yudafoi lɛ akalanda ni Nyɔŋmɔ to hã amɛ lɛ nɔ lɛ kɛjɛ wiemɔ ni ji Pur lɛ mli. “Purim” ji “Pur” piifeemɔ. Kwɛmɔ Saji Krokomɛi B15 lɛ.\n^ Loo “tamɔ bɔ ni Yudafoi lɛ kɛfɔ̃ amɛsusumai anɔ.”


Yesu Hala Bɔfoi 12 | Yesu Wala Shihilɛ\nBƆFOI 12 LƐ\nAaafee afi kɛ fã eho kɛjɛ be ni Yohane Baptisilɔ lɛ wie akɛ Yesu ji Nyɔŋmɔ Toobi lɛ. Be ni Yesu bɔi shiɛmɔ lɛ, hii ni hiɛ tsui kpakpa lɛ ateŋ mɛi saŋŋ batsɔmɔ ekaselɔi. Amɛteŋ mɛi komɛi ji Andrea, Simon Petro, Yohane, kɛ ekolɛ Yakobo (Yohane nyɛmi nuu lɛ), Filipo, kɛ Bartolomeo (mɔ ni atsɛɔ lɛ Natanael hu lɛ). Sɛɛ mli lɛ, mɛi krokomɛi babaoo hu banyiɛ Kristo sɛɛ.—Yohane 1:45-47.\nAmrɔ nɛɛ, Yesu baahala ebɔfoi lɛ. Mɛi nɛɛ baafee enanemɛi ni bɛŋkɛ lɛ kpaakpa, ni ekɛ tsɔsemɔ krɛdɛɛ baahã amɛ. Shi dani Yesu baahala amɛ lɛ, ekwɔ kɛtee gɔŋ ko ní eeenyɛ efee akɛ ebɛŋkɛ Galilea Ŋshɔ ní kɛ Kapernaum jekɛɛɛ lɛ nɔ. Eye nyɔɔŋ muu fɛɛ yɛ jɛmɛ kɛsɔle, ni eeenyɛ efee akɛ eebi ni Nyɔŋmɔ ahã lɛ hiɛshikamɔ ni ejɔɔ lɛ. Enɔ jetsɛremɔ lɛ, etsɛ ekaselɔi lɛ kɛba eŋɔɔ ni ehala amɛteŋ mɛi 12 akɛ bɔfoi.\nYesu hala mɛi ekpaa ní awie amɛhe kɛtsɔ hiɛ lɛ, kɛ Mateo, mɔ ni etsɛ lɛ yɛ toohemɔhe lɛ. Mɛi enumɔ krokomɛi ni ehala lɛ ji Yuda (mɔ ni atsɛɔ lɛ Tadeo kɛ “Yakobo binuu lɛ” hu lɛ), Simon, hiɛdɔlɔ lɛ, kɛ Toma, kɛ Yakobo, ni ji Alfeo binuu lɛ, kɛ Yuda Iskariot.—Mateo 10:2-4; Luka 6:16.\nYesu kɛ mɛi 12 nɛɛ efã gbɛ aahu, ni ele amɛ jogbaŋŋ. Amɛteŋ mɛi saŋŋ ji ewekumɛi. Ekã shi faŋŋ akɛ, Yakobo kɛ enyɛmi Yohane ji Yesu nyɛkwɛ̃ bii. Ni taakɛ mɛi komɛi susuɔ lɛ, kɛji Alfeo nyɛmi nuu ji Yosef, mɔ ni ŋɔ Yesu fee ebi lɛ, belɛ Alfeo binuu, ni ji bɔfo Yakobo lɛ ji Yesu tsɛkwɛ̃ bi.\nAnɔkwa, ewaaa akɛ Yesu baakai ebɔfoi lɛ agbɛ́ii. Shi bo hu? Nɔ ko ni baaye abua bo ji, atsɛɔ mɛi enyɔ Simon, mɛi enyɔ Yakobo, kɛ mɛi enyɔ hu Yuda. Simon (Petro) yɛ nyɛmi Andrea, ni Yakobo (Zebedeo binuu lɛ) hu yɛ nyɛmi Yohane. Enɛ baaye abua bo ní okai mɛi kpaanyɔ agbɛ́ii. Mɛi ejwɛ ni eshwɛ lɛ ji toohelɔ lɛ (Mateo), ŋwanejelɔ lɛ (Toma), mɔ ni atsɛ lɛ be ni edamɔ tso lɛ shishi lɛ (Natanael), kɛ Natanael naanyo lɛ (Filipo).\nBɔfoi lɛ ateŋ mɛi 11 jɛ Galilea, he ni Yesu jɛ lɛ. Natanael jɛ Kana. Filipo, Petro, kɛ Andrea jɛ Betsaida. Sɛɛ mli lɛ, Petro kɛ Andrea fã kɛtee Kapernaum, he ni eeenyɛ efee akɛ Mateo jɛ lɛ. Yakobo kɛ Yohane hu jɛ Kapernaum loo he ko ni bɛŋkɛ jɛmɛ, ni amɛyaa wuo yɛ jɛmɛ niiaŋ. Etamɔ nɔ ni Yuda Iskariot, mɔ ni sɛɛ mli lɛ ejie Yesu ehã lɛ pɛ ji bɔfoi lɛ ateŋ mɔ ni jɛ Yudea.\nMɛɛ yiŋ ni he hiaa waa Yesu kpɛ be ni eye jenamɔ muu fɛɛ kɛsɔle lɛ?\nNamɛi ji Yesu bɔfoi lɛ, ni mɛni baaye abua bo ní onyɛ okai amɛgbɛ́ii?


Lala 48 | Kanemɔ Biblia Lɛ Yɛ Biɛ | Jeŋ Hee Shishitsɔɔmɔ\nLala. Lala ni Kora bihii lɛ fo.+ 48 Yehowa je agbo ni esa yijiemɔ babaooYɛ wɔ-Nyɔŋmɔ lɛ maŋ lɛ mli, yɛ egɔŋ krɔŋkrɔŋ lɛ nɔ. 2 Maŋtsɛ Kpele lɛ maŋ lɛ+Ji Zion Gɔŋ lɛ ni yɔɔ kooyigbɛ tɔ̃ɔ lɛ.Ekwɔ ni eyɛ fɛo, ehãa shikpɔŋ muu lɛ fɛɛ náa miishɛɛ.+ 3 Nyɔŋmɔ ehã ale yɛ emɔji ni atswa gbogboi awo amɛhe lɛ amli akɛ,Eji abobaahe ni yɔɔ shweshweeshwe.*+ 4 Ejaakɛ naa! maŋtsɛmɛi ebua amɛhe naa;*Amɛfee ekome kɛfã kɛba. 5 Be ni amɛna maŋ lɛ, amɛnaa kpɛ amɛhe. Amɛtsui fã ni amɛjo foi kɛ gbeyeishemɔ. 6 Gbeyei mɔmɔ amɛ yɛ jɛmɛ,Amɛhao* tamɔ yoo ni miikɔmɔ. 7 Okɛ bokã kɔɔyɔɔ jwaraa Tarshish meelei lɛ. 8 Nɔ ni wɔnu lɛ, amrɔ nɛɛ wɔkɛ wɔ diɛŋtsɛ wɔhiŋmɛii enaYɛ Yehowa, taiatsɛ lɛ, maŋ lɛ mli, yɛ wɔ-Nyɔŋmɔ lɛ maŋ lɛ mli. Nyɔŋmɔ baahã maŋ nɛɛ ama shi shiŋŋ kɛya naanɔ.+ (Sela) 9 Ao Nyɔŋmɔ, wɔjwɛŋɔ osuɔmɔ ni tsakeee lɛ nɔ,+Yɛ osɔlemɔ shĩa lɛ mli. 10 Ao Nyɔŋmɔ, oyijiemɔ lɛ jijeɔKɛyaa shikpɔŋ lɛ naagbeehei+ lɛ tamɔ ogbɛ́i lɛ nɔŋŋ. Jalɛ nifeemɔ eyi oninejurɔ obɔ.+ 11 Zion Gɔŋ+ lɛ anya,Yuda maji* lɛ amii ashɛ amɛhe yɛ oyiŋkpɛi* lɛ ahewɔ.+ 12 Nyɛshia akoŋ kɛbɔlea Zion he; nyɛbɔlea he fɛɛ;Nyɛkanea emɔji lɛ.+ 13 Nyɛkɛ nyɛjwɛŋmɔ* ayaa ehe kpokui* lɛ anɔ.+ Nyɛkwɛa emɔji ni atswa gbogboi awo amɛhe lɛ,Koni nyɛgba yinɔbii ni baaba lɛ. 14 Ejaakɛ Nyɔŋmɔ nɛɛ ji wɔ-Nyɔŋmɔ+ kɛmiiya naanɔi anaanɔ. Ebaatsɔɔ wɔ gbɛ kɛya naanɔ.*+\n^ Loo “Eji gɔŋ nɔ mɔɔ ni yɔɔ shweshweeshwe.”\n^ Loo “etsɛ amɛhe kpee.”\n^ Loo “Amɛpiŋ.”\n^ Loo “nyɛtsui.”\n^ Loo “egbogboi ni awaje amɛ.”\n^ Shishitsɔɔmɔi komɛi kɛɔ akɛ, “kɛyashi wɔbaagboi.”